Kannada-LLM-Labs/Wikipedia-Kn huggingface dataset:
ಆತ್ಮಾನಂದ

== ಸದ್ಗುರುದೇವ ಆತ್ಮಾನಂದ ==
ಪೂಜ್ಯ ಶ್ರೀ ಗುರುದೇವ ಆತ್ಮಾನಂದರು, ೧೯೦೪ ರಲ್ಲಿ ಪರಮ ತಪಸ್ವಿಗಳು, ಅವತಾರಿ ಪುರುಷರೂ ಆದ ಶ್ರೀ ಸದ್ಗುರು ಶಿವಾನಂದರ (ನಾಗನೂರ-ಗದಗ) ಏಕಮೇವ ಮಾನಸ ಮತ್ತು ಔರಸ ಪುತ್ರರಾಗಿ ಜನಿಸಿದರು. ಶ್ರೀ ಸದ್ಗುರು ಸಿಧ್ದಾರೂಡರು ಹುಬ್ಬಳ್ಳಿ ಇವರ ಸಮಕಾಲಿನರು, ಆಧ್ಯಾತ್ಮದಲ್ಲಿ ಇವರ ಜೊತೆ ಅನುಭಾವವನ್ನು ಹೊಂದಿದ್ದ ಪೂಜ್ಯ ಶ್ರೀ ಸದ್ಗುರು ಶಿವಾನಂದರು ಆಧ್ಯಾತ್ಮ ಬೊಧೆಗಾಗಿಯೆ ತಮ್ಮ ಜೀವನವನ್ನು ಮುಡುಪಿಟ್ಟರು. ಆತ್ಮನಂದರು ತಮ್ಮ ತಂದೆಯವರ ವಿಶೇಷ ಪೋಷಣೆಯಲ್ಲಿಯೇ ಬೆಳೆದರು. ಅವರು ಪ್ರಾಥಮಿಕ ಶಾಲೆಯಲ್ಲಿ ಓದುತ್ತಿದ್ದಾಗ ಪೂಜ್ಯ ಶ್ರೀ ಸದ್ಗುರು ಶಿವಾನಂದರು ತುರ್ಯ ಸ್ಥಿತಿಯನ್ನು ಹೊಂದುತಿದ್ದರು. ಅದು ೨-೩ ದಿನಗಳವರೆಗೆ ಇರುತ್ತಿತ್ತು. ಆಗ ಆತ್ಮಾನಂದರು, ಪೂಜ್ಯ ಶ್ರೀ ಸದ್ಗುರು ಶಿವಾನಂದರ ತುರ್ಯ ಸ್ಥಿತಿಯನ್ನು ಲಕ್ಷ್ಯಪೂರ್ವಕವಾಗಿ ನಿರೀಕ್ಷಿಸಿ, ಅದರ ಗೂಢಾರ್ಥವನ್ನು ತಿಳಿದುಕೊಂಡರು. ಅವರು ೧೯೩೨ ರಲ್ಲಿ "ಪ್ರಾಚೀನ ಭಾರತೀಯ ಇತಿಹಾಸ ಮತ್ತು ಸಂಸ್ಕೃತಿ" ಎಂಬ ವಿಷಯವನ್ನು ತೆಗೆದುಕೊಂಡು, ಬನಾರಸ ಹಿಂದೂ ವಿಶ್ವವಿದ್ಯಾಲಯದ ಎಂ.ಎ ಪರೀಕ್ಷೆಯಲ್ಲಿ ತೇರ್ಗಡೆ ಹೊಂದಿದರು (ಆಗ ಪಂಡಿತ ಲಾಲ ಬಹದ್ದೂರ ಶಾಸ್ತ್ರಿ ಅವರೊಂದಿಗೆ ಸ್ನೇಹ ಇತ್ತು)
ಅಲ್ಲಿಂದ ಮರಳಿದ ನಂತರ, ತಮ್ಮ ತಂದೆಯವರ ವಿಶೇಷ ಮಾರ್ಗದರ್ಶನದಲ್ಲಿ ಹಾಗೂ ತಮ್ಮ ಹಿಂದಿನ ಜನ್ಮದ ಆತ್ಮಾಭ್ಯಾಸದ ತೀವ್ರ ಸಂಸ್ಕಾರದಿಂದ ತೂರ್ಯ ಸ್ಥಿತಿಯನ್ನು ಹೊಂದಿಯೇ ತೀರಬೆಕೆಂದು ನಿಶ್ಚಯಿಸಿದರು. ಎಲ್ಲ ಅಧಿಕಾರ, ಸಂಪತ್ತು, ಐಷಾರಾಮದ ಜೀವನ ಮತ್ತು ಲೋಕ ಪ್ರಸಿದ್ಧಿಯನ್ನು ನಿರ್ಲಕ್ಷಿಸಿ, ಕೆಲವು ಕಾಲ ಸಂಚಾರ ಕೈಗೊಂಡರು. ಸ್ವರೂಪಾವ ಸ್ಥಿತಿಯನ್ನು ಹೊಂದುವ ಸತತ ಅಭ್ಯಾಸದಲ್ಲಿ ತೊಡಗಿ, ಅಲ್ಪಕಾಲದಲ್ಲಿಯೆ ಆತ್ಮಜ್ಞಾನಿ ಎನಿಸಿದರು.

ಬೋಧೆ: 
ಎಲ್ಲ ಜೀವಿಗಳಿಗೆ ಬೇಕಾದದ್ದು ಶಾಶ್ವತ ಸುಖವು. ಅದು ರೂಪರಹಿತವಿದೆ. ಆದರೆ ಅಜ್ಞಾನಿ ಜೀವಿಗಳು ರೂಪಗಳಲ್ಲಿಯೇ ಸುಖವನ್ನು ಹುಡುಕುತ್ತಾರೆ ಮತ್ತು ಕಲ್ಪಿತ ರೂಪಗಳಿಗಾಗಿ ಜಗಳಾಡುತ್ತಾರೆ. ಆದ್ದರಿಂದ ಜೀವಿಗಳು ವ್ಯರ್ಥವಾಗಿ ರೂಪಗಳಲ್ಲಿ ಸುಖವನ್ನು ಹುಡುಕದೆ ಮತ್ತು ಕಲ್ಪಿತ ರೂಪಗಳಿಗಾಗಿ (ಶಿವ, ಪಾರ್ವತಿ, ವಿಷ್ಣು, ಲಕ್ಷ್ಮೀ) ಬಡದಾಡದೆ, ಕೇವಲ ರೂಪರಹಿತ ಸುಖವನ್ನು ನೆನಪಿಗೆ ತಂದು ಕೊಳ್ಳುವದಕ್ಕಾಗಿ ಪೂಜ್ಯ ಶ್ರೀ ಗುರುದೇವ ಆತ್ಮಾನಂದರು "ಓಂ ನಮಃ ಸುಖಾಯ" ಎಂಬ ಮಂತ್ರವನ್ನು ಹೇಳಿದರು.
ಅದರಂತೆ ಅಜ್ಞಾನಿ ಜೀವರು ತಮ್ಮ ನಿಜ ಸ್ವರೂಪದ ಹೊರಗೆ ಹುಡುಕಿ ಬಳಲುತಾರೆ. ಹೀಗೆ ಅವರು ವ್ಯರ್ಥ ಬಳಲದೆ ತಮ್ಮ ನಿಜ ಸ್ವರೂಪವೇ ಸುಖವೆಂದು ತಿಳಿದು, ಕೇವಲ ತಮ್ಮ ಸುಖಮಯ ನಿಜಸ್ವರೂಪವನ್ನೇ ನೆನಪಿಗೆ ತಂದುಕೊಳ್ಳಲು "ಓಂ ನಮೋ ನಾನವೆ" ಎಂಬ ಮಂತ್ರವನ್ನು ಹೇಳಿದರು.
ಜೀವಿಗಳಿಗೆ ಆನಂದದ ಗುರ್ತು ಭಾವ ಉದಯವಾದಾಗಿನಿಂದಲೇ ಇದೆ. ಅದೇ "ಪ್ರಥಮಾನುಭೂತಿ". ಅದನ್ನು ಹೇಗೊ ಮರೆತಂತಾಗಿದೆ. ಪ್ರಥಮಾನುಭೂತಿಯನ್ನು ನೆನಪಿಸಿಕೊಂಡು ಆನಂದನಿಷ್ಠರಾಗಲು ಶ್ರೀ ಗುರುದೇವರು ಘಂಟಾಘೋಷವಾಗಿ ತಿಳಿಸಿದರು.
ಬ್ರಹ್ಮಚರ್ಯಾಶ್ರಮ (ಬಾಲ್ಯದಲ್ಲಿ ಆತ್ಮವಿದ್ಯೆಯ ಅಭ್ಯಾಸ), ಗ್ರಹಸ್ಥಾಶ್ರಮ (ವಿಷಯ ಭೋಗ ವ್ಯವಹಾರ ನಡೆದಾಗಲೆಲ್ಲಾ ಅದರಲ್ಲಿ ಸುಖವಿದೆಯೊ ಅಥವಾ ದುಃಖವಿದೆಯೋ ಎಂಬುದನ್ನು ವಿಚಾರ ಮಾಡುವದು), ವಾನಪ್ರಸ್ಥಾಶ್ರಮ (ಮನೆತನದ ವ್ಯವಹಾರ ಕೈ ಬಿಟ್ಟು ಆತ್ಮವಿಚಾರದಲ್ಲಿ ತೊಡಗುವದು) ಇವು ಪುನಃ ಪ್ರತಿಷ್ಟಾಪನೆಯಾಗದ ಹೊರತು ಸಮಾಜದಲ್ಲಿ ಶಾಂತಿ ನೆಲಸಲಾರದು ಎಂದು ಗುರುದೇವರು ತಿಳಿಸಿಕೊಟ್ಟರು.
ಹಿಂದೂ ಧರ್ಮದ ಸಂತರು
ಪ್ರಸನ್ನಸಿಂಹರಾವ್

ಸಿ ಬಿ ಪ್ರಸನ್ನಸಿಂಹರಾವ್ (ಚಾಮರಾಜನಗರ ಭೀಮಸೇನರಾವ್ ಪ್ರಸನ್ನಸಿಂಹರಾವ್) ಅವರು ೯ನೇ ಮಾರ್ಚ್ ೧೯೪೭ರಲ್ಲಿ ಜನಿಸಿದರು ಶಾಲಾದಿನಗಳಲ್ಲೇ ಉತ್ತಮ ಕ್ರೀಡಾಪಟುವಾಗಿ ಹೊರಹೊಮ್ಮಿ ಕರ್ನಾಟಕ ರಾಜ್ಯ ಶಾಲೆಗಳ ಪ್ರಾತಿನಿಧಿಕ ತಂಡದ ಪರವಾಗಿ ಆಡಿ ತಮ್ಮ ಕ್ರೀಡಾಪ್ರತಿಭೆಯನ್ನು ಮೆರೆದರು. ಮುಂದೆ ಬಿಎಂಎಸ್ ಕಾಲೇಜಿನಲ್ಲಿ ಓದುತ್ತಿರುವಾಗ್ಗೆ ಎಲ್ಲಾ ಕ್ರೀಡೆಗಳಲ್ಲಿ ಮುಂಚೂಣಿಯಲ್ಲಿದ್ದ ಇವರು College Blue ಬಿರುದಿಗೆ ಪಾತ್ರರಾಗಿದ್ದರು. 
ನಂತರ ಬಸವನಗುಡಿ ಕ್ರಿಕೆಟ್ ಕ್ಲಬ್, ಅಲ್ಲಿಂದ ಸಬ್ ಮೆಟ್ರೊದಲ್ಲಿ ಆಡುತ್ತಾ ಸ್ಪ್ಯಾಟ್ರಾನ್ಸ್ (Spatrons) ತಂಡದಲ್ಲಿ ಖ್ಯಾತ ಕ್ರಿಕೆಟ್ ಪಟು ಜಿ ಆರ್ ವಿಶ್ವನಾಥರೊಂದಿಗೆ ಎರಡು ವರ್ಷಗಳ ಕಾಲ ಹೆಗಲೆಣೆಯಾದರು. 
೧೯೬೭-೬೯ ರಲ್ಲಿ ಸಿಟಿ ಕ್ರಿಕೆಟರ್ಸ್ ತಂಡಕ್ಕೆ ಪದಾರ್ಪಣ ಮಾಡಿದ ಇವರು ಬಿ. ಎಸ್. ಚಂದ್ರಶೇಖರ್, ಇ ಎ ಎಸ್ ಪ್ರಸನ್ನ, ಜಿ ಆರ್ ವಿಶ್ವನಾಥ್, ವಿಜಯಕುಮಾರ್, ವಿಜಯಕೃಷ್ಣ ಅವರೊಂದಿಗೆ ಮಿಂಚಿದರು.   ಅದರ ಮುಂದಿನ ವರ್ಷದಲ್ಲಿ ಅಂದರೆ ೧೯೭೦ರಲ್ಲಿ ರಾಜ್ಯ ಕ್ರಿಕೆಟರ್ಸ್ ತಂಡಕ್ಕೆ ಆಯ್ಕೆಯಾದ ಇವರು ವಿ ಸುಬ್ರಹ್ಮಣ್ಯಂರವರ ನಾಯಕತ್ವದಲ್ಲಿ ರಣಜಿ ಟ್ರೋಫಿಗೂ ಆಡಿದರು.  ಅದೇ ವರ್ಷ ಸೌತ್ಝೋನ್ ತಂಡದ ಪರವಾಗಿ ಆಸ್ಟ್ರೇಲಿಯಾ  ವಿರುದ್ಧ ಸೆಣಸಿದರು. ಇಂಡಿಯಾ ಕ್ರಿಕೆಟ್ ತಂಡದ ಎಲ್ಲ ಘಟಾನುಘಟಿಗಳೂ ಇದ್ದ ಈ ಸೌತ್ ಝೋನ್ ತಂಡದಲ್ಲಿ ಚೆಂಡೆಸೆತದ ಸರಾಸರಿ (Bowling Average)ಯಲ್ಲಿ ಪ್ರಸನ್ನಸಿಂಹರಾವ್ ಅವರು ಮುಂಚೂಣಿಯಲ್ಲಿದ್ದರೆಂಬುದು ಹೆಮ್ಮೆಯ ವಿಷಯ. ಅಲ್ಲಿದ್ದು ಅವರು ಇನ್ನೂ ಮುನ್ನುಗ್ಗುತ್ತಾ ಹೊಸಹೊಸ ದಾಖಲೆಗಳನ್ನು ಬರೆಯುತ್ತಾ ಹೋಗಬಹುದಿತ್ತು. ಆದರೆ ಕ್ರೀಡಾರಂಗದಲ್ಲಿದ್ದ ರಾಜಕೀಯಕ್ಕೆ ಬೇಸತ್ತು ಅವರು ಪೂರ್ಣಾವಧಿಯ ಕ್ರೀಡಾಕ್ಷೇತ್ರವನ್ನು ತೊರೆದು ಎಚ್ಎಎಲ್ ಕಾರ್ಖಾನೆ ಸೇರಿದರು. ಕಾರ್ಖಾನೆಯ ಯಾಂತ್ರಿಕ ಜೀವನದ ನಡುವೆ ಇದ್ದುಕೊಂಡೂ ತಮ್ಮ ಸುಪ್ತ ಪ್ರತಿಭೆಯನ್ನು ಎಲೆಮರೆಯ ಕಾಯಂತೆ ಪೋಷಿಸಿಕೊಂಡು ಬಂದ ಇವರ ಜೀವನ ಅತ್ಯಂತ ರೋಚಕವಾದುದು.
ಎಚ್ಎಎಲ್ ಸೇರಿದ ನಂತರ ಹಿಂದೂಸ್ತಾನ್ ಏರೋನಾಟಿಕ್ಸ್ ಸ್ಪೋರ್ಟ್ಸ್ ಕ್ಲಬ್ ಪರವಾಗಿ ಆಡಿದ ಇವರು ಮೊದಲ ನಾಲ್ಕು ವರ್ಷಗಳಲ್ಲೇ ೨೦೦ ವಿಕೆಟ್ಟುಗಳನ್ನು ಗಳಿಸಿ ಹೊಸ ದಾಖಲೆ ಬರೆದರು. ಇವರ ದಾಖಲೆಯನ್ನು ಇನ್ನೂ ಯಾರೂ ಸರಿಗಟ್ಟಲಾಗಿಲ್ಲ.

ಉಲ್ಲೇಖ
ಬೌಲರ್
ಕ್ರೀಡಾಪಟುಗಳು
ಕ್ರಿಕೆಟ್ ಆಟಗಾರ
ಕಾರಟಗಿ

ಕಾರಟಗಿ ಪಟ್ಟಣವು ಕೊಪ್ಪಳ ಜಿಲ್ಲೆಯ ನೂತನ ತಾಲೂಕು ಕೇಂದ್ರ. ಇದು ಜಿಲ್ಲಾಕೇಂದ್ರ ಕೊಪ್ಪಳ ಯಿಂದ ಸರಿಸುಮಾರು 71.2Km ಇದೆ 

ಇದು ಸುಮಾರು ೩೫೦೦೦ ಕ್ಕೂ ಹೆಚ್ಚಿನ ಜನಸಂಖ್ಯೆಯನ್ನು ಹೊಂದಿದೆ. ಇಲ್ಲಿ ಭತ್ತ ಪ್ರಮುಖ ಬೆಳೆಯಾಗಿದೆ. ಇದನ್ನು ಕೊಪ್ಪಳದ ಭತ್ತದ ಕಣಜ ಎಂದು ಕರೆಯಲಾಗಿದೆ. ಇಲ್ಲಿ ೬೮ ಕ್ಕೂ ಹೆಚ್ಚಿನ ರೈಸ್ ಮಿಲ್ ಇವೆ. ಇಲ್ಲಿ ಏಷಿಯಾದಲ್ಲಿಯೇ ೨ ನೇ ಅತಿದೊಡ್ಡ ರೈಸ್ ಟೆಕ್ನಾಲಜಿ ಪಾರ್ಕ್ ಇಲ್ಲಿ ಸ್ತಾಪಿತವಾಗಿದೆ ಇದೆ.ಈ ಪಟ್ಟಣವು ರಾಯಚೂರು - ಗಿಣಿಗೇರಾ ರಾಜ್ಯ ಹೆದ್ದಾರಿ ೨೩ರ ಲ್ಲಿದೆ.ಕಾರಟಗಿ ತಾಲೂಕು ಸಿಂದನೂರು, ಗಂಗಾವತಿ, ಕನಕಗಿರಿ ಮತ್ತು ಸಿರುಗುಪ್ಪ ತಾಲೂಕುಗಳಿಂದ ಸುತ್ತುವರಿದಿದೆ. ಕಾರಟಗಿ ನಗರವು ಒಳ್ಳೆಯ ಸಾರಿಗೆ ಸಂಪರ್ಕವನ್ನು ಹೊಂದಿದೆ, ಇಲ್ಲಿಂದ ರಾಜ್ಯದ ರಾಜದಾನಿ ಬೆಂಗಳೂರು, ಹುಬ್ಬಳ್ಳಿ, ಕಲಬುರಗಿ, ರಾಯಚೂರು, ಸಿಂದನೂರು, ಗಂಗಾವತಿಯಂತ ವಾಣಿಜ್ಯ ನಗರಗಳು ,ಮಂತ್ರಾಲಯ, ದರ್ಮಸ್ತಳ, ಹಂಪಿ ಮುಂತಾದ ಪ್ರಸಿದ್ದ ಕ್ಸೇತ್ರಗಳಿಗೆ ಬಸ್ಸುಗಳ ಸೌಕರ್ಯವಿದೆ,  ಹಾಗೇ ರಾಯಚೂರು-ಗಿಣಿಗೇರಾ ರಯ್ಲು ಯೋಜನೆಯ ಬಾಗವಾದ ಕಾರಟಗಿ ರಯ್ಲು ನಿಲ್ದಾಣ ಇತ್ತೀಚಿಗೆ ಕಾರ್ಯನಿರ್ವಹಿಸುತ್ತಿದೆ, ಕಾರಟಗಿಯಿಂದ ಬೆಂಗಳೂರಿನ ಯಶವಂತಪುರ ಮತ್ತು ಹುಬ್ಬಳ್ಳಿ ನಗರಗಳಿಗೆ ನೇರ ರಯ್ಲು ಸಂಪರ್ಕವಿದೆ..
ಕೊಪ್ಪಳ ಜಿಲ್ಲೆ
ಕಾರಟಗಿ ತಾಲ್ಲೂಕು
ಇಲ್ಲಸ್ಟ್ರೇಟೆಡ್ ವೀಕ್ಲಿ ಆಫ್ ಇಂಡಿಯಾ

'ಟೈಮ್ಸ್ ಆಫ್ ಇಂಡಿಯ ದಿನಪತ್ರಿಕೆಯ ಪ್ರಖ್ಯಾತ ವಾರಪತ್ರಿಕೆಯಾಗಿ ಹಲವು ವರ್ಷ ಮಂಚೂಣಿಯಲ್ಲಿತ್ತು. ಆ ಪತ್ರಿಕೆಯಲ್ಲಿ ಸುಪ್ರಸಿದ್ಧ ಸಂಪಾದಕರಾಗಿದ್ದ, 'ಎಮ್. ವಿ. ಕಾಮತ್', 'ಖುಷ್ವಂತ್ ಸಿಂಗ್' ಮುಂತಾದವರು, ಆ ಪತ್ರಿಕೆಯ ಗರಿಮೆಯನ್ನು ಮುಗಿಲಿಗೇರಿಸಿದ್ದರು. ಮತ್ತೊಬ್ಬ ವಿಶ್ವ ವಿಖ್ಯಾತ ವ್ಯಂಗ್ಯಚಿತ್ರಕಾರ, 'ಆರ್.ಕೆ.ಲಕ್ಷ್ಮಣ್' ತಮ್ಮ ನಾಜೂಕಾದ ವ್ಯಂಗ್ಯೋಕ್ತಿಯ ಚಿತ್ರಗಳ ಕೊಡುಗೆಯನ್ನು ಕೊಡುತ್ತಿದ್ದದ್ದು ಮತ್ತೊಂದು ವಿಶೇಷ.

'ಇಲ್ಲಸ್ಟ್ರೇಟೆಡ್ ವೀಕ್ಲಿ ಆಫ್ ಇಂಡಿಯಾ' ವಾರ ಪತ್ರಿಕೆ, ಮುಚ್ಚಲ್ಪಟ್ಟಿತು
'ಇಲ್ಲಸ್ಟ್ರೇಟೆಡ್ ವೀಕ್ಲಿ ಆಫ್ ಇಂಡಿಯಾ' ವಾರ ಪತ್ರಿಕೆ, ನಿಧಾನವಾಗಿ ಜನಪ್ರಿಯತೆಯನ್ನು ಕಳೆದುಕೊಂಡಿತು. ಕಾಲಾನುಕ್ರಮದಲ್ಲಿ, 'ಇಂಡಿಯ ಟುಡೆ', 'ವೀಕ್', ಮುಂತಾದ ಹಲವು ಪತ್ರಿಕೆಗಳು ತಮ್ಮ ವೈವಿಧ್ಯಮಯ ಲೇಖನಗಳಿಂದ, ಹಾಗೂ ಆಕರ್ಷಕ ಚಿತ್ರಪುಟಗಳಿಂದ ಮಾರುಕಟ್ಟೆಯಲ್ಲಿ ಎಳೆಯರನ್ನು ಆಕರ್ಶಿಸಿದವು. ನಿಧಾನವಾಗಿ 'ಇಲ್ಲಸ್ಟ್ರೇಟೆಡ್ ವೀಕ್ಲಿ ಆಫ್ ಇಂಡಿಯಾ' ಯ 'ಲೇ ಔಟ್', 'ಔಟ್ ಡೇಟ್' ಆದಂತೆ ಭಾಸವಾಗಿ, 'ಇಲ್ಲಸ್ಟ್ರೇಟೆಡ್ ವೀಕ್ಲಿ ಆಫ್ ಇಂಡಿಯಾ' ಅಳಿವಿಗೆ ಕಾರಣವಾಯಿತು. ಆ ಭಾವನೆಯನ್ನು ಬದಲಾಯಿಸಲು ಹಾಗೂ ಹೊಸ ಮುಖವಾಡವನ್ನು ತಗಲಿಸುವ ಪ್ರಯತ್ನವೂ ನಡೆಯಲಿಲ್ಲ.

ಉಲ್ಲೇಖಗಳು

ವಾರ ಪತ್ರಿಕೆಗಳು
ಆಂಗ್ಲ ವಾರಪತ್ರಿಕೆಗಳು
ಕಾಮನ್ ಮ್ಯಾನ್

'ಲಕ್ಷ್ಮಣ್' ಅವರು ೫೬ ವರ್ಷ ಗಳಿಂದ 'ಟೈಮ್ಸ್ ಆಫ್ ಇಂಡಿಯ' ದಿನ ಪತ್ರಿಕೆ'ಯಲ್ಲಿ ಬರೆಯುತ್ತಿದ್ದ 'ಕಾಮನ್ ಮ್ಯಾನ್' ('ಸಾಮಾನ್ಯ ಪ್ರಜೆ'), ಅಥವಾ 'ಜನಸಾಮಾನ್ಯ', 'ವ್ಯಂಗ್ಯ ಚಿತ್ರಾಂಕಣ'ವನ್ನು ಓದಿ ಸವಿಯದವರಿಲ್ಲ. ಬೆಳಗ್ಯೆ ಎದ್ದು, ಕಾಫಿ ಕುಡಿಯುತ್ತಾ ಅದನ್ನು ಓದಿ ಸವಿಯುವುದು ಎಲ್ಲಾ ಮುಂಬೈಕರರ ದಿನಚರಿ ! ಇಂದಿಗೂ ಅಷ್ಟೆ. ಸುಮಾರು ೪೫ ವರ್ಷಗಳ ಕಾಲ ಕೆಲವರು 'ಟೈಮ್ಸ್ ಆಫ್ ಇಂಡಿಯ,' ಬಿಟ್ಟು ಬೇರೆ ದಿನ ಪತ್ರಿಕೆ ಕೊಳ್ಳದೆ ಇರುವುದಕ್ಕೆ ಕಾರಣ, ಅವರಿಗೆ ಲಕ್ಷ್ಮಣರ ವ್ಯಂಗ್ಯಚಿತ್ರ ಇಷ್ಟವಾಗಿರುವುದು. ೧೯೫೧ ರಲ್ಲಿ ಲಕ್ಷ್ಮಣ್ ಪ್ರಾರಂಭಿಸಿದ 'ಕಾಮನ್ ಮ್ಯಾನ್' ಸುಮಾರು ೬ ದಶಕಗಳವರೆಗಿದ್ದು, ಅವರಿಗೆ ಪ್ರಚಂಡ ಜನಪ್ರಿಯತೆಯನ್ನು ತಂದು ಕೊಟ್ಟಿದೆ. 'ಟೈಮ್ಸ್ ಪತ್ರಿಕೆ'ಯಲ್ಲಿ ಇದನ್ನು ನೋಡಿ ಆನಂದಿಸಲೆಂದೇ ಕೊಳ್ಳುವ ಸಾವಿರಾರು ಜನರಿದ್ದಾರೆ. ರೈಲಿನಲ್ಲಿ ಪ್ರಯಾಣಿಸುವ ಕಾರ್ಮಿಕರಿಂದ ಹಿಡಿದು, ಎಲ್ಲಾ ವರ್ಗದ ಜನರಿಗೂ ಅವು ಬಲು ಪ್ರಿಯ. ದಫ್ತರ್ ಗಳಲ್ಲಿ ಅದರ ಬಗ್ಗೆ ದಿನವೆಲ್ಲಾ ಚರ್ಚೆ ನಡೆಯುತ್ತಿರುತ್ತದೆ.

ಪತ್ರಿಕೋದ್ಯಮ
ಧನ್ವಂತರಿ

ಧನ್ವಂತರಿ (Sanskrit: धन्वंतरी; ಹಿಂದೂ ಸಂಪ್ರದಾಯದಲ್ಲಿ ವಿಷ್ಣುವಿನ ಅವತಾರ. ವೇದ ಹಾಗು ಪುರಾಣಗಳಲ್ಲಿ ದೇವತೆಗಳ ವೈದ್ಯನೆಂದು ಧನ್ವಂತರಿಯ ಉಲ್ಲೇಖವಿದೆ.  ಆಯುರ್ವೇದದ ದೇವತೆ ಕೂಡ ಧನ್ವಂತರಿ. ಹಿಂದೂ ಸಂಪ್ರದಾಯದಲ್ಲಿ ಆಯುರಾರೋಗ್ಯ ಬಯಸುವವರು ಧನ್ವಂತರಿಯ ಕುರಿತು ಪ್ರಾರ್ಥನೆ ಮಾಡುವುದು ಸಾಮಾನ್ಯ.

ಪುರಾಣ, ಪ್ರತೀತಿ 
ಧನ್ವಂತರಿ ಭಾರತದ ಮೊದಲ ವೈದ್ಯನೆಂಬ ಪ್ರತೀತಿ ಹಾಗು ನಂಬಿಕೆ ಇದೆ. ವೈದಿಕ ಸಂಪ್ರದಾಯದ ಪ್ರಕಾರ ಧನ್ವಂತರಿ ಆಯುರ್ವೇದದ ಹರಿಕಾರ. ಹಿಂದೂ ಸಂಪ್ರದಾಯದಲ್ಲಿ ಹಲವು ಸಸ್ಯಗಳ, ಗಿಡಮೂಲಿಕೆಗಳ ಪಾರಿಸರಿಕ ಬಳಕೆಯಿಂದ ಔಷಧ ತಯಾರಿಸಿದ ಗೌರವ ಧನ್ವಂತರಿಗೆ ಸಲ್ಲುತ್ತದೆ. 

ಕ್ಷೀರೋದಮಥನೋದ್ಭೂತಂ ದಿವ್ಯ ಗಂಧಾನುಲೇಪಿತಂ
ಸುಧಾಕಲಶಹಸ್ತಂ ತಂ ವಂದೇ ಧನ್ವಂತರಿಂ ಹರಿಂ

ಎಂಬ ಶ್ಲೋಕದಂತೆ ಕ್ಷೀರ ಸಮುದ್ರ ಮಥನ ಕಾಲದಲ್ಲಿ ದಿವ್ಯ ಗಂಧಾನುಲೇಪಿತನಾಗಿ ಅಮೃತ ಕಲಶ ಕೈಯಲ್ಲಿ ಹಿಡಿದು ಮಹಾವಿಷ್ಣು ಧನ್ವಂತರಿಯ ಅವತಾರ ತಾಳಿದನು ಎಂದು ಪುರಾಣಗಳಲ್ಲಿ ವರ್ಣಿತವಾಗಿದೆ.ದೇವತೆಗಳು ರಾಕ್ಷಸರೊಂದಿಗೆ ಹೋರಾಡುವ ಸಂದರ್ಭಗಳಲ್ಲಿ  ಗುಣಪಡಿಸಲಾರದ ನೋವು ವ್ಯಾಧಿಗಳಿಗೆ ತುತ್ತಾಗುವುದನ್ನು ಕಂಡು ವೈದ್ಯನಾಗಿ ಚಿಕಿತ್ಸೆ ನೀಡಲು ಧನ್ವಂತರಿ ರೂಪಧಾರಿಯಾಗಿ ವಿಷ್ಣು ಅವತರಿಸಿದನೆಂದು ನಂಬಲಾಗಿದೆ
) ಧನು+ಏವ+ಅಂತಃ+ಅರಿ=ಧನ್ವಂತರಿ(ಸರ್ಜನ್), ೨)ಧನುಷಾ+ತರತೇ+ತಾರಯತೇ+ಪಾಪಾತ್=ಧನ್ವಂತರಿ(ಪಾಪ ವಿಮುಕ್ತಿ) ಎಂಬುದು ಧನ್ವಂತರಿ ಪದದ ನಿಷ್ಪತ್ತಿಯಾಗಿದೆ.

ನಮಾಮಿ ಧನ್ವಂತರಿಯಾದಿದೇವಂ
ಸುರಾಸುರೈರ್ವಂದಿತ ಪಾದಪದ್ಮಂ
ಲೋಕೇಜರಾಋಗ್ವಯ ಮೃತ್ಯುನಾಶಂ
ದಾತಾರಮೀಶಂ ವಿವಿಧೌಷಧೀನಾಂ

ಎಂಬ ಶ್ಲೋಕದೊಂದಿಗೆ ಧನ್ವಂತರಿಯನ್ನು ನಿತ್ಯ ಪ್ರಾರ್ಥಿಸಿ ಕಾರ್ಯ ಆರಂಭಿಸಿದರೆ ದಿನವಿಡೀ ಚೈತನ್ಯಪೂರ್ಣತೆ ಉಳಿಯುತ್ತದೆ ಎನ್ನಲಾಗಿದೆ.ಧನ್ವಂತರಿ ಸುಪ್ರಭಾತ, ಧನ್ವಂತರಿ ಪ್ರಪತ್ತಿ, ಧನ್ವಂತರಿ ಸ್ಮೃತಿಗಳಲ್ಲಿ ಧನ್ವಂತರಿ ದೇವರ ವಿಶೇಷತೆಯನ್ನು ಬಣ್ಣಿಸಲಾಗಿದೆ

ಪುರಾಣ
ಕೈಗಾ ಪರಮಾಣು ವಿದ್ಯುತ್‌ ಸ್ಥಾವರ

ಕೈಗಾ  ಎಂಬುದು ಭಾರತದ ಕರ್ನಾಟಕ ರಾಜ್ಯದಲ್ಲಿನ ಉತ್ತರ ಕನ್ನಡ ಜಿಲ್ಲೆಯಲ್ಲಿರುವ ಕೈಗಾ ಎಂಬಲ್ಲಿ ನೆಲೆಗೊಂಡಿರುವ ಒಂದು ಪರಮಾಣು ವಿದ್ಯುತ್‌ ಸ್ಥಾವರವಾಗಿದೆ. ಈ ಸ್ಥಾವರವು
 2000ನೇ ಇಸವಿಯ ಮಾರ್ಚ್‌ನಿಂದಲೂ ಕಾರ್ಯಾಚರಣೆಯನ್ನು ನಡೆಸುತ್ತಿದೆ ಮತ್ತು ನ್ಯೂಕ್ಲಿಯರ್‌ ಪವರ್‌ ಕಾರ್ಪೊರೇಷನ್‌ ಆಫ್‌ ಇಂಡಿಯಾ ಸಂಸ್ಥೆಯಿಂದ ನಿರ್ವಹಿಸಲ್ಪಡುತ್ತಿದೆ.

ಇದು ನಾಲ್ಕು ಘಟಕಗಳನ್ನು ಹೊಂದಿದೆ. 2010ರ ನವೆಂಬರ್ 27ರಂದು ನಾಲ್ಕನೇ ಘಟಕವು ಸಂಕ್ರಮಣ ಹಂತಕ್ಕೆ ತಲುಪಿತು. ಸದರಿ ಸ್ಥಾವರದ ತಾಣದ ಪಶ್ಚಿಮಾರ್ಧ ಭಾಗವನ್ನು ಎರಡು ಅತಿಹಳೆಯ ಘಟಕಗಳು ಒಳಗೊಂಡಿವೆ ಮತ್ತು ಎರಡು ಹೊಸದಾದ ಘಟಕಗಳು ತಾಣದ ಪೂರ್ವಭಾಗಕ್ಕೆ ಹೊಂದಿಕೊಂಡಿವೆ. ಈ ಎಲ್ಲಾ ನಾಲ್ಕೂ ಘಟಕಗಳು ಚಿಕ್ಕ-ಗಾತ್ರದ ಕ್ಯಾಂಡು ಸ್ಥಾವರಗಳಾಗಿದ್ದು 220 MWನಷ್ಟು ಸಾಮರ್ಥ್ಯವನ್ನು ಅವು ಹೊಂದಿವೆ.

ವಿವಾದಗಳು
ಕೈಗಾ ಅಣುಸ್ಥಾವರದ ನಿರ್ಮಾಣದ ಸಂದರ್ಭದಲ್ಲಿ, ಪ್ರಮುಖ ಗೋಡೆಗಳ ಪೈಕಿಯ ಒಂದು ಗೋಡೆಯು ಕುಸಿಯಿತು ಮತ್ತು ಸುರಕ್ಷತೆಗೆ ಸಂಬಂಧಿಸಿದ ಕಳವಳವೊಂದನ್ನು ಅದು ಹುಟ್ಟುಹಾಕಿತು.

2009ರ ನವೆಂಬರ್‌ನಲ್ಲಿ, ಸ್ಥಾವರದ ಕನಿಷ್ಟಪಕ್ಷ 55 ಉದ್ಯೋಗಿಗಳು ಹೆಚ್ಚಿನ ಮಟ್ಟಗಳಲ್ಲಿದ್ದ ವಿಕಿರಣದ ಕಾರಣದಿಂದಾಗಿ ತೊಂದರೆಗೀಡಾದರು. ಉದ್ಯೋಗಿಗಳಿಗಾಗಿ ನೀರನ್ನು ಪೂರೈಸುವುದಕ್ಕಾಗಿ ವ್ಯವಸ್ಥೆಗೊಳಿಸಲಾಗಿದ್ದ ನೀರಿನ ಶೈತ್ಯಕಾರಿಯೊಂದು ಟ್ರಟೀಕರಿಸಲ್ಪಟ್ಟ ನೀರಿನಿಂದಾಗಿ ಮಲಿನಗೊಂಡಿತು. ಇದನ್ನು ಅನುಸರಿಸಿ ಕೈಗೊಳ್ಳಲಾದ ತನಿಖೆಯು, ವಿಧ್ವಂಸಕ ಕೃತ್ಯವೊಂದು ಸೋರಿಕೆಗೆ ಸಂಬಂಧಿಸಿದ ಒಂದು ಸಂಭವನೀಯ ಕಾರಣವಾಗಿರಬಹುದು ಎಂಬ ಅಂಶವನ್ನು ಹೊರಗೆಡಹಿತು. ಸದರಿ ಕಾರಣದ ಹಿಂದಿರುವ ಸಂಗತಿಯನ್ನು ಕಂಡುಹಿಡಿಯುವಲ್ಲಿ ರಾಜಕೀಯವು ಒಂದು ಪ್ರಮುಖ ಪಾತ್ರವನ್ನು ವಹಿಸುತ್ತದೆ.. ಪರಮಾಣು ಶಕ್ತಿ-ವಿರೋಧಿ_ಆಂದೋಲನದ ಕ್ರಿಯಾವಾದಿಗಳು ಸಮರ್ಥಿಸುವ ಪ್ರಕಾರ, ಸದರಿ ಘಟನೆಯ ದಾರುಣತೆಯ ಪ್ರಾಮುಖ್ಯತೆಯನ್ನು ತಗ್ಗಿಸಲು ಸರ್ಕಾರವು ಪ್ರಯತ್ನಿಸುತ್ತಿದೆ.

ಪರಿಣಾಮಗಳು
೨೦೧೦ ರಿಂದ ೨೦೧೩ರ ವರೆಗೆ ಮುಂಬೈನ ಟಾಟಾ ಮೆಮೂರಿಯಲ್‌ ಕ್ಯಾನ್ಸರ್‌ ಆಸ್ಪತ್ರೆ ಅಧೀನದ ನುರಿತ ಸಿಬ್ಬಂದಿ ಮಾಡಿದ ಸರ್ವೇ ವರದಿ ೨೦೧೮ರ ಮಾರ್ಚ್‌ನಲ್ಲಿ ಜಿಲ್ಲಾಡಳಿತಕ್ಕೆ ಸಲ್ಲಿಸಿರುವ ಪ್ರಕಾರ ಕಾರವಾರ ತಾಲೂಕಿನಲ್ಲೇ ೩೧೬ ಕ್ಯಾನ್ಸರ್‌ ರೋಗಿಗಳು ಇದ್ದಾರೆಂಬ ಅಂಶ ಹೊರ ಬಂದಿದೆ.

ಪ್ರಮುಖ ಘಟನೆಗಳು
1994ರ ಮೇ 13ರಂದು, ರಿಯಾಕ್ಟರ್‌ ಘಟಕ-Iರ ಪೂರ್ವಭಾವಿಯಾಗಿ ಯಾಂತ್ರಿಕ ಒತ್ತಡಕ್ಕೆ ಒಳಪಡಿಸಲಾದ ಕಾಂಕ್ರೀಟಿನ ಗುಮ್ಮಟವು ನಿರ್ಮಾಣದ ಅಂತಿಮ ಹಂತದ ಸಂದರ್ಭದಲ್ಲಿ ಕುಸಿಯಿತು. ಸುಮಾರು 75 ಮೀಟರುಗಳಷ್ಟು ಎತ್ತರದಿಂದ 150 ಟನ್ನುಗಳಷ್ಟು ಕಾಂಕ್ರೀಟನ್ನು ಈ ಕುಸಿತವು ಕೆಳಕ್ಕೆ ಹೊತ್ತುತಂದಿತು ಮತ್ತು ತನ್ಮೂಲಕ 14 ವ್ಯಕ್ತಿಗಳನ್ನು ಗಾಯಗೊಳಿಸಿತು. ಮೊದಲ ಎರಡು ಘಟಕಗಳ ಪೂರ್ಣಗೊಳ್ಳುವಿಕೆಯನ್ನು ಈ ಘಟನೆಯು ವಿಳಂಬಗೊಳಿಸಿತು. ಆರಂಭಿಕ ಕಾರ್ಯಸೂಚಿಯ ಅನುಸಾರ, 1996ರ ಜೂನ್‌ ತಿಂಗಳ ವೇಳೆಗೆ ಮೊದಲ ಎರಡು ಘಟಕಗಳು ಸಂಕ್ರಮಣದ ಹಂತವನ್ನು ತಲುಪುತ್ತವೆ ಎಂದು ನಿರೀಕ್ಷಿಸಲಾಗಿತ್ತು. ಮೊದಲ ಘಟಕದ ನಿರ್ಮಾಣವನ್ನು 1999ಕ್ಕೂ ಮುಂಚಿತವಾಗಿ ಸಂಪೂರ್ಣಗೊಳಿಸಲಾಗಲಿಲ್ಲ. ಕುಡಿಯುವ ನೀರಿನೊಂದಿಗೆ ಗಡಸು ನೀರು ಮಿಶ್ರಣಗೊಂಡಿದ್ದಕ್ಕೆ ಸಂಬಂಧಿಸಿದ ಮತ್ತೊಂದು ವಿವಾದವು 2010ರಲ್ಲಿ ಮೇಲೆದ್ದಿತು.

ಕೈಗಾ ಪರಮಾಣು ವಿದ್ಯುತ್‌ ಸ್ಥಾವರದ 4ನೇ ಘಟಕ

ಕೈಗಾ ಪರಮಾಣು ವಿದ್ಯುತ್‌ ಸ್ಥಾವರದ 220 MW ಸಾಮರ್ಥ್ಯದ 4ನೇ ಘಟಕವು 2010ರ ನವೆಂಬರ್‌ 27ರಂದು ಕಾರ್ಯಾತ್ಮಕ  ಹಂತವನ್ನು ಮುಟ್ಟಿತು.

ಹಣಕಾಸಿನ ಸಮಸ್ಯೆಗಳು
ಕೈಗಾ ಅಧಿಕಾರಿ ವರ್ಗದ ಪ್ರಕಾರ, ವಿಳಂಬದ ಕಾರಣದಿಂದಾಗಿ ಉಂಟಾದ ಪ್ರತ್ಯಕ್ಷ ನಷ್ಟದ ಪ್ರಮಾಣವು ಅಗಾಧವಾಗಿತ್ತು. ಸದರಿ ಯೋಜನೆಯ ವೆಚ್ಚವನ್ನು 750 ಕೋಟಿ ರೂಪಾಯಿಗಳೆಂದು ಅಂದಾಜಿಸಲಾಗಿತ್ತು. ಆದರೆ ಪರಿಷ್ಕೃತ ವೆಚ್ಚವು 2,275 ಕೋಟಿ ರೂಪಾಯಿಗಳಿಗೆ ಬಂದುಮುಟ್ಟಿತು.

ಇವನ್ನೂ ಗಮನಿಸಿ 
 ಜೈತಾಪುರ ಪರಮಾಣು ವಿದ್ಯುತ್‌ ಯೋಜನೆ

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 
ನ್ಯೂಕ್ಲಿಯರ್‌ ಪವರ್‌ ಕಾರ್ಪೊರೇಷನ್‌ ಆಫ್‌ ಇಂಡಿಯಾ ಲಿಮಿಟೆಡ್‌
 ಕಾರವಾರ ಇ-ನ್ಯೂಸ್‌ 
  ಕೈಗಾದಲ್ಲಿನ ಪರಮಾಣು ಸ್ಥಾವರದ ಕುರಿತಾದ ಆತಂಕ
 ಕೈಗಾ ಪರಮಾಣು ವಿದ್ಯುತ್‌ ಸ್ಥಾವರದ ಪರಮಾಣು ವಿಕಿರಣ ಸೋರಿಕೆಯ ಅಪಘಾತ 
 ಕಂಟಾಮಿನೇಷನ್‌ ಅಟ್‌ ಇಂಡಿಯನ್‌ ನ್ಯೂಕ್ಲಿಯರ್‌ ಪ್ಲಾಂಟ್‌ ನಾಟ್‌ ಎ ಲೀಕ್‌

ಭಾರತದಲ್ಲಿನ ಪರಮಾಣು ವಿದ್ಯುತ್‌ ಸ್ಥಾವರಗಳು
ಕರ್ನಾಟಕದ ಆರ್ಥಿಕತೆ
2000ನೇ ಇಸವಿಯಲ್ಲಿ ಸ್ಥಾಪಿಸಲ್ಪಟ್ಟ ಪ್ರತಿಷ್ಠಾಪನೆಗಳು
ಭಾರತೀಯ ಕೃಷಿ ಅನುಸಂಧಾನ ಸಂಸ್ಥಾನ, ನವದೆಹಲಿ

'ನವದೆಹಲಿ'ಯ 'ಪೂಸಾ,' ದಲ್ಲಿ ಸ್ಥಾಪಿಸಲ್ಪಟ್ಟಿರುವ 'ಭಾರತೀಯ ಕೃಷಿ ಅನುಸಂಧಾನ ಸಂಸ್ಥಾನ',(The Indian Council of Agricultural Research) (ICAR)  ದ ಕಾರ್ಯಕ್ಷೇತ್ರದ ವ್ಯಾಪ್ತಿ ದೇಶದಾದ್ಯಂತ ವ್ಯಾಪಿಸಿದೆ. ಸನ್.೧೯೨೯ ರ, ಜುಲೈ ೧೬ ರಂದು, ಅಸ್ತಿತ್ವಕ್ಕೆ ಬಂದ ಈ ಮಹಾ ಸಂಸ್ಥೆ, 'ಭಾರತ ಸರ್ಕಾರದ ಕೃಷಿ ಅನುಸಂಧಾನ ಹಾಗೂ ವಿದ್ಯಾಪ್ರಸಾರದ ಹೊಣೆಯನ್ನು ಹೊತ್ತು, ಸಮರ್ಥವಾಗಿ ನಿಭಾಯಿಸುತ್ತಿರುವ,'ಕೃಷಿ ಮಂತ್ರಾಲಯ'ದ ಆಡಳಿತದ ವ್ಯಾಪ್ತಿಯಲ್ಲಿ ಕೆಲಸ ಮಾಡುತ್ತಿದೆ. 'ಸ್ವಯಂ ನಿರ್ಭರತೆ'ಯನ್ನು ಹೊಂದಿರುವ ಈ ಸಂಸ್ಥಾನದ ಮೂಲ ನಾಮ, 'ಇಂಪೀರಿಯಲ್ ಕೌನ್ಸಿಲ್ ಆಫ್ ಅಗ್ರಿಕಲ್ಚರಲ್ ರಿಸರ್ಚ್' ಯೆಂದಿತ್ತು. (registered society under the Societies Registration Act, 1860)

ಬಿಹಾರದಿಂದ ಹೊಸದೆಹಲಿಗೆ
ಅಮೆರಿಕದ ಧನ ಸಹಾಯದಿಂದ, ಬಿಹಾರ ರಾಜ್ಯದ 'ಪೂಸಾ ಕ್ಷೇತ್ರ'ದಲ್ಲಿ ಸ್ಥಾಪಿಸಲ್ಪಟ್ಟ 'ಇಂಪೀರಿಯಲ್ ಕೌನ್ಸಿಲ್ ಆಫ್ ಅಗ್ರಿಕಲ್ಚರಲ್ ರಿಸರ್ಚ್'ಸಂಸ್ಥೆಯ ಕಾಲಾವಧಿಯಲ್ಲಿ ಭೀಕರ ಮಳೆ, ಗುಡುಗು ಸಿಡಿಲಿನ ಆಘಾತದಿಂದ ಸಂಸ್ಥೆಯ ಕಟ್ಟಡ ನಾಶಗೊಂಡ ಬಳಿಕ, ಸರಕಾರ ಹೊಸ ದೆಹಲಿಯಲ್ಲಿ ವಿಶಾಲ ಸ್ಥಳವನ್ನು ಖರೀದಿಸಿ, 'ಭಾರತೀಯ ಕೃಷಿ ಅನುಸಂಧಾನ ಸಂಸ್ಥಾನ'ವನ್ನು, ಅಲ್ಲಿ ಸ್ಥಾಪಿಸಿತು. ಆ ಜಾಗಕ್ಕೂ 'ಪೂಸಾ'ಯೆಂದು ಕರೆಯಲಾಯಿತು.

ಸಂಪರ್ಕಿಸಿ
 []

ಕೃಷಿ
ಎ. ಎಸ್. ಕೆ ರಾವ್

ಕನ್ನಡ ಭಾಷೆ, ಸಂಸ್ಕೃತಿ, ನಾಟಕ, ನೃತ್ಯಗಳನ್ನು ತಮ್ಮ ಜೀವಕ್ಕಿಂತ ಹೆಚ್ಚಾಗಿ ಪ್ರೀತಿಸುತ್ತಾ ಅದರ ಪ್ರಸಾರಕ್ಕಾಗಿ ತಮ್ಮ ಅಮೋಘಸೇವೆಯನ್ನು ಸದ್ದು ಗದ್ದಲವಿಲ್ಲದೆ ಮಾಡುತ್ತಾ ಬಂದು ಯಾರಿಗೂ ಹೇಳದೇ ಕೇಳದೆ ಇಹಲೋಕದ ಯಾತ್ರೆಗೆ ವಿದಾಯ ಹೇಳಿದ 'ಎ.ಎಸ್.ಕೆ.ರಾಯರು', ವಂದ್ಯರು. 'ಕರ್ನಾಟಕ ಸಂಘ', ಮುಂತಾದ ಹತ್ತು-ಹಲವು ಕನ್ನಡ ಸಂಸ್ಥೆಗಳನ್ನು ಅವರು ಹಾಗೂ ಅವರ ಮಿತ್ರರು ಹುಟ್ಟುಹಾಕಿದರು. 'ರಾಯಿಟರ್ ಸುದ್ದಿ ಸಂಸ್ಥೆ'ಯಲ್ಲಿ ಕೆಲಸ ಮಾಡುತ್ತಿದ್ದ 'ರಾವ್', ಕನ್ನಡದ ಚಟುವಟಿಕೆಗಳಿಗೆ ಸದಾ ಸಿದ್ಧರಾಗಿರುತ್ತಿದ್ದರು.

 ಚುಟುಕು
ಮುಂಬಯಿ ಕನ್ನಡಿಗರು
ಪತ್ರಕರ್ತರು
ಮೈ ಸ್ಪಿನ್ ಲ್ಯಾಬ್'

ಈ ಮೈಸ್ಪಿನ್ ಲ್ಯಾಬ್  ಭಾರತದಲ್ಲಿ ಹತ್ತಿ ಸಂಶೋಧನೆಯ ಕಾರ್ಯದ ಹಲವು ಮುಖಗಳು,'-ಎಚ್.ಆರ್.ಎಲ್; ಪುಸ್ತಕವನ್ನು 'ಕೇಂದ್ರೀಯ ಹತ್ತಿ ಪ್ರೌದ್ಯೋಗಿಕಿ ಅನುಸಂಧಾನ ಸಂಸ್ಥೆ', ಮುಂಬಯಿ (CIRCOT),ಯಲ್ಲಿ ತಕನಿಕಿ ಅಧಿಕಾರಿ ಯಾಗಿ ೩೭ ವರ್ಷಕ್ಕೂ ಹೆಚ್ಚು ಸಮಯ ಕೆಲಸಮಾಡಿದ ವ್ಯಕ್ತಿಯೊಬ್ಬರು ಬರೆದಿದ್ದಾರೆ. ಇದು ಸನ್. ೧೯೨೪ ರಲ್ಲಿ ಬ್ರಿಟಿಷರಿಂದ ಸ್ಥಾಪಿಸಲ್ಪಟ್ಟ, ಆಗಿನ, ಟೆಕ್ನೊಲಾಜಿಕಲ್ ಲ್ಯಾಬೊರೇಟೊರಿಯ ಹತ್ತಿ ಪರೀಕ್ಷಣ ಕಾರ್ಯ-ವಿಧಿವಿಧಾನಗಳನ್ನು ತಿಳಿಸುವುದರ ಜೊತೆಗೆ, ಭಾರತದಲ್ಲಿ ಹತ್ತಿ ಗುಣವನ್ನು ಉತ್ತಮಪಡಿಸುವ ಕೆಲಸದ ಪ್ರಾರಂಭವಾದ ಬಗ್ಗೆ ಮಾಹಿತಿಗಳಿವೆ. ಹಾಗೆಯೇ ಹತ್ತಿ ಸಂಶೋಧನೆಯಲ್ಲಿ ಪ್ರಪ್ರಥಮವಾಗಿ ಯೋಗದಾನಮಾಡಿದ,
 ಡಾ. ವಿಲಿಯಮ್ ಲಾರೆನ್ಸ್ ಬಾಲ್ಸ್,
 ಡಾ. ಆರ್ಥರ್ ಜೇಮ್ಸ್ ಟರ್ನರ್,
 ರಾಲ್ಫ್ ರಿಚರ್ಡ್ ಸನ್,
 ವಿ. ವಿ. ಗುಪ್ತೆ,
 ಡಾ. ಅಮರನಾಥ್ ಗುಲಾಟಿ,
 ಡಾ. ನಾಸಿರ್ ಅಹ್ಮೆದ್,
 ಡಾ. ಡಿ. ಎಲ್. ಸೇನ್,
 ಡಾ. ಸಿ. ನಂಜುಂಡಯ್ಯ,
 ಹರಿರಾವ್ ನವಕಲ್,
 ಡಾ. ಆರ್. ಎಲ್. ಎನ್. ಐಯ್ಯಂಗಾರ್
 ಡಾ. ವಿ. ಸುಂದರಮ್
 ಡಾ. ಎನ್. ಬಿ. ಪಾಟೀಲ್,
 ಡಾ. ಎಸ್. ಎನ್. ಪಾಂಡೆ
 ಡಾ. ಕೆ. ಆರ್. ಕೃಷ್ಣಯ್ಯರ್,
 ಡಾ.ಎಸ್. ಸ್ರೀನಿವಾಸನ್,
 ಹುಚಿನ್ಸನ್,
 ಡಾ. ಚಂದ್ರಕಾಂತ ಟಿ.ಪಟೇಲ್,
 ಡಾ. ವಿ. ಸಂತಾನಂ,
 ಡಾ. ಕತಾರ್ಕಿ,
 ಡಾ. ಮುನ್ಷಿಸಿಂಗ್
ಮುಂತಾದ ಹಲವಾರು ದೇಶ-ವಿದೇಶಗಳ ಸಂಶೋಧಕರ ವ್ಯಕ್ತಿಚಿತ್ರಗಳಿವೆ. ಇದಲ್ಲದೆ, 'ಟೆಕ್ನೊಲಾಜಿಕಲ್ ಲ್ಯಾಬೊರೇಟೊರಿ' (೧೯೨೪) ಶುರುವಾದಂದಿನಿಂದ, ೨೦೦೪ ರ ವರೆಗೆ ಸ್ಪಿನ್ನಿಂಗ್ ಪ್ರಭಾಗದಲ್ಲಿ ಕೆಲಸಮಾಡಿದ, ಇಲ್ಲವೇ ಸ್ಪಿನ್ನಿಂಗ್ ಖಾತೆಗೆ ಸಂಬಂಧಿಸಿದ ಎಲ್ಲ ನೌಕರರ, ಅಧಿಕಾರಿಗಳ, ವ್ಯಕ್ತಿಚಿತ್ರದ ತುಣುಕುಗಳಿವೆ. ಲ್ಯಾಬೊರೇಟೊರಿಯ ಎಲ್ಲಾ ನಿರ್ದೇಶಕರ, ಸ್ಪಿನ್ನಿಂಗ್ ಮಾಸ್ಟರ್ ಗಳ, ಇನ್ನಿತರ ಅಧಿಕಾರಿಗಳ ವ್ಯಕ್ತಿಚಿತ್ರಗಳಿವೆ.

ಹಲವಾರು ವಿಶೇಷ ಚಿತ್ರಗಳನ್ನು ಹೊಂದಿದ ಪುಸ್ತಕ
ವಿಶ್ವದಲ್ಲಿ ಹತ್ತಿ ಸಂಶೋಧನೆಯ ಹೆಚ್ಚೆಯ ಗುರುತುಗಳನ್ನು ಮೂಡಿಸುವ ಪ್ರಯತ್ನನಡೆದಿದೆ. ಹತ್ತಿ ಸಂಶೋಧನ ಕ್ಷೇತ್ರದಲ್ಲಿ ಬಳಸಲಾಗುತ್ತಿರುವ ಕೆಲವು ಪದಗಳ ನುಡಿಗಟ್ಟುಗಳ ತುಣುಕುಗಳಿವೆ. ಸರ್.ಸಿ. ವಿ. ರಾಮನ್ ಟೆಕ್ನೊಲಾಜಿಕಲ್ ಲ್ಯಾಬೊರೇಟೊರಿಯನ್ನು ಸಂದರ್ಶಿಸಿದ ಸಮಯದ ಚಿತ್ರವಿದೆ. ಅವರನ್ನು ಆಹ್ವಾನಿಸಿ ಕರೆತಂದದ್ದು. ಅಂದಿನ, ಬಾಂಬೆ ಟೆಕ್ಸ್ ಟೈಲ್ ರಿಸರ್ಚ್ ಅಸೋಸಿಯೇಷನ್ ನ ಡೈರೆಕ್ಟರ್ ಆಗಿದ್ದ ಪ್ರತಿಭಾನ್ವಿತ, ಹಾಗೂ ಅತ್ಯಂತ ಜನಪ್ರಿಯರಾಗಿದ್ದ, ಡಾ. ಸಿ. ನಂಜುಂಡಯ್ಯನವರು. ಸಿ.ಎನ್, ಎಂದೇ ಅಂದಿನ ಬೊಂಬಾಯಿನ ಟೆಕ್ಸ್ ಟೈಲ್ಸ್ ವಲಯದಲ್ಲಿ, ವಿಖ್ಯಾತರಾಗಿದ್ದರು. ಅವರು 'ಟೆಕ್ನೊಲಾಜಿಕಲ್ ಲ್ಯಾಬೊರೇಟೊರಿ'ಯಲ್ಲಿ ಸನ್. ೧೯೩೦ ರಲ್ಲೇ ರಿಸರ್ಚ್ ಅಸಿಸ್ಟೆಂಟ್ ಆಗಿ ಭರ್ತಿಯಾಗಿ, ಕಾಲಾನುಕ್ರಮದಲ್ಲಿ ಅದೇ ಸಂಸ್ಥೆಯಲ್ಲಿ ಡೈರೆಕ್ಟರ್ ಆದರು.'ಟೆಕ್ನೊಲಾಜಿಕಲ್ ಲ್ಯಾಬೊರೇಟೊರಿ' ಯಿಂದ ಅವರು ಬಾಂಬೆ ಟೆಕ್ಸ್ ಟೈಲ್ ರಿಸರ್ಚ್ ಅಸೋಸಿಯೇಷನ್ ನ, ಡೈರೆಕ್ಟರ್ ಆಗಿ ನಿಯುಕ್ತರಾದರು.

ಸಿ.ಎನ್, ಕಲ್ಕತ್ತಾದಲ್ಲಿ ಪ್ರೊ.ಸಿ.ವಿ.ರಾಮನ್ ರ ಶಿಷ್ಯರಾಗಿದ್ದವರು
ಸಿ.ಎನ್, ಕಲ್ಕತ್ತಾ ನಗರದಲ್ಲಿ ಪ್ರೊ.ರಾಮನ್ ರವರ ಮೆಚ್ಚಿನ ವಿದ್ಯಾರ್ಥಿಯಾಗಿದ್ದರು. ಮೈ ಸ್ಪಿನ್ ಲ್ಯಾಬ್ ಪುಸ್ತಕ ಕೇವಲ ಕೇಂದ್ರೀಯ ಹತ್ತಿ ಪ್ರೌದ್ಯೋಗಿಕಿ ಅನುಸಂಧಾನ ಸಂಸ್ಥೆ ಗೋಸ್ಕರವೇ  ಬರೆದದ್ದು. ಆದ್ದರಿಂದ ಅದರ ಪ್ರತಿಗಳನ್ನು ಅಲ್ಲಿನ ಕೇಂದ್ರೀಯ ಹತ್ತಿ ಪ್ರೌದ್ಯೋಗಿಕಿ ಅನುಸಂಧಾನ ಸಂಸ್ಥೆಯ ಲೈಬ್ರೆರಿಯಲ್ಲಿ ಮಾತ್ರ ನೋಡಬಹುದು. ಭಾರತದಲ್ಲಿ ಹತ್ತಿ ಸಂಶೋಧನೆಯ ಇತಿಹಾಸವನ್ನು ಸಂಕ್ಷೇಪವಾಗಿ ತಿಳಿಯಲಿಚ್ಛಿಸುವವರು, ಲೈಬ್ರೆರಿಗೆ ಧಾವಿಸಿ ಅಲ್ಲಿ ಈ 'ಪುಸ್ತಕ'ವನ್ನು ಓದಬಹುದು. ಅಲ್ಲಿ ದೊರೆಯುವ ಅತ್ಯಂತ ಮೌಲ್ಯಯುತವಾದ ಸಾವಿರಾರು ಪುಸ್ತಕಗಳನ್ನು ಓದಿ, ಮಾಹಿತಿಗಳನ್ನು ಸಂಗ್ರಹಿಸುವುದು, ಹಾಗೂ ಹತ್ತಿ ಸಂಶೋಧನೆಯ ಹಲವಾರು ಮಜಲುಗಳನ್ನು ಅರಿಯುವದು ಅತಿ ಸಂತಸದ ಸಂಗತಿ. ಆದರೆ ಸಂಕ್ಷೇಪವಾಗಿ ಕೈಪಿಡಿಯೆಂದು ಕರೆಯಬಹುದಾದ ಈ ಪುಸ್ತಕ, ಎಲ್ಲರ ಗಮನವನ್ನು ಸೆಳೆದಿದೆ.

ಉಲ್ಲೇಖಗಳು

ಪುಸ್ತಕಗಳು
ಪಾನಿ ಪೂರಿ

ಪಾನಿ ಪೂರಿ ದಕ್ಷಿಣ ಏಶಿಯಾದ ಒಂದು ಜನಪ್ರಿಯ ಹಾಗು ರುಚಿಕರವಾದ ಖಾದ್ಯ. ಭಾರತದಲ್ಲಿ ಪ್ರತಿಯೊಂದು ಊರಲ್ಲೂ ಪಾನಿ ಪೂರಿ ಗಾಡಿಗಳು ಕಾಣಸಿಗುತ್ತವೆ. ಉತ್ತರ ಭಾರತದ ಗೋಲ್ ಗಪ್ಪ ಕೂಡ ಪಾನಿ ಪೂರಿ ಮಾಡುವ ಒಂದು ವಿಧಾನ. ಗೋಳಾಕಾರವಾಗಿರುವ ಪೂರಿಯಲ್ಲಿ ಈರುಳ್ಳಿ, ಕ್ಯಾರೆಟ್, ಬೇಯಿಸಿದ ಬಟಾಣಿ, ಆಲೂಗಡ್ಡೆ ಇವುಗಳನ್ನು ಒಂದೊಂದಾಗಿ ತುಂಬಿ, ಮೊದಲೇ ತಯಾರಿಸಿದ ಪಾನಿ ಹಾಗು ಸ್ವೀಟ್ ಜೊತೆ ತಿನ್ನಲು ರುಚಿ. ಇದನ್ನು ಬೇರೆ ಬೇರೆ ವಿಧಾನದಲ್ಲೂ ತಯಾರಿಸಬಹುದು.

ಬೇಕಾಗುವ ಸಾಮಗ್ರಿಗಳು

ಪಾನಿತಯಾರಿಸಲು:
ಕೊತ್ತಂಬರಿ ಸೊಪ್ಪು - ೧ ಕಟ್ಟು ಪುದೀನಾ ಸೊಪ್ಪು - ೧ ಹಸಿಮೆಣಸಿನಕಾಯಿ - ೨ ರಿಂದ ೩ ಹುಣಸೆಹಣ್ಣು - ದೊಡ್ಡ ನಿಂಬೆಗಾತ್ರದಷ್ಟು ನಿಂಬೆಹಣ್ಣು - ೧ ಕಾಳುಮೆಣಸು - ೨ ಟೀ ಚಮಚ ಜೀರಿಗೆ - ೨ ಟೀ ಚಮಚ ಉಪ್ಪು - ರುಚಿಗೆ ತಕ್ಕಷ್ಟು ಕುದಿಸಿ ಆರಿಸಿದ ನೀರು - ಸುಮಾರು ಒಂದೂವರೆ ಲೀಟರ್

ಆಲೂ ಪಲ್ಯ ತಯಾರಿಸಲು
೧ ದೊಡ್ಡ ಆಲೂಗಡ್ಡೆ ಕೆಂಪು ಮೆಣಸಿನ ಪುಡಿ - ೧ / ೨ ಚಮಚ ಕಾಳುಮೆಣಸಿನ ಪುಡಿ - ೧ / ೪ ಚಮಚ ಉಪ್ಪು - ರುಚಿಗೆ ತಕ್ಕಷ್ಟು ಮಾವಿನ ಹಣ್ಣಿನ ಪುಡಿ (ಆಮ್ ಚ್ಯೂರ್) - ೧ / ೪ ಚಮಚ ಅಥವಾ ನಾಲ್ಕಾರು ಹನಿ ನಿಂಬೆರಸ ಮಧ್ಯಮಗಾತ್ರದ ಈರುಳ್ಳಿ - ೧ ಹೆಚ್ಚಿದ ಕೊತ್ತಂಬರಿ ಸೊಪ್ಪು - ೨ ಚಮಚ

ತಯಾರಿಸುವ ವಿಧಾನ
 ಕರಿಮೆಣಸು, ಜೀರಿಗೆಯನ್ನು ಹುರಿದು ಪುಡಿಮಾಡಿಕೊಳ್ಳಿ. ಹರಳು ಉಪ್ಪನ್ನು ಸೇರಿಸುವುದಾದರೆ ಅದನ್ನೂ ಸ್ವಲ್ಪ ಹುರಿದುಕೊಳ್ಳಬೇಕು. 
 ಕೊತ್ತಂಬರಿ ಸೊಪ್ಪು, ಪುದೀನಾ ಸೊಪ್ಪು, ಹುಣಸೆಹಣ್ಣು, ಹಸಿಮೆಣಸು ಇಷ್ಟನ್ನೂ ಸ್ವಲ್ಪ ನೀರು ಸೇರಿಸಿ ರುಬ್ಬಿ, ಚೆನ್ನಾಗಿ ಸೋಸಿ ಇಟ್ಟುಕೊಳ್ಳಬೇಕು.
 ಸೋಸಿಕೊಂಡ ರಸಕ್ಕೆ ಬೇಕಾದಷ್ಟು ನೀರನ್ನು ಸೇರಿಸಿ, ಪುಡಿಮಾಡಿದ ಜೀರಿಗೆ, ಕರಿಮೆಣಸನ್ನು ಸೇರಿಸಿ. ರುಚಿಗೆ ತಕ್ಕಂತೆ ಉಪ್ಪು ಮತ್ತು ನಿಂಬೆರಸವನ್ನು ಸೇರಿಸಿ ಕಲಸಬೇಕು. ಇದರ ರುಚಿ ಉಪ್ಪು, ಹುಳಿ, ಖಾರ ಹದವಾಗಿರಲಿ.

ಆಲೂ ಪಲ್ಯ 
 ಈರುಳ್ಳಿಯನ್ನು ಸಣ್ಣಗೆ ಹೆಚ್ಚಿಕೊಳ್ಳಬೇಕು. 
 ಆಲೂಗಡ್ಡೆಯನ್ನು ಬೇಯಿಸಿ, ಕೈಗಳಿಂದ ಹಿಸುಕಿ ಮೆತ್ತಗೆ ಹಿಟ್ಟಿನಂತೆ ಮಾಡಿಕೊಳ್ಳಬೇಕು.
 ಇದಕ್ಕೆ ಹೆಚ್ಚಿದ ಈರುಳ್ಳಿ, ಕೊತ್ತಂಬರಿ ಸೊಪ್ಪು, ಕೆಂಪು ಮೆಣಸಿನ ಪುಡಿ, ಪುಡಿಮಾಡಿದ ಕಾಳುಮೆಣಸು, ಉಪ್ಪು, ಹುಳಿ ಎಲ್ಲವನ್ನೂ ಸೇರಿಸಿ ಚೆನ್ನಾಗಿ ಮಿಶ್ರಮಾಡಬೇಕು. ಈಗ ಗೋಲ್ ಗಪ್ಪಾ ಅಥವಾ ಪೂರಿಯನ್ನು ತೆಗೆದುಕೊಂಡು ಕೈಯಿಂದ ಒತ್ತಿ ಒಂದು ಮೇಲ್ಮೈಯಲ್ಲಿ ತೂತು ಮಾಡಿಕೊಂಡು ಪೂರಿಯ ಅರ್ಧಭಾಗದವರೆಗೆ ಪಲ್ಯವನ್ನು ತುಂಬಿ, ನಂತರ ಉಳಿದರ್ಧಕ್ಕೆ ಪಾನಿಯನ್ನು ತುಂಬಿಸಿದರೆ ರುಚಿಕರವಾದ ಪಾನಿಪುರಿ ರೆಡಿ.

ಹೊರ ಸಂಪರ್ಕ
ಚಳಿಗಾಳಿಗೆ ಹುಳಿಹುಳಿ ಪಾನಿಪುರಿ;ಸುಮನಾ ಕೆ.;9 Aug, 2016

ಉಲ್ಲೇಖ
    

ಖಾದ್ಯ
ಆಹಾರ
ತಿನಿಸು
ವಿಲಿಯಮ್ ಲಾರೆನ್ಸ್ ಬಾಲ್ಸ್

ವಿಲಿಯಮ್ ಲಾರೆನ್ಸ್ ಬಾಲ್ಸ್,ಇಂಗ್ಲೆಂಡ್ ಮೂಲದವರು. ಅವರನ್ನು ವಿಶ್ವದ ಹತ್ತಿ ಸಂಶೋಧಕರು,ಗುರುವೆಂದೇ ಸಂಬೋಧಿಸುತ್ತಾರೆ.  ರವರು, 'ಹತ್ತಿ ಸಂಶೋಧನೆ ಹಾಗೂ ತಂತ್ರಜ್ಞಾನಗಳ ಪಿತ'ನೆಂದು ಗೌರವಿಸಲ್ಪಟ್ಟಿದ್ದಾರೆ. 'ಡಾ.ಬಾಲ್ಸ್' ತಮ್ಮ ಜೀವನದ ಬಹು ಪಾಲನ್ನು 'ಇಜಿಪ್ಟ್' ನ 'ಅಲೆಕ್ಝಾಂಡ್ರಿಯದ ಹತ್ತಿ ಹೊಲ'ಗಳಲ್ಲಿ ಸಂಶೋದನೆಮಾಡುವುದರಲ್ಲೇ ವಿನಿಯೋಗಿಸಿದರು. ಅವರು ನುಡಿದ ನುಡಿ, "ಹತ್ತಿ ಬೆಳೆಯುವುದು ದಾರ ಮಾಡಲು ತಾನೇ," ವಿಶ್ವದಲ್ಲೆಲ್ಲಾ ಜನಪ್ರಿಯವಾಯಿತು. ಯೂರೋಪಿಯನ್ನರಿಗೆ ಹತ್ತಿಯನ್ನು ಬಳಸಿ, ಸುಂದರವಾದ ವಸ್ತ್ರಗಳನ್ನು ಮಾಡಬಹುದೆಂಬ ಕಲ್ಪನೆಯಿರಲಿಲ್ಲ. 'ಮಾರ್ಲೊಪೋಲೋ' ನ ಪೌರಾತ್ಯ ಪ್ರವಾಸ ಚರಿತ್ರೆಯಿಂದ ಅವರಿಗೆ ಭಾರತದ ಗೃಹ ಕೈಗಾರಿಕೆಯ ಬಗ್ಗೆ ಅಲ್ಪ-ಸ್ವಲ್ಪ ಮಾಹಿತಿ ದೊರೆತಿತ್ತು. ಅವರೇ ಭಾರತಕ್ಕೆ ಬಂದಾಗ,ಗ್ರಾಮೀಣ ಕುಶಲ ಕಾರೀಗರರ ಬಟ್ಟೆತಯಾರಿಸುವ ಕೈಚಳಕದಿಂದ ಪ್ರಭಾವಿತರಾದರು.

ಉಲ್ಲೇಖಗಳು

ಬಾಹ್ಯ ಸಂಪರ್ಕಗಳು
 Janus, Papers of William Lawrence Balls
 The Royal society publishing, 1 November 1961, iographical Memoirs of Fellows of the Royal Society,  S.C.Harland, William Lawrence Balls. (1882-1960)

ತಂತ್ರಜ್ಞರು
ಕೃಷಿ
ಹರಿರಾವ್ ನವಕಲ್

ಹರಿರಾವ್ ನವಕಲ್ ಒಬ್ಬ ಭೌತ ವಿಜ್ಞಾನಿ.ಬೆಂಗಳೂರಿನ ಸೆಂಟ್ರೆಲ್ ಕಾಲೇಜಿನಲ್ಲಿ ಪದವಿಯನ್ನು ಗಳಿಸಿದ ಬಳಿಕ, 'ಹರಿರಾವ್' ರವರು ಕಲ್ಕತ್ತಾಕ್ಕೆ ಹೋಗಿ, 'ಕಲ್ಕತ್ತಾದ ಯೂನಿವರ್ಸಿಟಿ ಕಾಲೇಜ್ ಆಫ್ ಸೈನ್ಸ್,' ನಲ್ಲಿ ಭೌತ ಶಾಸ್ತ್ರವಿಭಾಗದಲ್ಲಿ ಮಾಸ್ಟರ್ ಪದವಿಯನ್ನು ಗಳಿಸಿದರು.ಅಲ್ಲಿ  ಅವರು, 'ಗೋಲ್ಡ್ ಮೆಡಲ್' ನಿಂದ ಸನ್ಮಾನಿಸಲ್ಪಟ್ಟಿದ್ದರು. ಹರಿರಾವ್ ನವಕಲ್ ರವರಿಗೆ ಮಾರ್ಗದರ್ಶನಮಾಡಿದ ಗುರುವರೇಣ್ಯರುಗಳು,' ಪ್ರೊ.ಮೇಘನಾದ್ ಸಹ',ಮತ್ತು, 'ಪ್ರೊ.ಸಿ. ವಿ. ರಾಮನ್. ಹರಿರಾವ್,(ಸೆಪ್ಟೆಂಬರ್, ೧೯೫೬-ಜನವರಿ,೧೯೫೭)'ಟೆಕ್ನೊಲಾಜಿಕಲ್ ಲ್ಯಾಬೊರೇಟೊರಿ'ಯ ನಿರ್ದೇಶಕರಾಗಿ ಸೇವೆಸಲ್ಲಿಸಿದರು.

ಭೌತವಿಜ್ಞಾನಿಗಳು
ಸಾವಯವ ಕೃಷಿ ಉತ್ಪನ್ನಗಳು

ನಮ್ಮ ಗ್ರಾಹಕರಿಗೆ ಸಾವಯವ, ಶುದ್ಧ, ಪೌಷ್ಠಿಕ ಮತ್ತು ರಾಸಾಯನಿಕ ಮುಕ್ತ ಆಹಾರ ಪದಾಥ೯ಗಳನ್ನು ಕೊಡುವ ಒಂದು ಅತ್ಯುನ್ನತ ಉದ್ದೇಶದೊಂದಿಗೆ ನಾವು ನಮ್ಮ 'ಸ್ಪಾಕ್೯ ಎಂಟರ್ ಪ್ರೈಸಸ್' ಎನ್ನುವ ಒಂದು ಮಾಕೆ೯ಟಿಂಗ್ ಕಂಪನಿಯನ್ನು ಆರಂಭಿಸಿದ್ದೇವೆ.

ಈಗಿನ ನಮ್ಮ ಆಧುನಿಕ ವಿಜ್ಞಾನ ಯುಗದಲ್ಲಿ ನಮ್ಮ ಜೀವನವು ಯಾಂತ್ರೀಕೃತ ಮತ್ತು ವೇಗದ ಯುಗವಾಗಿದೆ. ಅದೇ ರೀತಿ ನಮ್ಮ ಆಹಾರ ಉತ್ಪನ್ನಗಳನ್ನು ಕೂಡ ಅತಿ ವೇಗವಾಗಿ ಬೆಳೆಯುವುದು ಕಂಡುಬರುತ್ತದೆ. ಹುಟ್ಟುವ ಮಗುವನ್ನು ಕೂಡ ಒಂಭತ್ತು ತಿಂಗಳಿಗೆ ಹುಟ್ಟುವ ಮಗುವನ್ನು ಸಿಸೇರಿಯನ್ ಚಿಕಿತ್ಸೆಯಿಂದ ಏಳು ತಿಂಗಳಿಗೆ ಹೊರಗೆ ತೆಗೆಯುವುದನ್ನು ಕೂಡ ನಾವು ನೋಡಿದ್ದೇವೆ. ಆಹಾರ ಉ

ತ್ಪನ್ನಗಳನ್ನು ರಾಸಾಯನಿಕಗಳನ್ನು ಉಪಯೋಗಿಸಿ ಬೇಗನೆ ಕಟಾವು ಮಾಡುತ್ತಾರೆ. ಇಂತಹ ಉತ್ಪನ್ನಗಳನ್ನು ನಾವು ಉಪಯೋಗಿಸಿದಾಗ ನಮಗೆ ಆರೋಗ್ಯ ಹದಗೆಡುವುದು ಖಂಡಿತ.

ಮತ್ತು ಈಗ ಅಧಿಕ ಇಳುವರಿ ಪಡೆಯುವುದಕ್ಕೆ ರಸಗೊಬ್ಬರಗಳು, ಕ್ರಿಮಿನಾಶಕಗಳನ್ನು ಉಪಯೋಗಿಸುವುದು ಅಧಿಕವಾಗಿದೆ. ಇದರಿಂದ ಹೃದಯ ಸಂಬಂಧಿ ರೋಗಗಳು, ಸಕ್ಕರೆ ಕಾಯಿಲೆ, ಬೊಜ್ಜು ಇತ್ಯಾದಿ ರೋಗಗಳು ಬರುವುದು. ಜೊತೆಗೆ ಮಣ್ಣಿನ ಫಲವತ್ತತೆಯು ಕೂಡ ಹಾಳಾಗುವುದು.

ಆದ್ದರಿಂದ ಮನುಕುಲದ ಉಳಿವಿಗಾಗಿ, ಅವನ ಆರೋಗ್ಯಕ್ಕಾಗಿ ಮತ್ತು ಈ ಪರಿಸ್ಥಿತಿಯಿಂದ ಮನುಷ್ಯನನ್ನು ಹೊರತರುವುದಕ್ಕಾಗಿ ನಾವು ನಮ್ಮ ಕಂಪನಿಯಿಂದ ಅತ್ಯುತ್ತಮವಾದ, ಆರೋಗ್ಯ ಪೂಣ೯, ರಾಸಾಯನಿಕಮುಕ್ತ ಕೃಷಿ ಉತ್ಪನ್ನಗಳನ್ನು ಮಾರಾಟ ಮಾಡುತ್ತಿದ್ದೇವೆ. ಇವು ನೈಸಗಿ೯ಕವಾಗಿ, ಸಾವಯವ ಪದ್ಧತಿಯಿಂದ  ಬೆಳೆದಿರುತ್ತವೆ. ಯಾವುದೇ ರೀತಿಯ ಕಳಪೆ ಮತ್ತು ದೋಷಪೂರಿತ ಆಹಾರ ಉತ್ಪನ್ನಗಳನ್ನು ನಾವು ನಿಮಗೆ ನೀಡುವುದಿಲ್ಲ ಎಂದು ಖಾತ್ರಿಗೊಳಿಸುತ್ತೇವೆ.

ಈ ಹಂತದಲ್ಲಿ ನಾವು ಮಾರಾಟ ಘಟಕಗಳನ್ನು ಆರು ತಿಂಗಳೊಳಗಾಗಿ ತಮಿಳುನಾಡುನ ಎಲ್ಲಾ ಪ್ರಮುಖ ನಗರಗಳಲ್ಲಿ ತೆರೆಯುವ ಉದ್ದೇಶ ಹೊಂದಿದ್ದೇವೆ. ಇದರಿಂದ ನಮ್ಮ ಗ್ರಾಹಕರು ಅವರ ನಗರದಲ್ಲಿ ನಮ್ಮ ಉತ್ಪನ್ನಗಳನ್ನು ಖರೀದಿಸಬಹುದಾಗಿದೆ.

ನಮ್ಮ ಉತ್ಪಾದನೆಗಳು :
 ಮನೆಗೆ ಬೇಕಾದ ಕಿರಾಣಿ ಸಾಮಗ್ರಿಗಳು.
 ಮಕ್ಕಳ ಪೌಷ್ಥಿಕ ಆಹಾರಗಳು.
 ಸೌಂದಯ೯ವಧ೯ಕಗಳು.
 ದೇಹರಕ್ಷಕಗಳು ಇತ್ಯಾದಿ...

ನಾವು ನಮ್ಮ ಉತ್ಪಾದನೆಗಳನ್ನು ಎರಡು ವಿಧದಲ್ಲಿ ಮಾರಾಟ ಮಾಡಲು ಉದ್ದೇಶಿಸಿದ್ದೇವೆ.
 ಗ್ರಾಹಕರು ನಮ್ಮ ಉತ್ಪಾದನೆಗಳನ್ನು ನೇರವಾಗಿ ನಮ್ಮ ಮಾರಾಟ ಮಳಿಗೆಗಳಲ್ಲಿ ಖರೀದಿಸುವುದು.
 ಎರಡನೆಯದಾಗಿ ನಮ್ಮ ಉತ್ಪಾದನೆಗಳನ್ನು ಎಂ.ಸಿ.ಎಂ. ಪದ್ಧತಿಯಿಂದ ಕೊಳ್ಳುವುದು. ಈ ಪದ್ಧತಿಯಿಂದ ಗ್ರಾಹಕರು ನಮ್ಮ ಉತ್ಪಾದನೆಗಳನ್ನು ಬಳಸುವುದರ ಜೊತೆಗೆ ಸಂಪಾದನೆ ಕೂಡ ಮಾಡಬಹುದು. 

ನಮ್ಮ ಮುಖ್ಯ ಕಛೇರಿಯ ವಿಳಾಸ:

 ಹೆಚ್ಚಿನ ಮಾಹಿತಿಗಾಗಿ, ಖರೀದಿಗಾಗಿ, ಜಾಹೀರಾತಿಗಾಗಿ ಕೆಳಕಂಡ ದೂರವಾಣಿಯನ್ನು ಸಂಪಕಿ೯ಸಿ. 

 ವ್ಯಾಪಾರ ಮಾಹಿತಿ ಬೇಡಿಕೆಯನ್ನು ಎಲ್ಲಾ ದೇಶಗಳಿಂದಲೂ ಸ್ವೀಕರಿಸುತ್ತೇವೆ.

ಕೃಷಿ
ರಾಲ್ಫ್ ರಿಚರ್ಡ್ ಸನ್

ರಾಲ್ಫ್ ರಿಚರ್ಡ್ ಸನ್,' 'ಎಫ್. ಟಿ. ಐ'; ರವರು ಟರ್ನರ್ ಜೊತೆಯಲ್ಲೇ ೩, ನವೆಂಬರ್, ೧೯೨೪ ರಲ್ಲಿ, ಸ್ಪಿನ್ನಿಂಗ್ ಮಾಸ್ಟರ್ ಆಗಿ,'ಲ್ಯಾಬೊರೇಟೊರಿಗೆ ಸೇರಿದರು. ಅಪಾರ ಅನುಭವಿಗಳು. ಸನ್, ೧೮೯೯ ರಲ್ಲಿ 'ಇಂಗ್ಲೇಂಡ್ ನ ಕ್ಲರೆನ್ಸ್ ಮಿಲ್' ನಲ್ಲಿ ತಮ್ಮ ಕೆರಿಯರ್ ಆರಂಭಿಸಿದರು. 'ಕೆನಡಾದ ಮಾಂಟ್ರಿಯೆಲ್ ನ ಮಿಲ್' (೧೯೧೨) ಒಂದರಲ್ಲಿ, ನಂತರ 'ಓಲ್ಡ್ ಹ್ಯಾಮ್ ಕಾಲೇಜ್' ನಲ್ಲಿ 'ಡೆಮಾನ್ಸ್ಟ್ರೇಟರ್ ಆಗಿ', (೧೯೧೫-೧೬), ಭಾರತದ ಆಗ್ರನಗರದ,ಜಾನ್.ಅಂಡ್ ಕಂ,ಯಲ್ಲಿ ಸೇವೆ ಸಲ್ಲಿಸಿದ್ದರು. ಸನ್,(೧೯೧೬)ರಲ್ಲಿ, 'ಲ್ಯಾಬೊರೇಟೊರಿ'ಗೆ ಬರುವ ಮೊದಲು, ದಕ್ಷಿಣ ಭಾರತದ, 'ಕೋವಿಲ್ ಪಟ್ಟಿ'ಯ, ತಿನ್ನವೇಲಿ ಮಿಲ್ ನಲ್ಲಿ ದುಡಿದರು.

ಗೌರವ ಪ್ರಶಸ್ತಿಗಳು
 'ಟೆಕ್ನೊಲಾಜಿಕಲ್ ಲ್ಯಾಬೊರೇಟೊರಿ'ಯ ಬೆಳವಣಿಗೆಯ ದಿನಗಳಲ್ಲಿ ಡಾ. ಟರ್ನರ್ ಜೊತೆಯಲ್ಲಿ ಸೇರಿ, 'ಹತ್ತಿ ಸಂಶೋಧನೆಯ ಕಾರ್ಯ'ದಲ್ಲಿ ಬಹಳ ಮಹತ್ತರ ಕೊಡುಗೆಯನ್ನು ಕೊಟ್ಟಿದ್ದಾರೆ. 
 ರಾಲ್ಫ್ ರಿಚರ್ಡ್ ಸನ್ ರವರು ತಮ್ಮ ಅನುಪಮ ಸೇವೆಯನ್ನು 'ಮ್ಯೂಲ್ ಕಾಪಿಂಗ್ ಮತ್ತು  ಹತ್ತಿಯ ಹೈ ಡ್ರಾಫ್ಟಿಂಗ್ ವಲಯ'ದಲ್ಲಿ ಕೊಟ್ಟಿದ್ದಾರೆ. ('Mule copping and High drafing of cottons')
 ಸುಮಾರು ೨೫ ವರ್ಷಗಳ ಸತತವಾದ 'ಮಿಲ್ ಸೇವೆಯ ಮೌಲಿಕ ಕಾರ್ಯ'ಗಳನ್ನು ಗುರುತಿಸಿ, 'ಮ್ಯಾಂಚೆಸ್ಟರ್ ನ ಟೆಕ್ಸ್ ಟೈಲ್ ಇನ್ ಸ್ಟಿ ಟ್ಯೂಟ್', ೧೯೩೦ ರಲ್ಲಿ, ಅವರಿಗೆ  'ಗೌರವ ಎಫ್.ಟಿ. ಐ. ಪ್ರಶಸ್ತಿ,'ಯನ್ನು ನೀಡಿ ಗೌರವಿಸಿತು.

ಜನ
ಕರ್ನಾಟಕ ಸ್ವತಂತ್ರ ತಂತ್ರಾಂಶ ಆಂದೋಲನ

ಕರ್ನಾಟಕ ಸ್ವತಂತ್ರ ತಂತ್ರಾಂಶ ಆಂದೋಲನ (Free Software Movement Karnataka):-
ಅಗಾಧ ಹಣ ವಸೂಲಿ ಮಾಡುವ ಲಾಭಕೋರ ಬಹು ರಾಷ್ಟ್ರೀಯ ಕಂಪನಿಗಳ ಹಿಡಿತದಿಂದ ಸಾಫ್ಟ್ ವೇರ್ ತಂತ್ರಜ್ಞಾನಗಳನ್ನು ಸ್ವತಂತ್ರಗೊಳಿಸಿ ಸಾಫ್ಟ್ ವೇರ್ ಬಳಕೆದಾರರಿಗೆ ಮತ್ತು ತಂತ್ರಜ್ಞರಿಗೆ ಸಂಪೂರ್ಣ ಸ್ವಾತಂತ್ರ್ಯ ನೀಡುವುದಕ್ಕೆ ವಿಶ್ವದಾದ್ಯಂತ ಶ್ರಮಿಸುತ್ತಿರುವ, ಜನಸಮುದಾಯಗಳ ನೇತೃತ್ವದ ಜಾಗತಿಕ ಚಳುವಳಿಯ ಭಾಗವಾಗಿ ಕರ್ನಾಟಕ ಸ್ವತಂತ್ರ ತಂತ್ರಾಂಶ ಆಂದೋಲನ ಸಂಸ್ಥೆಯು ಶ್ರಮಿಸುತ್ತಿದೆ. ಭಾರತದಂಥಹ ದೇಶದಲ್ಲಿ ಕೇವಲ ಶೇ. 5 ಕ್ಕಿಂತಲೂ ಕಡಿಮೆ ಜನ ಮಾತ್ರ ಇಂಗ್ಲಿಷ್ ಬಲ್ಲವರು. ಈ ಕಂಪನಿಗಳು ತಯಾರಿಸುವ ಸಾಫ್ಟ್ ವೇರ್ ಉತ್ಪನ್ನಗಳು ಕೇವಲ ಇಂಗ್ಲಿಷ್ ಬಲ್ಲವರು ಮಾತ್ರವೇ ಉಪಯೋಗಿಸಬಲ್ಲಂತವು. ಹೀಗಾಗಿ ಕನ್ನಡದಂಥಹ ಪ್ರಾದೇಶಿಕ ಭಾಷೆಯಲ್ಲಿ ಕನ್ನಡದ ಜನತೆಗೆ ಅವಶ್ಯವಿರುವ ಸಾಫ್ಟ್ ವೇರ್ ನ್ನು ಸಮುದಾಯವೇ ಉತ್ಪಾದಿಸಬೇಕೆ ಹೊರತು, ಲಾಭಕೋರ ಕಂಪನಿಗಳನ್ನು ಅವಲಂಬಿಸಲಾಗದು. ಮಾರುಕಟ್ಟೆಯಲ್ಲಿ ಲಾಭ ಮಾಡಲು ಅವಕಾಶವಿರುವ ಉತ್ಪನ್ನಗಳನ್ನು ಮಾತ್ರವೇ ಅವು ತಯಾರಿಸುವುದು. ಅಲ್ಲದೆ, ಈ ಕಂಪನಿಗಳು ಸಾಫ್ಟ್ ವೇರ್ ಜೊತೆ ಅವುಗಳ ಮೂಲ ಸಂಕೇತಗಳನ್ನು ನೀಡುವುದಿಲ್ಲವಾದ್ದರಿಂದ ಕನ್ನಡದ ಜನತೆಗೆ ಅವಶ್ಯವಿರುವ ಕನ್ನಡೀಕರಣದ ಸಾಫ್ಟ್ ವೇರ್ ತಯಾರಿಸಲು ಅಥವಾ ಮಾರ್ಪಡಿಸಲು ಸಾಧ್ಯವೇ ಇಲ್ಲದಂತ ಪರಿಸ್ಥಿತಿ ನಿರ್ಮಿಸಿವೆ.

ಕರ್ನಾಟಕ ಸ್ವತಂತ್ರ ತಂತ್ರಾಂಶ ಆಂದೋಲನ ಸಂಸ್ಥೆಯು ಒಂದು ವೈಜ್ಞಾನಿಕ, ಜನಪರ ಸಂಸ್ಥೆಯಾಗಿದ್ದು ಸ್ವತಂತ್ರ ತಂತ್ರಾಂಶ (Free Software) ಕುರಿತಾದ ತಂತ್ರಜ್ಞಾನ ಮಾಹಿತಿಗಳನ್ನು ಶಾಲಾ ಕಾಲೇಜುಗಳ ವಿದ್ಯಾರ್ಥಿಗಳು , ಶಿಕ್ಷಕರು, ತಂತ್ರಜ್ಞರು, ಶಿಕ್ಷಣ ಸಂಸ್ಥೆಗಳು, ಬರಹಗಾರರು, ಬುದ್ದಿಜೀವಿಗಳು ಮತ್ತು ಸಂಶೋಧನಾ ಸಂಸ್ಥೆಗಳಿಗೆ ಪಸರಿಸುವ ಕಾಯಕದಲ್ಲಿ ತೊಡಗಿದೆ. 

ಕರ್ನಾಟಕ ಸ್ವತಂತ್ರ ತಂತ್ರಾಂಶ ಆಂದೋಲನ ಸಂಸ್ಥೆಯು ರಾಷ್ಟ್ರ ಮಟ್ಟದ ಸ್ವತಂತ್ರ ತಂತ್ರಾಂಶ ಸಮ್ಮೇಳನವನ್ನು ಬೆಂಗಳೂರಿನಲ್ಲಿ ಆಯೋಜಿಸಿತ್ತು. 2010 ನೆ ಮಾರ್ಚ್ 20 ಮತ್ತು 21 ರಂದು 2 ದಿನಗಳ ಕಾಲ ಜರುಗಿದ ಈ ಸಮ್ಮೇಳನದಲ್ಲಿ ರಾಷ್ಟ್ರ ವಿವಿಧ ರಾಜ್ಯಗಳಿಂದ 1,500 ಕ್ಕೂ ಹೆಚ್ಚು ತಂತ್ರಜ್ಞರು, ಬರಹಗಾರರು, ಬುದ್ದಿಜೀವಿಗಳು ಮತ್ತು ಸಂಶೋಧಕರು ಈ ಸಮ್ಮೇಳನದಲ್ಲಿ ಭಾಗವಹಿಸಿದ್ದರು. ಐ.ಟಿ. ರಾಜಧಾನಿಯಲ್ಲಿ ಜರುಗಿದ ರಾಷ್ಟ್ರ ಮಟ್ಟದ ಈ ಸಮ್ಮೇಳನದಲ್ಲಿ ಭಾರತೀಯ ವಿಜ್ಞಾನ ಮಂದಿರ (Indian Institute of Science), ಭಾರತೀಯ ನಿರ್ವಹಣ ಸಂಸ್ಥೆ (Indian Institute of Management), ಭಾರತಿಯ ಖಗೋಳ ಭೌತವಿಜ್ಞಾನ ಸಂಸ್ಥೆ (Indian Institute of Astrophysics)ಯ ಖ್ಯಾತ ಪ್ರೊಫೆಸರ್ ಗಳು, ವಿಜ್ಞಾನಿಗಳು ಭಾರತೀಯ ಜ್ಞಾನ ವಿಜ್ಞಾನ ಸಮಿತಿ, ರಾಜ್ಯದ ವಿಶ್ವವಿದ್ಯಾಲಯಗಳು, ಇತ್ಯಾದಿಯಂಥಹ ಪ್ರತಿಷ್ಟಿತ ಶೈಕ್ಷಣಿಕ ಸಂಸ್ಥೆಗಳು, ನಾಡಿನ ಸಾರಸ್ವತ ಲೋಕದ ದಿಗ್ಗಜರು ಬೆಂಬಲ ಮತ್ತು ಸಹಾಯ ನೀಡಿದ್ದಾರೆ. 

ಅಂತರ್ಜಾಲ ಪುಟ: http://www.fsmk.org 
ಮೇಲ್ ಸಂಪರ್ಕ ಹೊಂದಲು: http://lists.fsmk.in/listinfo.cgi/fsmk-discuss-fsmk.in 

ಗಣಕ ವಿಜ್ಞಾನ
ಕೇಂದ್ರೀಯ ಹತ್ತಿ ಸಮಿತಿ

ಭಾರದಲ್ಲಿ ಮೊಟ್ಟಮೊದಲು, ಹತ್ತಿಬೆಳೆಯನ್ನು ಕ್ರಮವಾಗಿ ಬೆಳೆಸಿ ಅದರ ಗುಣಮಟ್ಟವನ್ನು ವೃದ್ಧಿಪಡಿಸುವ ನಿಟ್ಟಿನಲ್ಲಿ ಸ್ಥಾಪಿಸಲಾದ ಸಂಸ್ಥೆಯಾಗಿತ್ತು. ಅದೇರೀತಿ ಸೆಣಬಿನ ಗುಣಮಟ್ಟವನ್ನು ಉತ್ತಮಪಡಿಸಲು ಮತ್ತೊಂದು ಸಂಸ್ಥೆಯೂ ಜಾರಿಗೆ ಬಂತು. 'ಬ್ರೈಸ್ ಬ್ರೈಟ್' ರವರು, ಹತ್ತಿ ಬೆಳೆಯ ವೃದ್ಧಿಗಾಗಿ ಶ್ರಮಿಸಿ ಯಶಸ್ವಿಯಾದ ಮೊದಲ ಕಾರ್ಯದರ್ಶಿಯಾಗಿದ್ದರು. ಈ ಸಂಸ್ಥೆಗಳು ಅತ್ಯಂತ ಸಮರ್ಪಕವಾಗಿಯೂ ಕ್ರಮಬದ್ಧವಾಗಿಯೂ ಕಾರ್ಯನಿರ್ವಹಿಸಿತುವುದರಿಂದ ಭಾರತದಲ್ಲಿ ಇಂದು ಉತ್ತಮ ಮಟ್ಟದ, ಹತ್ತಿ ಮತ್ತು ಸೆಣಬಿನ ಬೆಳೆಗಳನ್ನು ವೀಕ್ಷಿಸಲು ಸಾಧ್ಯವಾಗಿದೆ.
 'ಕೇಂದ್ರೀಯ ಹತ್ತಿ ಸಮಿತಿ' (Central Cotton Comittee), 
 'ಕೇಂದ್ರೀಯ ಸೆಣಬು ಸಮಿತಿ' (Central Jute Committee),

ಕೃಷಿ
ಶ್ರದ್ಧಾತ್ರಯವಿಭಾಗಯೋಗಃ

ಸಪ್ತದಶೋಧ್ಯಾಯಃ ।

ಅರ್ಜುನ ಉವಾಚ ।

ಯೇ ಶಾಸ್ತ್ರವಿಧಿಮುತ್ಸೃಜ್ಯ ಯಜನ್ತೇ ಶ್ರದ್ಧಯಾನ್ವಿತಾಃ ।

ತೇಷಾಂ ನಿಷ್ಠಾ ತು ಕಾ ಕೃಷ್ಣ ಸತ್ತ್ವಮಾಹೋ ರಜಸ್ತಮಃ	॥೧॥

ಶ್ರೀಭಗವಾನುವಾಚ ।

ತ್ರಿವಿಧಾ ಭವತಿ ಶ್ರದ್ಧಾ ದೇಹಿನಾಂ ಸಾ ಸ್ವಭಾವಜಾ ।

ಸಾತ್ತ್ವಿಕೀ ರಾಜಸೀ ಚೈವ ತಾಮಸೀ ಚೇತಿ ತಾಂ ಶೃಣು	॥೨॥

ಸತ್ತ್ವಾನುರೂಪಾ ಸರ್ವಸ್ಯ ಶ್ರದ್ಧಾ ಭವತಿ ಭಾರತ ।

ಶ್ರದ್ಧಾಮಯೋಯಂ ಪುರುಷೋ ಯೋ ಯಚ್ಛ್ರದ್ಧಃ ಸ ಏವ ಸಃ ॥೩॥

ಯಜನ್ತೇ ಸಾತ್ತ್ವಿಕಾ ದೇವಾನ್ಯಕ್ಷರಕ್ಷಾಂಸಿ ರಾಜಸಾಃ ।

ಪ್ರೇತಾನ್ಭೂತಗಣಾಂಶ್ಚಾನ್ಯೇ ಯಜನ್ತೇ ತಾಮಸಾ ಜನಾಃ	॥೪॥

ಅಶಾಸ್ತ್ರವಿಹಿತಂ ಘೋರಂ ತಪ್ಯನ್ತೇ ಯೇ ತಪೋ ಜನಾಃ	।

ದಮ್ಭಾಹಂಕಾರಸಂಯುಕ್ತಾಃ ಕಾಮರಾಗಬಲಾನ್ವಿತಾಃ	॥೫॥

ಕರ್ಷಯನ್ತಃ ಶರೀರಸ್ಥಂ ಭೂತಗ್ರಾಮಮಚೇತಸಃ ।

ಮಾಂ ಚೈವಾನ್ತಃಶರೀರಸ್ಥಂ ತಾನ್ವಿದ್ಧ್ಯಾಸುರನಿಶ್ಚಯಾನ್	॥೬॥

ಆಹಾರಸ್ತ್ವಪಿ ಸರ್ವಸ್ಯ ತ್ರಿವಿಧೋ ಭವತಿ ಪ್ರಿಯಃ ।

ಯಜ್ಞಸ್ತಪಸ್ತಥಾ ದಾನಂ ತೇಷಾಂ ಭೇದಮಿಮಂ ಶೃಣು	॥೭॥

ಆಯುಃಸತ್ತ್ವಬಲಾರೋಗ್ಯಸುಖಪ್ರೀತಿವಿವರ್ಧನಾಃ ।

ರಸ್ಯಾಃ ಸ್ನಿಗ್ಧಾಃ ಸ್ಥಿರಾ ಹೃದ್ಯಾ ಆಹಾರಾಃ ಸಾತ್ತ್ವಿಕಪ್ರಿಯಾಃ	॥೮॥

ಕಟ್ವಮ್ಲಲವಣಾತ್ಯುಷ್ಣತೀಕ್ಷ್ಣರೂಕ್ಷವಿದಾಹಿನಃ ।

ಆಹಾರಾ ರಾಜಸಸ್ಯೇಷ್ಟಾ ದುಃಖಶೋಕಾಮಯಪ್ರದಾಃ ॥೯॥

ಯಾತಯಾಮಂ ಗತರಸಂ ಪೂತಿ ಪರ್ಯುಷಿತಂ ಚ ಯತ್ ।

ಉಚ್ಛಿಷ್ಟಮಪಿ ಚಾಮೇಧ್ಯಂ ಭೋಜನಂ ತಾಮಸಪ್ರಿಯಮ್	॥೧೦॥

ಅಫಲಾಕಾಙ್ಕ್ಷಿಭಿರ್ಯಜ್ಞೋ ವಿಧಿದೃಷ್ಟೋ ಯ ಇಜ್ಯತೇ ।

ಯಷ್ಟವ್ಯಮೇವೇತಿ ಮನಃ ಸಮಾಧಾಯ ಸ ಸಾತ್ತ್ವಿಕಃ	॥೧೧॥

ಅಭಿಸಂಧಾಯ ತು ಫಲಂ ದಮ್ಭಾರ್ಥಮಪಿ ಚೈವ ಯತ್	।

ಇಜ್ಯತೇ ಭರತಶ್ರೇಷ್ಠ ತಂ ಯಜ್ಞಂ ವಿದ್ಧಿ ರಾಜಸಮ್ ॥೧೨॥

ವಿಧಿಹೀನಮಸೃಷ್ಟಾನ್ನಂ ಮನ್ತ್ರಹೀನಮದಕ್ಷಿಣಮ್।

ಶ್ರದ್ಧಾವಿರಹಿತಂ ಯಜ್ಞಂ ತಾಮಸಂ ಪರಿಚಕ್ಷತೇ ॥೧೩॥

ದೇವದ್ವಿಜಗುರುಪ್ರಾಜ್ಞಪೂಜನಂ ಶೌಚಮಾರ್ಜವಮ್ ।

ಬ್ರಹ್ಮಚರ್ಯಮಹಿಂಸಾ ಚ ಶಾರೀರಂ ತಪ ಉಚ್ಯತೇ ॥೧೪॥

ಅನುದ್ವೇಗಕರಂ ವಾಕ್ಯಂ ಸತ್ಯಂ ಪ್ರಿಯಹಿತಂ ಚ ಯತ್ ।

ಸ್ವಾಧ್ಯಾಯಾಭ್ಯಸನಂ ಚೈವ ವಾಙ್ಮಯಂ ತಪ ಉಚ್ಯತೇ	॥೧೫॥

ಮನಃ ಪ್ರಸಾದಃ ಸೌಮ್ಯತ್ವಂ ಮೌನಮಾತ್ಮವಿನಿಗ್ರಹಃ ।

ಭಾವಸಂಶುದ್ಧಿರಿತ್ಯೇತತ್ತಪೋ ಮಾನಸಮುಚ್ಯತೇ ॥೧೬॥

ಶ್ರದ್ಧಯಾ ಪರಯಾ ತಪ್ತಂ ತಪಸ್ತತ್ತ್ರಿವಿಧಂ ನರೈಃ ।

ಅಫಲಾಕಾಙ್ಕ್ಷಿಭಿರ್ಯುಕ್ತೈಃ ಸಾತ್ತ್ವಿಕಂ ಪರಿಚಕ್ಷತೇ ॥೧೭॥

ಸತ್ಕಾರಮಾನಪೂಜಾರ್ಥಂ ತಪೋ ದಮ್ಭೇನ ಚೈವ ಯತ್ ।

ಕ್ರಿಯತೇ ತದಿಹ ಪ್ರೋಕ್ತಂ ರಾಜಸಂ ಚಲಮಧ್ರುವಮ್ ॥೧೮॥

ಮೂಢಗ್ರಾಹೇಣಾತ್ಮನೋ ಯತ್ಪೀಡಯಾ ಕ್ರಿಯತೇ ತಪಃ	।

ಪರಸ್ಯೋತ್ಸಾದನಾರ್ಥಂ ವಾ ತತ್ತಾಮಸಮುದಾಹೃತಮ್	॥೧೯॥

ದಾತವ್ಯಮಿತಿ ಯದ್ದಾನಂ ದೀಯತೇನುಪಕಾರಿಣೇ ।

ದೇಶೇ ಕಾಲೇ ಚ ಪಾತ್ರೇ ಚ ತದ್ದಾನಂ ಸಾತ್ತ್ವಿಕಂ ಸ್ಮೃತಮ್ ॥೨೦॥

ಯತ್ತು ಪ್ರತ್ತ್ಯುಪಕಾರಾರ್ಥಂ ಫಲಮುದ್ದಿಶ್ಯ ವಾ ಪುನಃ ।

ದೀಯತೇ ಚ ಪರಿಕ್ಲಿಷ್ಟಂ ತದ್ದಾನಂ ರಾಜಸಂ ಸ್ಮೃತಮ್	॥೨೧॥

ಅದೇಶಕಾಲೇ ಯದ್ದಾನಮಪಾತ್ರೇಭ್ಯಶ್ಚ ದೀಯತೇ ।

ಅಸತ್ಕೃತಮವಜ್ಞಾತಂ ತತ್ತಾಮಸಮುದಾಹೃತಮ್ ॥೨೨॥

ಓಂ ತತ್ಸದಿತಿ ನಿರ್ದೇಶೋ ಬ್ರಹ್ಮಣಸ್ತ್ರಿವಿಧಃ ಸ್ಮೃತಃ ।

ಬ್ರಾಹ್ಮಣಾಸ್ತೇನ ವೇದಾಶ್ಚ ಯಜ್ಞಾಶ್ಚ ವಿಹಿತಾಃ ಪುರಾ ॥೨೩॥

ತಸ್ಮಾದೋಮಿತ್ಯುದಾಹೃತ್ಯ ಯಜ್ಞದಾನತಪಃಕ್ರಿಯಾಃ ।

ಪ್ರವರ್ತನ್ತೇ ವಿಧಾನೋಕ್ತಾಃ ಸತತಂ ಬ್ರಹ್ಮವಾದಿನಾಮ್	॥೨೪॥

ತದಿತ್ಯನಭಿಸಂಧಾಯ ಫಲಂ ಯಜ್ಞತಪಃಕ್ರಿಯಾಃ ।

ದಾನಕ್ರಿಯಾಶ್ಚ ವಿವಿಧಾಃ ಕ್ರಿಯನ್ತೇ ಮೋಕ್ಷಕಾಙ್ಕ್ಷಿಭಿಃ ॥೨೫॥

ಸದ್ಭಾವೇ ಸಾಧುಭಾವೇ ಚ ಸದಿತ್ಯೇತತ್ಪ್ರಯುಜ್ಯತೇ ।

ಪ್ರಶಸ್ತೇ ಕರ್ಮಣಿ ತಥಾ ಸಚ್ಛಬ್ದಃ ಪಾರ್ಥ ಯುಜ್ಯತೇ	॥೨೬॥

ಯಜ್ಞೇ ತಪಸಿ ದಾನೇ ಚ ಸ್ಥಿತಿಃ ಸದಿತಿ ಚೋಚ್ಯತೇ ।

ಕರ್ಮ ಚೈವ ತದರ್ಥೀಯಂ ಸದಿತ್ಯೇವಾಭಿಧೀಯತೇ ॥೨೭॥

ಅಶ್ರದ್ಧಯಾ ಹುತಂ ದತ್ತಂ ತಪಸ್ತಪ್ತಂ ಕೃತಂ ಚ ಯತ್ ।

ಅಸದಿತ್ಯುಚ್ಯತೇ ಪಾರ್ಥ ನ ಚ ತತ್ಪ್ರೇಪ್ಯ ನೋ ಇಹ ॥೨೮॥

ಸಪ್ತದಶೋಧ್ಯಾಯಃ

ಹಿಂದೂ ಧರ್ಮಗ್ರಂಥಗಳು
ವಿ. ವಿ. ಗುಪ್ತೆ

'ರಾಲ್ಫ್ ರಿಚರ್ಡ್ ಸನ್' ನಿವೃತ್ತಿಯ ನಂತರ, 'ವಿ. ವಿ. ಗುಪ್ತೆ'ಯವರು 'ಸ್ಪಿನ್ನಿಂಗ್ ಶಾಖೆ'ಯ 'ಸ್ಪಿನ್ನಿಂಗ್ ಮಾಸ್ಟರ್' ಆಗಿ ಸೇವೆಸಲ್ಲಿಸಿದರು. ೩೦ ರ ದಶಕದಲ್ಲಿ, 'ಇಂಗ್ಲೆಂಡ್' ನಲ್ಲಿ ಪದವಿ ಪಡೆದು 'ಟೆಕ್ನೊಲಾಜಿಕಲ್ ಲ್ಯಾಬೊರೇಟೊರಿ'ಯಲ್ಲಿ 'ಸ್ಪಿನ್ನಿಂಗ್ ಮಾಸ್ಟರ್' ಆಗಿ ಸೇರಿದ 'ಪ್ರಥಮ ಭಾರತೀಯರ' ಪಟ್ಟಿಯಲ್ಲಿ ಸೇರಿದ್ದರು. ಆಗಿನ ಕಾಲದಲ್ಲಿ ವಿಶೇಷವಾಗಿ ಅಂತಹ ಹುದ್ದೆಗಳನ್ನು 'ಬ್ರಿಟಿಷ್' ಇಲ್ಲವೇ 'ಪಾರ್ಸಿ'ಗಳು ವಹಿಸಿಕೊಳ್ಳುತ್ತಿದ್ದರು. 'ಮಹಾತ್ಮ ಗಾಂಧಿ'ಯವರು ಉಪಯೋಗಿಸುತ್ತಿದ್ದ 'ಚರಖಾ' ಚಲಾಯಿಸಲು ಹೆಚ್ಚು ಶ್ರಮವಹಿಸಬೇಕಾಗಿತ್ತು. ಶ್ರೀ ವಿ. ವಿ. ಗುಪ್ತೆಯವರು ಚರಖವನ್ನು ಪರಿಶೀಲಿಸಿ ಕೆಲವು ಆಂತರಿಕ ಚಕ್ರಗಳ ಬದಲಾವಣೆಯಿಂದ ಒಂದು ಪುಟ್ಟ ಪೆಟ್ಟಿಗೆಯಲ್ಲಿ  ಇಡುವಷ್ಟು 'ಚಿಕ್ಕ ಚರಖಾ'ವನ್ನು ನಿಯೋಜಿಸಿದ್ದಲ್ಲದೆ,ಆ ಮಾದರಿಯ ಹಲವಾರು ಚರಖಗಳನ್ನು ಗ್ರಾಹಕರಿಗೆ ಒದಗಿಸಿದರು.ಆ ಚರಖದ ಹೆಸರನ್ನು 'ಅಂಬರ್ ಚರಖ'ವೆಂದು ಕರೆಯಲಾಯಿತು.

ವಿಜ್ಞಾನಿಗಳು
ಅಮರನಾಥ್ ಗುಲಾಟಿ

ಇವರೊಬ್ಬ ಸಮರ್ಥ ವಿಜ್ಞಾನಿ,ಹತ್ತಿಯ ತಂತುಗಳ ಬಗ್ಗೆ ವಿಶೇಷ ಅಧ್ಯಯನ ನಡೆಸಿದವರು. 'ಮೊಹೆಂಜೋದಾರೋ'ವಿನಲ್ಲಿ 'ಉತ್ಖತನ ಕಾರ್ಯ' ನಡೆದು ಭೂಮಿಯ ಒಳಗೆ ಒಂದು 'ಹೂವಿನ ಪಾಟ್' ಗೆ ಅಂಟಿಕೊಂಡಿದ್ದ ಬಟ್ಟೆಯ ತುಂಡಿನ ಗುಣಗಳನ್ನು ವಿಶ್ಲೇಷಿಸಲು 'ಬೊಂಬಾಯಿನ ಕಾಟನ್ ಟೆಕ್ನೊಲಾಜಿಕಲ್ ಲ್ಯಾಬೊರೇಟೊರಿ'ಗೆ ಕಳಿಸಲಾಯಿತು. ತಪಾಸಣೆಯ ಬಳಿಕ ತಿಳಿದು ಬಂದ ತಥ್ಯವೆಂದರೆ, ಅದು ಹತ್ತಿಯ ಬಟ್ಟೆಯೆಂಬ ವಿಶಯ ಖಚಿತವಾಗಿತ್ತು.

ವಿಜ್ಞಾನಿಗಳು
ಭೇಲ್ ಪುರಿ

ಭೇಲ್ ಪುರಿ ದಕ್ಷಿಣ ಭಾರತದ ಜನಪ್ರಿಯ ಖಾದ್ಯ. ಇದನ್ನು ಮಂಡಕ್ಕಿಯೊಂದಿಗೆ ಸ್ವೀಟ್, ಖಾರ (ಪುದೀನಾ, ಕೊತ್ತಂಬರಿ ಬೆರೆಸಿ ತಯಾರಿಸಿದ ಚಟ್ನಿ), ಟೊಮೇಟೊ, ಈರುಳ್ಳಿ, ಪುರಿ, ಬೇಯಿಸಿದ ಆಲೂಗಡ್ಡೆ, ಬಟಾಣಿ ಬೆರೆಸಿ ತಯಾರಿಸಲಾಗುವುದು. 
ಇದನ್ನು ತಯಾರಿಸಿದ ಕೂಡಲೆ ತಿನ್ನುವುದು ಉತ್ತಮ ಹಾಗು ರುಚಿಕರ. ಬೇರೆ ಬೇರೆ ವಿಧದಲ್ಲಿ ತಯಾರಿಸಿದ ಚಟ್ನಿಯೊಂದಿಗೆ ಸೇವಿಸಿದಲ್ಲಿ ಇನ್ನು ರುಚಿ. ಭಾರತದಲ್ಲೆಡೆ ದಾರಿಯಲ್ಲಿ ಗಾಡಿಗಳನ್ನು ಇಟ್ಟುಕೊಂಡು, ಇದನ್ನು ತಯಾರಿಸಿ ಮಾರುವವರೆ ಜಾಸ್ತಿ.

Gallery

ಖಾದ್ಯ
ಚಂದ್ರಕಾಂತ ಟಿ.ಪಟೇಲ್

'ಚಂದ್ರಕಾಂತ್ ಟಿ.ಪಟೇಲ್'ರು, 'ಹತ್ತಿ ಅನುಸಂಧಾನ ಕ್ಷೇತ್ರ'ದಲ್ಲಿ ಹಲವಾರು ದಶಕಗಳಿಂದ ಕಾರ್ಯನಿರ್ವಹಿಸಿದ ವ್ಯಕ್ತಿ, 'ಸಿ.ಟಿ.ಪಟೇಲ್' ಎಂದೇ ರಾಷ್ತ್ರದಲ್ಲೆಲ್ಲಾ ಪ್ರಸಿದ್ಧರು.'ಹೈಬ್ರಿಡ್-೪', ಅಥವಾ 'ಸಂಕರ್-೪' ಯೆಂಬ ಹತ್ತಿ ತಳಿಯ ಆವಿಷ್ಯಕಾರರು. 'ಗುಜರಾತ್ ನ ಸೂರತ್ ಕೃಷಿ ಅನುಸಂಧಾನ ಹೊಲ'ದಲ್ಲಿ ಸುಮಾರು ೨ ದಶಕಗಳ ಸತತ ಪರಿಶ್ರಮದಿಂದ ಈ ಉಪಲಭ್ದಿಯನ್ನು ಅವರು 'ಹಾಸಿಲ್' ಮಾಡಲು ಸಾಧ್ಯವಾಯಿತು. ಹತ್ತಿಯ ಉತ್ಪಾದನೆ ೨೧೩ ರಿಂದ ೩೦೪ ಕೆ.ಜಿ.ಲಿಂಟ್ ಹತ್ತಿ/ಹೆಕ್ಟೇರ್ ವರಗೆ ಸಾಧಿಸಲು ಕಷ್ಟಪಡುತ್ತಿರುವಾಗ, ಪಟೇಲರು, ತಮ್ಮ ಹೊಲದಲ್ಲಿ, ೨,೩೫೨ ಕಿ.ಗ್ರಾಂ/ಹೆಕ್ಟೇರ್ ಲಿಂಟ್ ಹತ್ತಿಯನ್ನು ಉತ್ಪಾದಿಸಿದಾಗ ದೇಶದ ವೈಜ್ಞಾನಿಕರೆಲ್ಲಾ ಆಶ್ಚರ್ಯಚಕಿತರಾದರು. ಈ ತಳಿಯ 'ಉತ್ಪಾದನಾ ಸಾಮರ್ಥ್ಯ' ರಾಷ್ಟ್ರದ ಹಾಗೂ ವಿದೇಶಗಳ ವಿಜ್ಞಾನಿಗಳನ್ನು ಆನಂದ ಹಾಗೂ ಅಚ್ಚರಿಗೊಳಿಸಿತ್ತು.

ಇದನ್ನೂ ಓದಿ
↑ patel, C.T and Parmar, M.U; 'Effect of soils and climatic conditions on economic characters of the Indo-American cottons tried in Gujarath', Indian Cotton Gr. Rev; 12, 15 (1958)

ಉಲ್ಲೇಖಗಳು

ಹತ್ತಿಯ ಸಂಶೋಧನೆ ಮಾಡಿದ ವಿಜ್ಞಾನಿಗಳು
ವಿಜ್ಞಾನಿಗಳು
ಕತಾರ್ಕಿ

'ಭೀಮಾರೆಡ್ಡಿ ಹನುಮರೆಡ್ಡಿ ಕತಾರ್ಕಿಯವರು' ಹತ್ತಿ ಸಂಶೋಧನಾ ಕ್ಷೇತ್ರದಲ್ಲಿ 'ಡಾ. ಕತಾರ್ಕಿ ಯೆಂದೇ ಚಿರಪರಿಚಿತರು. ಕರ್ನಾಟಕದಲ್ಲಿ ಅವರು, ೩, ಜನವರಿ, ೧೯೨೪ ರಲ್ಲಿ ಜನಿಸಿದರು. ಸನ್, ೧೯೪೫ ರಲ್ಲಿ ಬಿ.ಎಸ್.ಸಿ (ಅಗ್ರಿಕಲ್ಚರ್) ಪದವಿ ಗಳಿಸಿದರು. ಸನ್, ೧೯೬೩ ರಲ್ಲಿ ನವದೆಹಲಿಯ ಐ.ಎ.ಆರ್.ಐ.ಸಂಸ್ಥಾನದಲ್ಲಿ ಬಿ.ಎಸ್.ಸಿ (ಅಗ್ರಿಕಲ್ಚರ್)ಪದವಿಗಳಿಸಿ 'ಧಾರವಾಡ ಕೃಷಿ ವಿಶ್ವವಿದ್ಯಾನಿಲಯದಲ್ಲಿ ಸಂಶೋಧನೆ' ನಡೆಸುತ್ತಿರುವಾಗ, ಸನ್, ೧೯೭೫ ರಲ್ಲಿ, ಡಿ.ಎಸ್.ಸಿ ಪದವಿಯನ್ನು ಪಡೆದರು.

'ಸಿ.ಟಿ.ಪಟೇಲ್' ರ ಕಾರ್ಯದಿಂದ ಪ್ರಭಾವಿತರಾದರು
'ಧಾರವಾಡದ ಕೇಂ.ಹ.ಸಂ.ಸ' ನಲ್ಲಿ ಕೃಷಿ ವಿಜ್ಞಾನಿಯಾಗಿ ದುಡಿದು ನಿವೃತ್ತರಾಗಿರುವ 'ಡಾ. ಕತಾರ್ಕಿ'ಯವರು, 'ವರಲಕ್ಷ್ಮಿ' ಮತ್ತು 'ಡಿ.ಸಿ.ಎಚ್-೩೨' ಯೆಂಬ ತಳಿಗಳನ್ನು ವಿಕಸಿತಗೊಳಿಸಿದ 'ಸಮರ್ಥ ಕೃಷಿ ತಜ್ಞರು.

ಉಲ್ಲೇಖಗಳು
 'Identified and released Extra long staple specific Tetra Ploid Cotton'- Varalaxmi, in the year 1972.
 'DCH-32 in the year 1981, for Commercial Production in Southern and Central Cotton Belts of India'- Capable of Spinning up to 80s and 90s counts.

ಜನ
ವಿಜ್ಞಾನಿಗಳು
ಮುನ್ಷಿಸಿಂಗ್

'ಉತ್ತರ ಭಾರತ' ದಲ್ಲಿ ನಡೆಸಿದ ಹತ್ತಿ ಅನುಸಂಧಾನ ಕಾರ್ಯಗಳನ್ನು ನಿರ್ವಹಿಸಿದ ಒಬ್ಬ ಹತ್ತಿ ವಿಜ್ಞಾನಿ. 

ಕೃಷಿ
ಸ್ವಾತಂತ್ರ್ಯ

ಸ್ವಾತಂತ್ರ್ಯ ಪದವನ್ನು ಇಲ್ಲಿ ಎರಡು ರೀತಿಯಲ್ಲಿ ಊಪಯೋಗಿಸಬಹುದು. ಒಂದು ವಸ್ತುವಿಗೆ ಮತ್ತೊಂದು ವ್ಯಕ್ತಿಗೆ. ಯಾವುದೇ ಒಂದು ವಸ್ತುವು ಯಾವುದೇ ನಿರ್ಭಂದಕ್ಕೆ ಒಳಪಡದೆ ಯಾವುದೇ ದಿಕ್ಕಿನಲ್ಲಿ ಚಲಿಸಲು ಸಾಧ್ಯವಾದರೆ ಅದನ್ನು ನಾವು ಸ್ವಾತಂತ್ರ್ಯ ವಸ್ತುವೆನ್ನಬಹುದು. ಅದೇ ವಸ್ತುವಿಗೆ ಯಾವುದೇ ನಿರ್ಭಂದವಿದ್ದರೆ ಅದು ಸ್ವಾತಂತ್ರ್ಯ ಕಳೆದುಕೊಂಡಿತೆಂದು ಅರ್ಥ. ಇದೇ ರೀತಿ ಯಾವುದೇ ವ್ಯಕ್ತಿಯ ಮೇಲೆ ಕೆಲ ನಿರ್ಭಂದಗಳನ್ನು ಹೇರಿದಾಗ ಅವನು  ಸ್ವಾತಂತ್ರ್ಯವನ್ನು ಕಳೆದುಕೊಳ್ಳುತ್ತಾನೆ.

ನಮ್ಮ ದೇಶಕ್ಕೆ ಸ್ವಾತಂತ್ರ್ಯ ಬರುವ ಮುಂಚೆ ಪ್ರಜೆಗಳೆಲ್ಲರೂ ಆಂಗ್ಲರು ಹೇರಿದ್ದ ನಿರ್ಭಂದಗಳಿಗೆ ಒಳಪಟ್ಟಿದ್ದೆವು.ಸ್ವಾತಂತ್ರ್ಯ ಎಂದರೆ ಯಾವುದೇ ದೇಶದ ಪ್ರಜೆಗಳು ತಮ್ಮಿಂದಲೇ ಚುನಾಯಿಸಲ್ಪಟ್ಟ/ಆರಿಸಲ್ಪಟ್ಟ ಸರಕಾರದಿಂದ ಆಳಲ್ಪಡುತ್ತಾರೆ. ಅವರು ಬೇರೆ ಯಾವುದೇ ದೇಶದವರು ಮಾಡಿದ ಕಾನೂನು ಕಟ್ಟಲೆಗಳನ್ನು ಪಾಲಿಸಬೇಕಾಗಿಲ್ಲ. ಸ್ವಾತಂತ್ರ್ಯ ಯಾವುದೇ ಒಂದು ದೇಶ ಅಥವಾ ರಾಜ್ಯದ ವಸ್ತುಸ್ಥಿತಿ. ಸ್ವತಂತ್ರ ರಾಜ್ಯವೊಂದರಲ್ಲಿ ವಾಸಿಸುತ್ತಿರುವವರು ಅಥವಾ ಪ್ರಜೆಗಳು ಸ್ವರಾಜ್ಯದಲ್ಲಿ ಭಾಗಿಯಾಗಿರುತ್ತಾರೆ ಹಾಗೂ ಸಾಧಾರಣವಾಗಿ ಒಟ್ಟಾರೆ ಭೂಪ್ರದೇಶದ ಮೇಲೆ ಸರಕಾರದ ಮೂಲಕ ಸಾರ್ವಭೌಮತ್ವ ಹೊಂದಿರುತ್ತಾರೆ.

ರಾಷ್ಟ್ರೀಯತೆ
ಬಂಕಾಪುರ ನವಿಲುಧಾಮ

ಹಾವೇರಿ ನಗರದಿಂದ ೨೨ ಕಿ.ಮಿ.ದೂರದಲ್ಲಿ ಬೆಂಗಳೂರು-ಪುಣೆ ರಾಷ್ಟ್ರೀಯ ಹೆದ್ದಾರಿ ೪ ರಿಂದ ೨.೫ ಕಿ.ಮಿ.ದೂರದಲ್ಲಿದೆ. ಇದು ಶಿಗ್ಗಾಂವಿ ತಾಲೂಕಿನ ಬಂಕಾಪುರ ಗ್ರಾಮದಲ್ಲಿದೆ. ಈ ನವಿಲುಧಾಮ ನವಿಲುಗಳ ರಕ್ಷಣೆಗಾಗಿ ನಿರ್ಮಿಸಲಾದ ರಕ್ಷಿತ ಪ್ರದೇಶವಾಗಿದೆ. ಐತಿಹಾಸಿಕ ಬಂಕಾಪುರ ಕೋಟೆ ವ್ಯಾಪ್ತಿಗೆ ಸೇರಿದ ೧೩೯ ಎಕರೆ ಪ್ರದೇಶದಲ್ಲಿ ಈ ನವಿಲುಧಾಮ ಹರಡಿದೆ. ಈ ಕೋಟೆಯ ಸುತ್ತಲೂ ಐತಿಹಾಸಿಕ ಕಂದಕ ಇರುವುದರಿಂದ ಅಲ್ಲಿ ಜಾಲಿ ಮತ್ತು ಹಿಪ್ಪೆ ಮರಗಳು ನವಿಲುಗಳಿಗೆ ಸಂತಾನ ಅಭಿವೃದ್ಧಿ ಹಾಗೂ ವಿಶ್ರಾಂತಿಗೆ ಅನುಕೂಲವಾಗಿದೆ. ಇಲ್ಲಿ ಇತಿಹಾಸ ಪ್ರಸಿದ್ಧ ನಗರೇಶ್ವರ ದೇವಸ್ಥಾನವೂ ಇದೆ.

ನವಿಲುಧಾಮ ವಿವರ
1963ರಲ್ಲಿ ಕೇಂದ್ರ ಸರ್ಕಾರ ನವಿಲನ್ನು ರಾಷ್ಟ್ರೀಯ ಪಕ್ಷಿ ಎಂದು ಘೋಷಿಸಿದ ಬಳಿಕ, 1972ರ ವನ್ಯಜೀವಿ ರಕ್ಷಣಾ ಕಾಯ್ದೆಯಡಿ ಈ ನವಿಲುಧಾಮ ಅಸ್ತಿತ್ವಕ್ಕೆ ಬಂದಿದೆ. 2001ರಲ್ಲಿ ಕೇಂದ್ರ ಸರ್ಕಾರ ಇದನ್ನು ಅಧಿಕೃತವಾಗಿ ನವಿಲುಧಾಮ ಎಂಬುದಾಗಿ ಘೋಷಣೆ ಮಾಡಿತು. ದೇಶದಲ್ಲಿರುವ ಎರಡು ನವಿಲುಧಾಮಗಳ ಪೈಕಿ ಇದು ಒಂದು. ಇನ್ನೊಂದು ನವಿಲುಧಾಮ ಹರಿಯಾಣದಲ್ಲಿದೆ.

ನವಿಲುಗಳ ಸಂರಕ್ಷಣೆ ಹಾಗೂ ಸಂತಾನವೃದ್ಧಿ  ಕೇಂದ್ರವಾಗಿ ಇದು ಪ್ರಾಮುಖ್ಯತೆ ಪಡೆದಿದೆ. ಸುಮಾರು ಒಂದು ಸಾವಿರ ನವಿಲುಗಳು ಇಲ್ಲಿವೆ ಎಂಬುದು ಅಂದಾಜು. ಮನುಷ್ಯರ ಓಡಾಟ ಹೆಚ್ಚಿಲ್ಲದ ಕಾರಣ ಇದು ನವಿಲುಗಳ ಉತ್ತಮ ಆವಾಸ ನೆಲೆಯಾಗಿ ರೂಪುಗೊಂಡಿದೆ. ನವಿಲುಗಳಲ್ಲದೆ ಅಲ್ಲಿ ಮರಕುಟಿಕ, ಗೂಬೆ, ಬ್ಯಾಬ್ಲರ್, ಮಡಿವಾಳ ಹಕ್ಕಿ, ನೊಣ ಹಿಡುಕ, ನೈಟ್ ಜಾರ್ , ಚುಕ್ಕೆ ಮುನಿಯ, ಬಾಲದಂಡೆ ಹಕ್ಕಿ, ಇಂಡಿಯನ್ ರಾಬಿನ್, ಸ್ಪಾಟೆಡ್ ಡವ್, ಗಿಳಿ, ಮಿಂಚುಳ್ಳಿ, ಬೂದು ಮಂಗಟ್ಟೆ , ದರ್ಜಿ ಹಕ್ಕಿ ಮೊದಲಾದ ಹಕ್ಕಿಗಳನ್ನು ನೋಡಬಹುದು.

ಸ್ಥಿತಿಗತಿ
2009ರಲ್ಲಿ ಮೊದಲ ಬಾರಿಗೆ ನವಿಲು ತಜ್ಞ, ಬೆಂಗಳೂರಿನ ಹರೀಶ್‌ ಭಟ್‌ ಇಲ್ಲಿನ ನವಿಲುಗಳ ಗಣತಿ ಮಾಡಿದ್ದರು. ಆಗ ಇಲ್ಲಿ 400 ನವಿಲುಗಳಿದ್ದವು. ಬಂಕಾಪುರ ನವಿಲುಧಾಮವೂ ಸೇರಿದಂತೆ ದೇಶದ ೧೦ ಪಕ್ಷಿಧಾಮಗಳು ಅವಸಾನದ ಅಂಚಿಗೆ ತಲುಪಿದೆ ಎಂದು ಬಾಂಬೆ ನ್ಯಾಚುರಲ್‌ ಹಿಸ್ಟರಿ ಸೊಸೈಟಿ ವರದಿ ಮಾಡಿತ್ತು. ಆದರೆ ಅನಂತರ ಇಲ್ಲಿ ನವಿಲುಗಳ ಸಂಖ್ಯೆ ಹೆಚ್ಚಾಗುತ್ತಾ ಇದೆ ಎಂದು ಹೇಳಲಾಗುತ್ತಿದೆ.

ದೂರಮಾಹಿತಿ
ಹಾವೇರಿಗೆ ರಾಜ್ಯದ ಎಲ್ಲ ಕಡೆಯಿಂದ ಉತ್ತಮ ಸಂಪರ್ಕ ವ್ಯವಸ್ಥೆ ಇದೆ. ನವಿಲುಧಾಮವು ಜಿಲ್ಲಾ ಕೇಂದ್ರದಿಂದ ೨೦ ಕಿ.ಮೀ. ಹಾಗೂ ತಾಲ್ಲೂಕು ಕೇಂದ್ರದಿಂದ ೧೨ ಕಿ.ಮೀ. ದೂರದಲ್ಲಿದೆ.

ಆಧಾರ/ಆಕರ
೫ ಆಗಸ್ಟ್ ೨೦೧೦ ಸುಧಾ ವಾರಪತ್ರಿಕೆ, ಲೇ: ರಾಜೇಶ್ ಶ್ರೀವನ

ಉಲ್ಲೇಖಗಳು

ಹೊರಕೊಂಡಿಗಳು
 ಕರ್ನಾಟಕದ ಪ್ರವಾಸಿ ತಾಣಗಳು > ಶಿಗ್ಗಾಂವ ತಾಲೂಕು , ಕಣಜ ಮಾಹಿತಿಕೋಶ

ಇವನ್ನೂ ನೋಡಿ

 ಹಾವೇರಿ ಜಿಲ್ಲೆ
 ಪಕ್ಷಿಧಾಮಗಳು
 ಕರ್ನಾಟಕದ ಪಕ್ಷಿಧಾಮಗಳು
 ಭಾರತದ ಪಕ್ಷಿಧಾಮಗಳು
ಎಮ್.ಎಮ್,ಎಮ್,ಹೈಸ್ಕೂಲ್, ಹೊಳಲ್ಕೆರೆ

'ಮಲ್ಲಾಡಿಹಳ್ಳಿ ಮಾದಣ್ಣನವರ ಮುನಿಸಿಪಲ್ ಹೈಸ್ಕೂಲ್' ಇರುವುದು ಹೊಳಲ್ಕೆರೆಯಲ್ಲಿ. ಉತ್ತಮವಾದ ಸ್ವಂತಕಟ್ಟಡವಿದೆ. ಆಟದ ವಿಶಾಲ ಅಂಗಳವಿದೆ. ೬೦ ರ ದಶಕದಲ್ಲಿ, ಅಲ್ಲಿಗೆ ಬಂದ ಉಪಾಧ್ಯಾಯರ ವೇತನ ಬಹಳ ತಡವಾಗಿ ಸಂದಾಯವಾಗುತ್ತಿತ್ತು. ಆದರೂ ವಿದ್ಯಾರ್ಥಿಗಳ ಸ್ವಂತ ಪರಿಶ್ರಮ ಹಾಗೂ ಹಲವು ಶಿಕ್ಷಕರ ಯೋಗದಾನದಿಂದಾಗಿ, ಸನ್, ೧೯೬೧-೬೨ ರ ಸಾಲಿನಲ್ಲಿ ಆ ಶಾಲೆಯಲ್ಲಿ ಅಭ್ಯಾಸಮಾಡುತ್ತಿದ್ದ ಎಚ್.ಆರ್,ಚಂದ್ರಶೇಖರ ನೆಂಬ ವಿದ್ಯಾರ್ಥಿ, 'ಎಸ್.ಎಸ್.ಎಲ್.ಸಿ ಪರೀಕ್ಷೆ'ಯಲ್ಲಿ 'ರಾಜ್ಯಕ್ಕೇ ಪ್ರಥಮ ಶ್ರೇಣಿಯಲ್ಲಿ ಉತ್ತೀರ್ಣನಾಗಿ ಚಿನ್ನದ ಪದಕವನ್ನುಗಳಿಸಿದನು'. ಮುಂದೆ ಈತನು, ಬೆಂಗಳೂರಿನ 'ನ್ಯಾಷನಲ್ ಕಾಲೇಜ್ ನಲ್ಲಿ 'ಪಿ.ಯು.ಸಿ'; 'ಬಿ.ಎಸ್.ಸಿ'. ಅತ್ಯುತ್ತಮ ಶ್ರೇಣಿಯಲ್ಲಿ ಉತ್ತೀರ್ಣನಾಗಿ 'ಚಿನ್ನದ ಪದಕ'ವನ್ನು ಗಳಿಸಿದನು. ಎಮ್.ಎಸ್.ಸಿ. ಪದವಿಯನ್ನು ಕಾನ್ಪುರ್ ಐ.ಐ.ಟಿ.ಯಲ್ಲಿ ಗಳಿಸಿ, ಅಲ್ಲಿಂದ 'ಅಮೆರಿಕದ ಇಂಡಿಯಾನ ರಾಜ್ಯದ. ಪರ್ಡ್ಯೂ ವಿಶ್ವವಿದ್ಯಾಲಯ'ದಲ್ಲಿ 'ಪಿ.ಎಚ್,ಡಿ ಪದವಿ'ಯನ್ನು ಹಾಸಿಲ್ ಮಾಡಿದನು. ಆಲ್ಲಿಂದ ಪಶ್ಚಿಮ ಜರ್ಮನಿಯ, ಮ್ಯಾಕ್ಸ್ ಪ್ಲಾಂಕ್ ವಿದ್ಯಾ ಸಂಸ್ಥಾನ ದಲ್ಲಿ 'ಪೋಸ್ಟ್ ಡಾಕ್ಟೊರಲ್ ಪದವಿ'ಗಳಿಸಿ, ಮುಂದೆ 'ಅಮೆರಿಕದ ಯು,ಎಮ್,ಸಿ, ವಿಶ್ವವಿದ್ಯಾಲಯ'ದಲ್ಲಿ 'ಬೌತಶಾಸ್ತ್ರ ಪ್ರಭಾಗದಲ್ಲಿ ಪ್ರಾಧ್ಯಾಪಕ'ರಾಗಿ ನಿಯುಕ್ತಿಗೊಂಡನು. ಹಾಗೆಯೇ ಮುಂದುವರೆದು, ಅದೇ ವಿಶ್ವವಿದ್ಯಾಲಯದ ಅದೇ ಪ್ರಭಾಗದ 'ಮುಖ್ಯಸ್ಥ'ನಾಗಿ ನಿಯುಕ್ತನಾಗಿ ದುಡಿದು, ನಿವೃತ್ತನಾದನು.

ಶೈಕ್ಷಣಿಕ ಸಂಸ್ಥೆಗಳು
ಶ್ರೀ ಕರಿಕಾನ ಪರಮೇಶ್ವರಿ

ಉತ್ತರ ಕನ್ನಡ ಜಿಲ್ಲೆಯ ಸಹ್ಯಾದ್ರಿ ಬೆಟ್ಟದ ಸಾಲಿನಲ್ಲಿ ಹಚ್ಚಹಸುರಾಗಿರುವ ಅರಣ್ಯದ ನಡುವೆ, ಹೊನ್ನಾವರ ತಾಲೂಕಿನ ನೀಲಕೋಡು ಗ್ರಾಮದ ಶ್ರೀ ಕರಿಕಾನ ಪರಮೇಶ್ವರಿ ದೇವಾಲಯ ಒಂದು ಧಾರ್ಮಿಕ ಕ್ಷೇತ್ರ. ಸುತ್ತಲೂ ಹಬ್ಬಿರುವ ಅರಣ್ಯಗಳಿಂದ ಐತಿಹಾಸಿಕವಾಗಿ, ಧಾರ್ಮಿಕವಾಗಿ ಪ್ರಸಿದ್ಧವಾದ ಪ್ರದೇಶ.

ಸಹ್ಯಾದ್ರಿ ಬೆಟ್ಟದ ಸಾಲಿನಲ್ಲಿ ಕಂಗೊಳಿಸುವ ನಯನಮನೋಹರವಾದ ಸೌಂದರ್ಯರಾಶಿಯ ಮಧ್ಯೆ, ಬೆಟ್ಟದ ತಪ್ಪಲಿನಲ್ಲಿ ಪುಣ್ಯಕ್ಷೇತ್ರವಾಗಿ, ನಿಸರ್ಗಧಾಮವಾಗಿ ಇದೆ ಈ ಶಾಂತಿಧಾಮ. ಈ ಕ್ಷೇತ್ರವು ಕೇವಲ ಶಿಲೆಗಳಿಂದಾವೃತವಾದ ಶಿಖರಗಳ ನಡುವೆ ಇದ್ದು, ಶ್ರೀ ಕರಿಕಾನಮ್ಮ ದೇವಿಯ ಶಿಲಾಮಯವಾದ ಉದ್ಭವ ಮೂರ್ತಿ ಇಲ್ಲಿದೆ.

ಐತಿಹ್ಯ 
ಉದ್ಭವ ಮೂರ್ತಿಯಾದ ದೇವಿಗೆ ಇಲ್ಲಿ ದೇವಸ್ಥಾನ ನಿರ್ಮಿಸಲು ನಿರ್ಧರಿಸಿ, ಗುದ್ದಲಿ, ಹಾರೆಗಳಿಂದ ನೆಲವನ್ನು ಅಗೆದಾಗ ನೆಲದಿಂದ ರಕ್ತ ಚಿಮ್ಮುತ್ತಿತ್ತು. ನಂತರ, ಶ್ರೀ ಶ್ರೀಧರ ಸ್ವಾಮಿಗಳು ಇಲ್ಲಿಗೆ ಬಂದು ಮೂರ್ತಿಯನ್ನು ಪ್ರತಿಷ್ಠಾಪಿಸಿದರು ಎಂದು ಹೇಳಲಾಗುತ್ತದೆ.

ಹೊನ್ನಾವರ ತಾಲೂಕಿನ ಪ್ರವಾಸಿ ತಾಣಗಳು
ತುಳು ಭಾಗವತೋ

ತುಳುವಿನಲ್ಲಿ ಪ್ರಾಚೀನ ಗ್ರಂಥಗಳೇ ಇಲ್ಲವೆಂದು ಗ್ರಹಿಸಿದ್ದ ಕಾಲವೊಂದಿತ್ತು. ಡಾ. ವೆಂಕಟರಾಜ ಪುಣಿಂಚತಾಯರು ಆ ಮಾತುಗಳನ್ನು ಸುಳ್ಳು ಮಾಡಿದರು. ಮನೆ ಮನೆಯ ಅಟ್ಟಗಳಲ್ಲಿದ್ದ ಪೆಟ್ಟಿಗೆಗಳಲ್ಲಿ ಕಟ್ಟು ಕಟ್ಟಿಟ್ಟಿದ್ದ ತಾಳೆಗರಿಗಳ ಗ್ರಂಥಗಳನ್ನು ಹುಡುಕಿ ತೆಗೆದರು. ತುಳು ಲಿಪಿಯಲ್ಲಿ ಬರೆದಿದ್ದ ಆ ಗ್ರಂಥಗಳನ್ನು ಓದಿದರು. ತುಳು ಭಾಷೆಯಲ್ಲಿ, ತುಳು ಲಿಪಿಯಲ್ಲಿದ್ದ ಗ್ರಂಥಗಳನ್ನು ಕನ್ನಡ ಲಿಪಿಗೆ ಲಿಪ್ಯಂತರ ಮಾಡಿದರು. ಅದರಲ್ಲಿ ಪ್ರಾರಂಭದ ಕಾವ್ಯವೇ ವಿಷ್ಣುತುಂಗನ ಭಾಗವತೊ. ಅದರ ನಂತರ ಸಿಕ್ಕಿದ ಕಾವ್ಯ ಅರುಣಾಬ್ಜ ಕವಿಯ ಭಾರತೊ. ಭಾರತ ಕಾವ್ಯವನ್ನು ಬರೆದ ಕವಿ ಅರುಣಾಬ್ಜ ಇದನ್ನು ಬೇರೆ ಬೇರೆ ಹೆಸರುಗಳಿಂದ ಕರೆದಿದ್ದಾನೆ ಎಂದು ವಿದ್ವಾಂಸರಾದ ಡಾ. ಕೆ ಕಮಲಾಕ್ಷರವರು ತಮ್ಮ ಭಾರತ ಕಾವ್ಯ ಪಾಸಾಡಿಯಲ್ಲಿ ಹೇಳಿದ್ದಾರೆ. ಅವರ ಪ್ರಕಾರ - ಭಾರತ ಕಾವ್ಯೊ, ಭಾರತೊ, ಸಂಪನ್ನ ಭಾರತೊ, ಭಾರತ ಕಥೆ, ಲೀಲೆಕಾವ್ಯೊ, ಪರಮಭಾರತೊ - ಹೀಗೆ ಹೆಸರುಗಳನ್ನು ಹೇಳಿದ್ದಾನೆಂದು ಉಲ್ಲೇಖಿಸಿದ್ದಾರೆ. ಭಾರತ ಕಾವ್ಯ ಪಾಸಾಡಿಯನ್ನು ಕರ್ನಾಟಕ ತುಳು ಸಾಹಿತ್ಯ ಅಕಾಡೆಮಿಯು ಪ್ರಕಟಗೊಳಿಸಿದೆ.

ತುಳು ನಾಡು
ಸಾಹಿತ್ಯ
ಅಮೀರ್ ಬಾಯಿ ಕರ್ನಾಟಕಿ

ರಾಷ್ಟ ಮಟ್ಟದಲ್ಲಿ ಕನ್ನಡದ ಕೀರ್ತಿ ಬೆಳಗಿದ ಗಾಯಕಿ 'ಅಮೀರ್ ಬಾಯಿ ಕರ್ನಾಟಕಿ' ಜನಿಸಿದ್ದು ೧೯೧೧ ಜುಲೈ ೧೨.ಈಗಿನ ಬಾಗಲ ಕೋಟೆ ಜಿಲ್ಲೆಯ ಬೀಳಗಿಯಲ್ಲಿ.ತಂದೆ ಹಸನ್ಸಾಬ್ ತಬಲಾ ಕಲಾವಿದ,ತಾಯಿ ಅಮೀನ,ಆರು ಜನ ಮಕ್ಕಳಲ್ಲಿ ಅಮೀರ್ ಮತ್ತು ಗೋಹರ್ ತಮ್ಮ ಕಂಠ ಸಿರಿಯಿಂದ ಪ್ರಸಿದ್ದರಾಗಿದ್ದರು.ಬಾಲಗಂಧರ್ವರು ಅವರನ್ನು ರಂಗಭೂಮಿಗೆ ಕರೆತಂದರು,ಮುಂದೆ ಗೋಹರ್ ಬಾಲ ಗಂದರ್ವರನ್ನೇ ವಿವಾಹವಾದರು. ಅಮೀರ್ ಬಾಯಿ ರಂಗಭೂಮಿಯಲ್ಲಿದ್ದಾಗ ಹೆಚ್.ಎಂ.ವಿ.ಹೊರತಂದ ಖವಾಲಿಗಳ ಗ್ರಾಮಾ ಫೋನ್ ಪ್ಲೇಟ್ ಪ್ರಸಿದ್ದವಾಗಿತ್ತು.ಅದು ಅಮೀರ್ ಬಾಯಿಯವರ ಬೆಳ್ಳಿ ತೆರೆ ಪ್ರವೇಶಕ್ಕೆ ನಾಂದಿಯಾಯಿತು.೧೯೨೬ರಲ್ಲಿ ಚಿಕ್ಕ ಪುಟ್ಟ ಪಾತ್ರಗಳಲ್ಲಿ ಅವಕಾಶ ಸಿಕ್ಕಾಗ ಮುಂಬೈಗೆ ಬಂದರು.'ವಿಷ್ಣು ಭಕ್ತಿ"ಅವರ ಅಭಿನಯದ ಮೊದಲ ಚಿತ್ರ."ಕಿಸ್ಮತ್ 'ಇವರಿಗೆ ಪ್ರಸಿದ್ದಿ ತಂದುಕೊಟ್ಟ ಚಿತ್ರಗಳಲ್ಲಿ ಒಂದು.೧೯೪೭ರಲ್ಲಿ "ಅಮ್ರಪಾಲಿ"ಮತ್ತು "ಶಿಕಾರಿ"ಚಿತ್ರಗಳ ಗೀತೆಗಳು ಪ್ರಸಿದ್ದವಾದವು."ಶೆಹೆನಾಜ್"ಎಂಬ ಚಿತ್ರಕ್ಕೆ ಸಂಗೀತ ನಿರ್ದೇಶನವನ್ನು ಕೂಡ ಮಾಡಿದ್ದರು.ನಮನ 
'ವಿಷ್ಣು ಭಕ್ತಿ" ಸಿನಿಮಾದಿಂದ "ಬಾಯ್ ಫ್ರೆಂಡ್'ವರೆಗೆ ಒಟ್ಟು ೪೬ ಹಿಂದಿ ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ.ಮರಾಠಿ ಹಾಗೂ ಗುಜರಾತಿ ಚಿತ್ರ ರಂಗದಲ್ಲೂ ಪ್ರಸಿದ್ದಿ ಪಡೆದಿದಾರೆ. ಅಕಾಶವಾಣಿಗಾಗಿ ಅಮೀರ್ ಬಾಯಿ ಕನ್ನಡ ಜಾನಪದ ಮತ್ತು ಭಾವಗೀತೆಗಳನ್ನು ಹಾಡಿದ್ದಾರೆ .
ಅಮೀರ್‌ಬಾಯಿಗೆ ಖ್ಯಾತಿ ತಂದುಕೊಟ್ಟ ಚಿತ್ರವೆಂದರೆ ೧೯೪೩ರಲ್ಲಿ ಅಶೋಕ್ ಕುಮಾರ್ ನಾಯಕರಾಗಿ ನಟಿಸಿದ ‘ಕಿಸ್ಮತ್’ ಚಿತ್ರ. ಇದರಲ್ಲಿ ನಾಯಕಿಯಾಗಿ ನಟಿಸಿ, ಗಾಯಕಿಯಾಗಿ ಹಾಡಿದ ಹಾಡುಗಳು ಅಂದಿನ ತರುಣರಿಗೆ ಹುಚ್ಚು ಹಿಡಿಸಿದ್ದವು. ಅನಿಲ್ ಬಿಸ್ವಾಸ್ ಎಂಬ ಸಂಗೀತ ನಿರ್ದೇಶಕರಿಂದ ರಾಗ ಸಂಯೋಜಿಸಲ್ಪಟ್ಟ ಅಮೀರ್‌ಬಾಯಿ ಯವರ ಹಾಡುಗಳ ಮೂಲಕ ಜನಪ್ರಿಯವಾದ ಈ ಚಿತ್ರ ೧೯೪೩ರಲ್ಲಿ ೧ ಕೋಟಿಗೂ ಹೆಚ್ಚು ಹಣ ಗಳಿಸಿ ಹಿಂದಿ ಚಿತ್ರರಂಗದಲ್ಲಿ ದಾಖಲೆ ಸ್ಥಾಪಿಸಿತು. ಅಮೀರ್ ಬಾಯಿಯವರ ಜನಪ್ರಿಯ ಕನ್ನಡ ಹಾಡಾದ "ಪ್ರಿಯ ಮದುವನದಲಿ" ಇಂದಿಗೂ ಜನಪ್ರಿಯ.

ಕನ್ನಡ ಗಾಯಕಿಯರು
ಕನ್ನಡ ಚಿತ್ರರಂಗದ ಹಿನ್ನೆಲೆ ಗಾಯಕಿಯರು
ಅಮರಸಿಂಹ

ಅಮರಸಿಂಹನು ಕ್ರಿ.ಶ. ೪೦೦ ರ ಸುಮಾರಿಗೆ ಇದ್ದ ಗುಪ್ತವಂಶದ ಎರಡನೆಯ ಚಂದ್ರಗುಪ್ತ ಅರಸನ ಆಸ್ಥಾನದಲ್ಲಿದ್ದ ನವರತ್ನಗಳಲ್ಲಿ ಒಬ್ಬನು. ಅವನು ಕ್ರಿ.ಶ. ಏಳನೇ ಶತಮಾನದಲ್ಲಿದ್ದ ವಿಕ್ರಮಾದಿತ್ಯನ ಕಾಲಕ್ಕೆ ಸೇರಿದವನು ಎಂದೂ ಕೆಲವು ಮೂಲಗಳು ತಿಳಿಸುತ್ತವೆ. ಅಮರಸಿಂಹನು ಬೌದ್ಧ ಅಥವಾ ಜೈನ ಪಂಡಿತನು.
ಅದ್ವೈತ ಮತಪ್ರಚಾರಕ್ಕೆಂದು ಭಾರತದಾದ್ಯಂತ ಪ್ರವಾಸದಲ್ಲಿದ್ದ ಶಂಕರಾಚಾರ್ಯರು ಅಮರಸಿಂಹನನ್ನು ಭೆಟ್ಟಿಯಾಗಬಯಸಿದಾಗ ಶಂಕರಾಚಾರ್ಯರೊಡನೆ ವಾದಕ್ಕಿಳಿಯಬಯಸದ ಅಮರಸಿಂಹನು ತನ್ನ ಎಲ್ಲ ಕೃತಿಗಳನ್ನು ಸುಟ್ಟು ಹಾಕಲು ಪ್ರಯತ್ನಿಸಿದನು. ಆಗ ಇದನ್ನು ತಿಳಿದ ಶಂಕರಾಚಾರ್ಯರು ಅವನ ಮನೆಗೆ ಧಾವಿಸಿದರು. ಅಷ್ಟು ಹೊತ್ತಿಗಾಗಲೇ ಅಮರಕೋಶವೊಂದನ್ನು ಬಿಟ್ಟು ಎಲ್ಲ ಕೃತಿಗಳು ಸುಟ್ಟು ಹೋಗಿದ್ದವು. ಈ ಸಂಗತಿಯನ್ನು ಶಂಕರದಿಗ್ವಿಜಯ ದಲ್ಲಿ ಹೇಳಲಾಗಿದೆ.
ಅಮರಕೋಶವು ಸಂಸ್ಕೃತ ಭಾಶೆಯಲ್ಲಿ ರಚಿಸಿದ ನಾಮಲಿಂಗಾನುಶಾಸನ ಎಂಬ ಸಮಾನಾರ್ಥಕ ಪದಕೋಶ. ನಾಮಲಿಂಗಾನುಶಾಸನ ಕೃತಿಯನ್ನು ಅವನ ಗೌರವಾರ್ಥ ಅಮರಕೋಶ ಎಂದು ಕರೆಯುತ್ತಾರೆ. ಈ ಕೃತಿಯು ಅಮರಾನಿರ್ಜರಾದೇವಾಃ ಎಂದು ಅರಂಭವಾಗುವುದರಿಂದ ಅಮರಕೋಶ ಎಂಬ ಹೆಸರು ಬಂದಿದೆ ಎಂದೂ ಹೇಳುತ್ತಾರೆ. ನಾಮಲಿಂಗಾನುಶಾಸನ ಎಂದರೆ ನಾಮ ಮತ್ತು ಲಿಂಗಗಳನ್ನು ಕುರಿತಾದ ವ್ಯವಸ್ಥೆ ಎಂದರ್ಥ.
ಕನ್ನಡ ವ್ಯಾಕರಣ
ಲಕ್ಷ್ಮೀ ಬಾಯಿ

ಕನ್ನಡ ನೆಲದಲ್ಲಿ ಮೈದಾಳಿದ ಮೂಕಿ ಚಿತ್ರಗಳ ತಯಾರಿಕ ಸಂಸ್ಥೆ "ಸೂರ್ಯ ಫಿಲಂಸ್ ' ಈ ಸಂಸ್ಥೆ ನಿರ್ಮಿಸಿದ ಮೂಕಿ ಚಿತ್ರಗಳಲ್ಲಿ ಅಭಿನಯಿಸಿ ಆ ಕಾಲದಲ್ಲಿಯೇ ಸ್ಟಾರ್ ಆಗಿ ಮೆರೆದವರು ನಟಿ  ಲಕ್ಷ್ಮೀ ಬಾಯಿ.

ಬೆಂಗಳೂರು ಗ್ರಾಮಾಂತರ ಪ್ರದೇಶವಾದ ಹೊಸೂರು ತಾಲೂಕಿನ ಮತ್ತೀಕೆರೆಯಲ್ಲಿ ೧೯೧೮ರಲ್ಲಿ ಜನಿಸಿದರು.ತಂದೆ ಹನುಮಂತಪ್ಪ,ಆಯಿ ತಾಯಮ್ಮ,ಇನ್ನೊಬ್ಬ ಪ್ರಿದ್ದ ಅಭಿನೀತ್ರಿ ಕಮಲಾಬಾಯಿ ಇವರ ಸಹೋದರಿ,ಸೈನಿಕರಾಗಿದ್ದ ತಂದೆ ಮೊದಲ ಮಹಾಯುದ್ದದಲ್ಲಿ ಮೃತರಾದಾಗ ಅಕ್ಕ ತಂಗಿಯರು ಕಷ್ಟಕ್ಕೆ ಸಿಲುಕಿದರು.ತಾಯಿ ಮಿಡ್ ವೈಫ್ ಆಗಿ ಕೆಲಸ ಮಾಡುತ್ತಾ ಮಕ್ಕಳನ್ನು ಸಾಕಿದರು.ಆರ್ಕಾಟ್ ಶ್ರಿನಿವಾಚರ್ ಬೀದಿಯಲ್ಲಿದ್ದ ಸಿದ್ದಕಟ್ಟೆ ಪ್ರೌಡ  ಶಾಲೆಯಲ್ಲಿ  ಓದುತ್ತಿರುವಾಗ ನಾಟಕದ ರಿಹರ್ಸಲ್ ನೋಡಲು ಆಸೆಪಟ್ಟಾಗ ಮುಖ್ಯೋಪಾದ್ಯಾಯರು ಗದರಿದರು.ಈ ಘಟನೆ ಲಕ್ಷ್ಮೀ ಬಾಯಿಯವರ ಮೇಲೆ ಅಪಾರ ಪರಿಣಾಮ ಬೀರಿ ಕಲಾವಿದೆಯಾಗಲು ಛಲ  ತೊಟ್ಟರು.ಆ ಹೊತ್ತಿಗೆ ಅವರ ಮನೆ ಬಳೇಪೇಟೆಗೆ ಬದಲಾಯಿತು.ಅಲ್ಲಿ ಎದುರು ಮನೆಯಲ್ಲಿ ಮೂಕಿ ಚಿತ್ರಗಳ ತಾರೆ ಕೃಷ್ಣಾಬಾಯಿ ವಾಸಿಸುತ್ತಿದ್ದರು.ಅವರ ಪರಿಚಯ ಮಾಡಿಕೊಂಡು ಸೂರ್ಯ ಫಿಲಂ ಸ್ಟುಡಿಯೋ  ಮುಕ್ಯಸ್ಥ  ದೇಸಾಯಿ ಅವರ ಸಲಹೆಯಂತೆ ನಟಿಸಲು ಒಪ್ಪಿಕೊಂಡರೂ ತಾಯಿ ಚಿತ್ರಕ್ಕೆ ಸೇರಿಸಲು ಒಪ್ಪಲಿಲ್ಲ,ಕೊನೆಗೆ ತಿಂಗಳಿಗೆ ೨೫೦ ರೂಪಾಯಿ ಸಂಬಳ ಇರಲು ಮನೆ ಕೊಡುತ್ತೇನೆ ಎಂದಾಗ ಬಡತನದ ಬಾಳಿಗೆ ಅದು ಅನಿವಾರ್ಯವಾಗಿತ್ತು.

ಹೀಗೆ ಲಕ್ಷ್ಮಿ ಬಾಯಿ "ರಾಜ ಹೃದಯ"ಚಿತ್ರದ ನಾಯಕಿಯಾದರು."ಚಾಯ್ಸ್ ಆಫ್ ಎ ಬ್ರೈಡ್ ","ದೇವಿ ಖಡ್ಗ ",ರಾಧೇಶ್ಯಾಮ್ ",ರಾಜ್ ಪ್ರಪಂಚ್","ಧೂಮಕೇತು"",ಕಿಶೋರಿ" ,"ರಣದೀರ್ "  ಮುಂತಾದ ಹದಿನೆಂಟು ಮೂಕಿ ಚಿತ್ರಗಳ ನಾಯಕಿಯಾದರು ಲಕ್ಷ್ಮೀ ಬಾಯಿ,ಇವರಿಗೆ ಮೊದಲಿನಿಂದಲೂ  ನಾಟಕಗಳೆಂದರೆ  ಇಷ್ಟ ,ಹೀಗೆ ನಾಟಕ  ನೋಡಲು ಶಿವಾನಂದ  ಥಿಯೇಟರ್ಗೆ   ಗುಬ್ಬಿ  ಕಂಪೆನಿಯ  ನಾಟಕ ನೋಡಲು ಹೋದಾಗ ಸುಬ್ಬಯ್ಯ ನಾಯ್ಡು ಅವರ ಅಭಿನಯ ಕಂಡು ಮೆಚಿದರು.ಮುಂದೆ ಕನ್ನಡದ ಮೊದಲ ವಾಕ್ಚಿತ್ರ "ಸತೀ ಸುಲೋಚನ"ಸಿದ್ದವಾಗುತ್ತಿದ್ದಾಗ ನಾಯಕಿ ಪಾತ್ರ ಸಿಗಲಿಲ್ಲ ಎಂದು ನಿರಾಶರಾಗಿದ್ದ ಇವರನ್ನು ಸುಬ್ಬಯ್ಯ  ನಾಯ್ಡು ಮಂಡೋದರಿ ಪಾತ್ರಕ್ಕೆ ಒಪ್ಪಿಸಿದರು.ಈ ಒಡನಾಟ ಮುಂದೆ ನಾಯ್ಡು ಅವರ ಬಾಲ ಸಂಗಾತಿಯಾಗಲು ಕಾರಣವಾಯಿತು.   ಸುಬ್ಬಯ್ಯ  ನಾಯ್ಡು  ಮುಂದೆ "ಶ್ರೀ ಸಾಹಿತ್ಯ ಸಾಮ್ರಾಜ್ಯ ನಾಟಕ ಮಂಡಳಿ"ಕಟ್ಟಿದಾಗ ಲಕ್ಷ್ಮೀ ಬಾಯಿ ಮುಕ್ಯ ಪಾತ್ರ ವಹಿಸಿದ್ದರು.

೧೯೪೧ರಲ್ಲಿ ನಾಗೇಂದ್ರರಾಯರು "ವಸಂತಸೇನಾ"ಚಿತ್ರ ನಿರ್ಮಿಸಿದಾಗ ಲಕ್ಷ್ಮೀ ಬಾಯಿ ವಸಂತಸೇನೆಯಾಗಿ ಅಮೋಘ ಅಭಿನಯ ನೀಡಿದರು,ಹೀಗಿದ್ದರೂ ವಾಕ್ಚಿತ್ರಯುಗ ಆರಂಭವಾದಾಗ  ಆದ ಬದಲಾವಣೆಗಳು ಇವರಿಗೆ ಇಷ್ಟವಾಗಲಿಲ್ಲ.ರಂಗಭೂಮಿಯಲ್ಲಿಯೇ ತಮ್ಮನ್ನು ಹೆಚ್ಹಾಗಿ ತೊಡಗಿಸಿಕೊಂಡರು.ಸುಬ್ಬಯ್ಯ  ನಾಯ್ಡು  ಮುಂದೆ ೧೯೫೮ರಲ್ಲಿ "ಭಕ್ತ ಪ್ರಹ್ಲಾದ"ನಿರ್ಮಿಸಿದಾಗ ಕಾಯಾದು ಪಾತ್ರ ನಿರ್ವಹಿಸಿದರು.ರಂಗ ಭೂಮಿಗೆ ವೈಭವದ ಯುಗವನ್ನು ನೀಡಿದ ಲಕ್ಷ್ಮೀ ಬಾಯಿ ಸುಬ್ಬಯ್ಯ  ನಾಯ್ಡು  ನಿದನದ ನಂತರ ಬಣ್ಣ ಹಚ್ಚಲಿಲ್ಲ.ತಮ್ಮ ಮುಂದಿನ ಬದುಕನ್ನು ತೆರೆ ಮರೆಯಲ್ಲಿಯೇ ಕಳೆದ ಇವರು ೧೯೮೧ರ ಅಕ್ಟೋಬರ್ ೧೮ರನ್ದು ಇಹಲೋಕವನ್ನು ತೊರೆದರು.ಅಮೋಘ ನಾಯಕಿ,ಸುಮಧುರ ಗಾಯಕಿಯಾಗಿದ್ದ ಲಕ್ಷ್ಮೀ ಬಾಯಿ ಕನ್ನಡಿಗರೆಲ್ಲರೂ ನೆನಪಿಡಬೇಕಾದ ನಟಿ."ನಮನ"

ಚಲನಚಿತ್ರ ನಟಿಯರು
ಎಂ ಎಸ್ ರಾಮಯ್ಯ ಆಸ್ಪತ್ರೆ

ಎಂ ಎಸ್ ರಾಮಯ್ಯ ಆಸ್ಪತ್ರೆ ಡಾ. ಎಂ ಎಸ್ ರಾಮಯ್ಯ ಅವರಿಂದ ಸ್ಥಾಪಿಸಲ್ಪಟ್ಟ ಆಸ್ಪತ್ರೆ. ಇದು ಬೆಂಗಳೂರಿನ ಮತ್ತೀಕೆರೆಯ ಸಮೀಪದ ಹೊಸ ಬೆಲ್ ರಸ್ತೆಯಲ್ಲಿದೆ.
ಆರೋಗ್ಯ
ಭಾಗಮಂಡಲ

ಭಾರತದಲ್ಲಿನ ಕರ್ನಾಟಕದ ಕೊಡಗು ಜಿಲ್ಲೆಯಲ್ಲಿನ ಒಂದು ತೀರ್ಥಯಾತ್ರಾ ಸ್ಥಳವಾಗಿದೆ. ಕಾವೇರಿ ನದಿಯ ದಂಡೆಯ ಮೇಲಿನ ನದಿಯ ಹರಿವಿಗೆ ಎದುರು ದಿಕ್ಕಿನಲ್ಲಿರುವ ವಿಸ್ತರಣೆಗಳ ಮೇಲೆ ಇದು ನೆಲೆಗೊಂಡಿದೆ. ಈ ಸ್ಥಳದಲ್ಲಿ, ಕಾವೇರಿಗೆ ಎರಡು ಉಪನದಿಗಳು ಬಂದು ಸೇರಿಕೊಳ್ಳುತ್ತವೆ; ಕನ್ನಿಕೆ ಮತ್ತು ಕಾಲ್ಪನಿಕ ನದಿಯಾದ ಸುಜ್ಯೋತಿ ಇವೇ ಆ ಎರಡು ನದಿಗಳಾಗಿವೆ. ಒಂದು ನದಿ ಸಂಗಮಸ್ಥಾನವಾಗಿ (ಕನ್ನಡ ಮತ್ತು ಸಂಸ್ಕೃತ ಭಾಷೆಗಳಲ್ಲಿ ಕ್ರಮವಾಗಿ ಕೂಡಲ  ಅಥವಾ ತ್ರಿವೇಣಿ ಸಂಗಮ ) ಇದು ಪವಿತ್ರ ಸ್ಥಳವೆಂದು ಪರಿಗಣಿಸಲ್ಪಟ್ಟಿದೆ.

ಯಾತ್ರಾರ್ಥಿಗಳು ಕಾವೇರಿಯ ಜನ್ಮಸ್ಥಳವಾದ ತಲಕಾವೇರಿಯೆಡೆಗೆ ಮುಂದುವರಿಯುವುದಕ್ಕೆ ಮುಂಚಿತವಾಗಿ, ತ್ರಿವೇಣಿ ಸಂಗಮದಲ್ಲಿ ಒಮ್ಮೆ ಸ್ನಾನಮಾಡಿ ತಮ್ಮ ಪೂರ್ವಜರ ಕುರಿತಾದ ಕರ್ಮಾಚರಣೆಗಳನ್ನು ನಿರ್ವಹಿಸುವುದು ಒಂದು ಸಾಮಾನ್ಯ ಪರಿಪಾಠವಾಗಿದೆ. ಅಕ್ಟೋಬರ್‌ ತಿಂಗಳ 17ನೇ ಅಥವಾ 18ನೇ ತಾರೀಖಿನಂದು ಬರುವ ತುಲಾ ಸಂಕ್ರಮಣದ ಸಂದರ್ಭದಲ್ಲಿ, ಯಾತ್ರಾರ್ಥಿಗಳು ಇಲ್ಲಿ ಬೃಹತ್‌‌ ಸಂಖ್ಯೆಯಲ್ಲಿ ಜಮಾವಣೆಯಾಗುತ್ತಾರೆ.

ತ್ರಿವೇಣಿ ಸಂಗಮದಿಂದ ಸ್ವಲ್ಪವೇ ದೂರದಲ್ಲೊಂದು ಪ್ರಸಿದ್ಧ ದೇವಸ್ಥಾನವಿದ್ದು, ಶ್ರೀ ಭಗಂಡೇಶ್ವರ ದೇವಸ್ಥಾನ ಎಂದು ಅದು ಸುಪರಿಚಿತವಾಗಿದೆ; ಇಲ್ಲಿ ಭಗಂಡೇಶ್ವರ (ಈಶ್ವರ), ಸುಬ್ರಹ್ಮಣ್ಯ, ಮಹಾವಿಷ್ಣು ಮತ್ತು ಗಣಪತಿ ದೇವರುಗಳ ವಿಗ್ರಹಗಳು ಪ್ರತಿಷ್ಠಾಪಿಸಲ್ಪಟ್ಟಿವೆ. ಈ ಸ್ಥಳವು ಭಗಂಡೇಶ್ವರ ಕ್ಷೇತ್ರ ಎಂಬ ಹೆಸರಿನಿಂದಲೂ ಪ್ರಸಿದ್ಧಿಯಾಗಿದ್ದು, ಇದರಿಂದಲೇ ಭಾಗಮಂಡಲ ಎಂಬ ಹೆಸರು ಜನ್ಯವಾಗಿದೆ. ಈ ಪ್ರದೇಶದಲ್ಲಿನ ದೇವಸ್ಥಾನಗಳು ಕೇರಳ ಶೈಲಿಯಲ್ಲಿ ನಿರ್ಮಿಸಲ್ಪಟ್ಟಿದ್ದು, ಈ ಶೈಲಿಯು ನೇಪಾಳದಲ್ಲಿರುವ ದೇವಸ್ಥಾನಗಳನ್ನೂ ಹೋಲುವಂತಿದೆ.

1785–1790ರ ಅವಧಿಯಲ್ಲಿ, ಸದರಿ ಪ್ರದೇಶವು ಟಿಪ್ಪು ಸುಲ್ತಾನ್‌‌ನಿಂದ ಆಕ್ರಮಿಸಲ್ಪಟ್ಟಿತು. ಆತ ಭಾಗಮಂಡಲವನ್ನು ಅಫ್ಸಲಾಬಾದ್ ಎಂಬುದಾಗಿ ಮರು-ನಾಮಕರಣ ಮಾಡಿದ. 1790ರಲ್ಲಿ ದೊಡ್ಡ ವೀರ ರಾಜೇಂದ್ರ ರಾಜನು ಭಾಗಮಂಡಲವನ್ನು ಒಂದು ಸ್ವತಂತ್ರ ಕೊಡಗು ರಾಜ್ಯದೊಳಗೆ ಮರಳಿ ಪಡೆದ.

ಭಾಗಮಂಡಲವು ಮಡಿಕೇರಿ ಜಿಲ್ಲಾ ಕೇಂದ್ರದಿಂದ ಸುಮಾರು 33 ಕಿ.ಮೀ.ಗಳಷ್ಟು ದೂರದಲ್ಲಿ ನೆಲೆಗೊಂಡಿದೆ ಮತ್ತು ಇದು ಮಡಿಕೇರಿ, ವಿರಾಜಪೇಟೆಗಳಿಂದ ಹಾಗೂ ಕೇರಳದಲ್ಲಿನ ಸನಿಹದ ಸ್ಥಳಗಳಿಂದ ಬರುವ ಸುಸಜ್ಜಿತ ರಸ್ತೆಗಳಿಂದ ಸಂಪರ್ಕಿಸಲ್ಪಟ್ಟಿದೆ. ಈ ಎಲ್ಲಾ ಮಾರ್ಗಗಳಲ್ಲಿ ಸರ್ಕಾರಿ ಮತ್ತು ಖಾಸಗಿ ಬಸ್ಸುಗಳು ಲಭ್ಯವಿವೆ.

ಭಾಗಮಂಡಲದಿಂದ ಸ್ವಲ್ಪವೇ ದೂರದಲ್ಲಿರುವ ಪಾಡಿ ಎಂಬಲ್ಲಿ ಒಂದು ದೇವಸ್ಥಾನವಿದ್ದು, ಇದರಲ್ಲಿ ಸ್ವಾಮಿ ಇಗ್ಗುತಪ್ಪ ದೇವರು ನೆಲೆಗೊಂಡಿದ್ದಾನೆ ಮತ್ತು ಕೊಡವರು ಇದನ್ನು ತಮ್ಮ ತಾಯಿನಾಡಿನಲ್ಲಿನ ಅತ್ಯಂತ ಪವಿತ್ರ ದೇವಾಲಯ ಎಂಬುದಾಗಿ ಪರಿಗಣಿಸಿದ್ದಾರೆ.

"ಚಿನ್ನತ್ತಪ್ಪ" ಎಂಬ ಹೆಸರಿನಿಂದ ಕರೆಯಲ್ಪಡುವ ಮತ್ತೊಂದು ದೇವಸ್ಥಾನವು ಅಯ್ಯನಗೇರಿಯಲ್ಲಿದ್ದು, ಇಲ್ಲಿ ಸ್ವಾಮಿ ಶ್ರೀಕೃಷ್ಣ ದೇವರು ನೆಲೆಗೊಂಡಿದ್ದಾನೆ; ಈ ದೇವಾಲಯವನ್ನು ಸದರಿ ಹಳ್ಳಿಯ ಜನರು ತಮ್ಮ ತಾಯಿನಾಡಿನಲ್ಲಿನ ಅತ್ಯಂತ ಪವಿತ್ರ ದೇವಾಲಯ ಎಂಬುದಾಗಿ ಪರಿಗಣಿಸಿದ್ದಾರೆ. ಫೆಬ್ರುವರಿ ಅಥವಾ ಮಾರ್ಚ್ ತಿಂಗಳಲ್ಲಿ ಇಲ್ಲಿ ವರ್ಷಕ್ಕೊಮ್ಮೆ ಒಂದು ಉತ್ಸವವು ನಡೆಯುತ್ತದೆ; ಈ ಸಂದರ್ಭದಲ್ಲಿ ದೇವಸ್ಥಾನದಿಂದ "ಬಂಗಾರದ ಕೊಳಲನ್ನು" ಹೊರಗೆ ತರಲಾಗುತ್ತದೆ.

ಭಾಗಮಂಡಲದ ಮೇಲ್ಮಟ್ಟದಲ್ಲಿದ್ದುಕೊಂಡು ಆ ಪ್ರದೇಶವನ್ನು ಮೇಲಿನಿಂದ ಕಣ್ಣುಹಾಯಿಸಿ ನೋಡುವಂತಿರುವ ಥಾವೂರ್‌‌ ಪರ್ವತವು ಒಂದು ಅತ್ಯುನ್ನತ ಶಿಖರವಾಗಿದೆ. ಸನಿಹದಲ್ಲಿರುವ ಕೋಪಟ್ಟಿ ಪರ್ವತವು ಇದರ ಅವಳಿ ಶಿಖರ ಎಂಬುದಾಗಿ ಪರಿಗಣಿಸಲ್ಪಟ್ಟಿದೆ. ಈ ಎರಡೂ ಶಿಖರಗಳು ಶೋಲಾ ಅರಣ್ಯಶ್ರೇಣಿಯ ಸಮ್ಮೋಹನಗೊಳಿಸುವ ಸೌಂದರ್ಯವನ್ನು ಆಸ್ವಾದಿಸಲು ಬಯಸುವ ಯಾರಿಗೇ ಆದರೂ ಅತ್ಯುತ್ಕೃಷ್ಟವಾದ ಚಾರಣ ಮಾರ್ಗಗಳಾಗಿ ಪರಿಣಮಿಸುತ್ತವೆ.

ಉಲ್ಲೇಖಗಳು
1. 

ಕೊಡಗು ಜಿಲ್ಲೆ
ಕಾವೇರಿ ನದಿ
ಪ್ರವಾಸೋದ್ಯಮ
ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ನೀನೆ ಬರಿ ನೀನೆ

ನೀನೆ ಬರಿ ನೀನೆ  , ಹಾಡುಗಾರ ಸೋನು ನಿಗಮ್ರವರ ಕನ್ನಡ ಏಕಾಂಗಿ ಧ್ವನಿಸುರುಳಿ, ಇದು ೨೦೦೯ರಲ್ಲಿ ಬಿಡುಗಡೆಗೊಂಡಿತು. ಈ ಧ್ವನಿಸುರುಳಿಯ ನಿರ್ಮಾಪಕ ಅಶೋಕ್ ಖೇಣಿ ಹಾಗು ಸಂಗೀತ ಮನೋ ಮೂರ್ತಿಯವರದು. ಇದರ ಸಾಹಿತ್ಯ ಕನ್ನಡದ ಪ್ರಕ್ಯಾತ ಗೀತರಚನಕಾರ, ಜಯಂತ್ ಕೈಕಿಣಿಯವರದು .
ವೀಡಿಯೊದಲ್ಲಿ ಸೋನು ನಿಗಮ್ ಹಾಗು  ಬೆಂಗಳೂರುನ, ಮಾಧುರಿ  ಭಟ್ಟಾಚಾರ್ಯ ಕಂಡುಬಂದಿದ್ದಾರೆ. ಇದನ್ನು  ಮೈಸೂರು, ಮಡಿಕೆರೆ, ಬೆಂಗಳೂರು, ಕಾವೇರಿ ಹಾಗು ನಂದಿ ಬೆಟ್ಟದಲ್ಲಿ ಚಿತ್ರೀಕರಣ ಮಾಡಲಾಗಿದೆ.

ಜಾಡು ಪಟ್ಟಿ

ಬಾಹ್ಯ ಕೊಂಡಿಗಳು
 
 

೨೦೦೯ ರ ಅಲ್ಬಮ್ಸ್ ಗಳು
ಕರ್ನಾಟಕದ ಹೆಸರಿನ ಮೂಲ

ಕರ್ಣ ಅಟಕ ಕರ್ನಾಟಕ
ಕರ್ಣ ಅಂದರೆ ಕಿವಿಯ ಮೇಲೆ ಮೊಳಗಿದಂತೆ ಕೇಳಿಸುವ ಭಾಷೆ

ಕರ್ನಾಟಕ
ಕ್ರ್ಯಾಬ್ ನಿಹಾರಿಕೆ

ಕ್ರ್ಯಾಬ್ ನಿಹಾರಿಕೆ ಕ್ರಿ.ಶ. ೧೦೫೪ರಲ್ಲಿ ಸ್ಫೋಟಿಸಿದ ಸೂಪರ್ ನೋವಾದ ಉಳಿಕೆ. ಆಗ ಅದು ಸುಮಾರು ೨೩ ದಿನ ಹಗಲಿನಲ್ಲಿಯೂ ಕಾಣುವಷ್ಟು ಪ್ರಕಾಶಮಾನವಾಗಿತ್ತು. ಚೀನೀಯರು ಇದನ್ನು ದಾಖಲಿಸಿದ್ದಾರೆ. ಇದು ವೃಷಭರಾಶಿಯ ಅಂಚಿನಲ್ಲಿದೆ. ಗೂಳಿಯನ್ನು ಕಲ್ಪಿಸಿಕೊಂಡರೆ ಅದರ ಕೋಡಿನ ತುದಿಯಲ್ಲಿದೆ. ಹಬಲ್ ದೂರದರ್ಶಕ ಈ ಸ್ಫೋಟದ ವಿಸ್ತಾರವನ್ನು ತೋರಿಸಿದೆ. ಮಧ್ಯದಲ್ಲಿ ಪಲ್ಸಾರನ್ನು ಗುರುತಿಸುವುದೂ ಸಾಧ್ಯವಾಗಿದೆ.'

ನೈಸರ್ಗಿಕ ವಿಜ್ಞಾನ
ಖಗೋಳಶಾಸ್ತ್ರ
ಬಾಹ್ಯಾಕಾಶ
404 ದೋಷ (404 Error)

404 ಅಥವಾ Not Found (ಸಿಗಲಿಲ್ಲ) ದೋಷ ಸಂದೇಶವು ಒಂದು ಎಚ್‌ಟಿಟಿಪಿ (HTTP) ನಿರ್ದಿಷ್ಟ ಪ್ರತಿಕ್ರಿಯಾ ಸಂಕೇತ. ಇದರ ಪ್ರಕಾರ, ಯಾವುದೇ ಅಂತರಜಾಲ ಅಥವಾ ಅಂತರ್ಜಾಲದಲ್ಲಿ ಆನುಷಂಗಿಕ ಕಂಪ್ಯೂಟರ್‌(client‌)ನಿಂದ ಕೋರಿಕೆಯ ಸಂದೇಶವು ಮುಖ್ಯ ಕಂಪ್ಯೂಟರ್‌(server) ತಲುಪಿತಾದರೂ, ಮುಖ್ಯ ಕಂಪ್ಯೂಟರ್‌, ಬೇಕಾದ ಈ ಮಾಹಿತಿಯನ್ನು ಒದಗಿಸಲಾಗದು. '404 ದೋಷ' ಹಾಗೂ 'server not found (ಮುಖ್ಯ ಕಂಪ್ಯೂಟರ್‌ ಅಲಭ್ಯ)' ಅಥವಾ ಇದೇ ರೀತಿಯ ದೋಷಗಳೊಂದಿಗೆ ಗೊಂದಲ ಮಾಡಿಕೊಳ್ಳಬಾರದು. 'Server not found ದೋಷದಲ್ಲಿ ಆನುಷಂಗಿಕ ಕಂಪ್ಯೂಟರ್‌ ಮುಖ್ಯ ಕಂಪ್ಯೂಟರ್‌ನೊಂದಿಗೆ ಕೋರುವ ಸಂಪರ್ಕ ಏರ್ಪಡುವುದೇ ಇಲ್ಲ. 404 ದೋಷವು ಕೋರಲಾದ ಮಾಹಿತಿಯು ಮುಂದೆ ಎಂದಾದರೂ ಪುನಃ ಲಭ್ಯವಾಗಬಹುದು ಎಂಬುದನ್ನು ಸೂಚಿಸುತ್ತದೆ. 1999=64

ಉಲ್ಲೇಖಗಳು

ಕಂಪ್ಯೂಟರ್ ದೋಷಗಳು
M67

ಮೇಸಿಯೆ ಪಟ್ಟಿಯ 67ನೇ ಆಕಾಶಕಾಯ
ಕಟಕ ರಾಶಿಯಲ್ಲಿರುವ ಎಂ 67 ಎಂಬ ಹೆಸರಿನ ನಕ್ಷತ್ರಗುಚ್ಛ ದುರ್ಬೀನುಗಳಿಗೆ ನಿಲುಕವಂತಹುದು. ಕಟಕರಾಶಿ ತುಂಬಾ ಕ್ಷೀಣವಾದದ್ದು. ಅದನ್ನು ಪಕ್ಕದ ಮಿಥುನ ಮತ್ತು ಸಿಂಹ ರಾಶಿಯ ಸಹಾಯದಿಂದ ಪತ್ತೆ ಮಾಡಬಹುದು. ಇದರಲ್ಲಿರುವ ಬರಿಗಣ್ಣಿಗೇ ಕಾಣುವ ಗುಚ್ಛ ಎಂ 44 - ಪ್ರೆಸಿಪಿ. ಇದನ್ನು ಗುರುತಿಸಿದ ಮೇಲೆ ಪುಟ್ಟ ತ್ರಿಕೋಣಾಕಾರವನ್ನು ಗುರುತಿಸಿ, ಅದರ ದಕ್ಷಿಣದ ನಕ್ಷತ್ರದ ಆಸುಪಾಸಿನಲ್ಲಿ ಕಣ್ಣಾಡಿಸಿದರೆ ಎಂ 67 ಕಾಣುತ್ತದೆ. ಮುಕ್ತ ಗುಚ್ಛ ಎಂದು ಇದನ್ನು ವರ್ಗೀಕರಿಸಲಾಗಿದೆ. ನಕ್ಷತ್ರಗಳು ಗೋಳವಾಗಿ ಸೇರಿಕೊಂಡಿಲ್ಲ; ವಿರಳವಾಗಿ ಹರಡಿಕೊಂಡಿವೆ. ಛಾಯಾಚಿತ್ರಗಳಿಂದ ಅವುಗಳ ಬಣ್ಣಗಳ ವೈವಿಧ್ಯವನ್ನೂ ಕಾಣಬಹುದು. ನಕ್ಷತ್ರದ ಅಧ್ಯಯನಕ್ಕೆ ಇದೊಂದು ಪ್ರಯೋಗಶಾಲೆ ಎಂದೇ ಪರಿಗಣಿಸಬಹುದು.
ಇದು ಅತ್ಯಂತ ಹಳೆಯ ಗುಚ್ಛ - ಸುಮಾರು 4 ಶತಕೋಟಿ ವರ್ಷಗಳಷ್ಟು ಹಿಂದೆ ಸೃಷ್ಟಿಯಾಯಿತು ಎಂಬುದೊಂದು ಅಂದಾಜು. ಇಷ್ಟು (ಹಿರಿಯ) ಹಳೆಯ ಗುಚ್ಛಗಳು ಸಾಮಾನ್ಯವಾಗಿ ಕಂಡುಬರುವುದಿಲ್ಲ. ಗುಚ್ಛದ ದೊಡ್ಡ ನಕ್ಷತ್ರಗಳು ಅಂದರೆ ಹೆಚ್ಚಿನ ದ್ರವ್ಯರಾಶಿಯವು ಇಷ್ಟೊಂದು ವರ್ಷಗಳು ಅಸ್ತಿತ್ವದಲ್ಲಿ ಇರಲಾರವು. ಆದ್ದರಿಂದ ಗುಚ್ಛ ತನ್ನ ಸ್ವರೂಪವನ್ನೇ ಕಳೆದುಕೊಂಡುಬಿಡುತ್ತದೆ. ಹಾಗಾದರೆ ಎಂ 67 ಹೇಗೆ ಉಳಿದುಕೊಂಡಿದೆ ಎಂಬುದೇ ಮುಖ್ಯವಾದ ಪ್ರಶ್ನೆ. ಇದಕ್ಕಿಂತ ಹೆಚ್ಚಿನ ವಯಸ್ಸಿನ ಇನ್ನೆರಡು ಗುಚ್ಚಗಳು ಮಾತ್ರ - ಎನ್ ಜಿ ಸಿ 188 (ಸುಮಾರು 5 ಶತಕೋಟಿ ವರ್ಷಗಳು) ಮತ್ತು ಎನ್ ಜಿ ಸಿ 6791 (ಸುಮಾರು 7 ಶತಕೋಟಿ ವರ್ಷಗಳು) ಎಂಬ ಸಂಖ್ಯೆಯವು - ಕಂಡುಬಂದಿವೆ.
ಅರಳಿದಂತಿರುವ ಈ ಗುಚ್ಛದಲ್ಲಿ ಸುಮಾರು 500 ನಕ್ಷತ್ರಗಳಿವೆ ಎಂದು ಲೆಕ್ಕ ಮಾಡಲಾಗಿದೆ. ಗುಚ್ಛಕ್ಕೂ ನಮಗೂ ನಡುವೆ ವ್ಯಾಪಿಸಿರುವ ಅಂತರ ನಾಕ್ಷತ್ರಿಕ ಅನಿಲ ಮತ್ತು ದೂಳುಗಳು ಎಷ್ಟು ಪ್ರಮಾಣದ ಬೆಳಕನ್ನು ಕಡಿಮೆ ಮಾಡಿವೆ ಎಂಬುದರ ಆಧಾರದಿಂದ ಗುಚ್ಛ ಸುಮಾರು 2700 ಜ್ಯೋತಿರ್ವರ್ಷ ದೂರದಲ್ಲಿದೆ ಎಂದು ತಿಳಿಯುವುದು ಸಾಧ್ಯವಾಗಿದೆ. ಈ ಗುಚ್ಛವನ್ನು ಅಧ್ಯಯನ ಮಾಡಿದ ಖ್ಯಾತ ಖಗೋಳ ವಿಜ್ಞಾನಿ ಸಿಸಿಲಿಯಾ ಪೆಯ್ನಾ ಗೆಪೋಷ್ಕಿನ್ ಅವರು 200 ಶ್ವೇತ ಕುಬ್ಜಗಳನ್ನು ಗುರುತಿಸಿದ್ದು ಹೊಸ ಅಧ್ಯಾಯವನ್ನೇ ಸೃಷ್ಟಿಸಿತು.
ನಕ್ಷತ್ರಗಳ ವಿಕಾಸವನ್ನು ಅಧ್ಯಯನ ಮಾಡುವಾಗ ಕೆಂಪು ದೈತ್ಯ, ಚಂಚಲ ನಕ್ಷತ್ರಗಳು ಹೀಗೆ ಅನೇಕ ಹಂತಗಳನ್ನು ಕಾಣುತ್ತೇವೆ. ಈ ಎಲ್ಲ ಹಂತಗಳ ಉದಾಹರಣೆಗಳು ನಮಗೆ ಇಲ್ಲಿ ದೊರಕುತ್ತವೆ. ಹೆಚ್ಚಿನ ದ್ರವ್ಯರಾಶಿಯ ನಕ್ಷತ್ರಗಳು ಈಗಾಗಲೇ ಕೆಂಪು ದೈತ್ಯಗಳಾಗಿರುವುದನ್ನು ಇಲ್ಲಿ ಗುರುತಿಸಬಹುದು. ಅತಿ ಹೆಚ್ಚು ದೀಪ್ತಿಯ ಬ್ಲೂಸ್ಟ್ಯಾಗ್ಲರ್‍ಸ್ ಎಂಬ ವರ್ಗದ ನಕ್ಷತ್ರಗಳನ್ನು ಇಲ್ಲಿ ಕಾಣಬಹುದು.
ಈ ಗುಚ್ಛದ ವಯಸ್ಸು ಸುಮಾರು ಸೌರಮಂಡಲದ ವಯಸ್ಸಿನಷ್ಟೇ ಆಗಿರುವುದರಿಂದ ಸೂರ್ಯನಂತಹ ನಕ್ಷತ್ರಗಳನ್ನು ಅಭ್ಯರ್ಸಿಸುವ ಕೆಲಸ ಭರದಿಂದ ಸಾಗಿದೆ. ಸೂರ್ಯನಂತಹ ಸುಮಾರು ಒಂದು ನೂರು ನಕ್ಷತ್ರಗಳಿವೆ. ಅಂದರೆ ಶೇಕಡಾವಾರು 15ರಷ್ಟು ಎಂದಾಯಿತು. ಅವುಗಳನ್ನು ವಿಶೇಷವಾಗಿ ಕಲೆಗಳು, ಸೌರಚಾಚಿಕೆಗಳಂತಹ ಚಟುವಟಿಕೆಗಳಿಗಾಗಿ ಗಮನಿಸಲಾಗುತ್ತಿದೆ. ಸೂರ್ಯನ 11ವರ್ಷದ ನಿಯತಕಾಲಿಕೆಗೆ (ವಾಸ್ತವದಲ್ಲಿ 22 ವರ್ಷ) ಕಾರಣ ಹುಡುಕುವಲ್ಲಿ ಇದು ಬಹಳ ಸಹಾಯವಾಗಬಲ್ಲುದು. ಆಯಸ್ಕಾಂತ ಶಕ್ತಿಯ ಮೂಲ ಕಾರಣ ಪತ್ತೆಯಾಗಬೇಕಿದೆ; ಅಲ್ಲದೆ ವರ್ಣಾವರಣ ಮತ್ತು ಕಿರೀಟಗಳು ಯಾವ ಕಾರ್ಯ ನಿರ್ವಹಿಸುತ್ತವೆ ಎಂದು ತಿಳಿಯಲು ಈ ಬಗೆಯ ಅಧ್ಯಯನ ಅವಶ್ಯವಾಗಿದೆ.

ಖಗೋಳಶಾಸ್ತ್ರ
ವೃತ್ತಿ

ವೃತ್ತಿಯು ಜೀವನ ನಿರ್ವಹಣೆಗೆ ಮಾಡುವ ಕೆಲಸ. ವೃತ್ತಿಯು ಜೀವನ ನಿರ್ವಹಣೆ ಮಾಡುವ ಕೆಲಸವೆಂಬುದನ್ನು ನಮ್ಮ ಶರಣರಾದ ಬಸವಣ್ಣನವರು "ಕಾಯಕವೇ ಕೈಲಾಸ " ವೆಂಬುದನ್ನು ಮಾಮ್ರಿಕವಾಗಿ 12ನೇ ಶತಮಾನ ದಲ್ಲಿಯೇ ತಿಳಿಸಿದ್ದಾರೆ. ಜೀವನ ನಿರ್ವಹಣೆಯಲ್ಲಿ ವೃತ್ತಿಯೇ ಅವಿಭಾಜ್ಯ ಅಂಗ. ಇದು ಇಲ್ಲದಿದ್ದರೆ ಜೀವನದಲ್ಲಿ ಕಷ್ಟನಷ್ಟಗಳು ಮತ್ತು ಸೋಲು ನಿಶ್ಚಯ. ವೃತ್ತಿಯಲ್ಲಿದವನು ಸೋಮಾರಿಯಾಗಿ ಅಲೆದು ಸಮಾಜಕ್ಕೆ ಕಂಟಕಪ್ರಾಯನಾಗುತ್ತಾನೆ.

ವಿಧಗಳು
ವೃತ್ತಿಯಲ್ಲಿ ೨ ವಿಧ
 ಸ್ವಯಂವೃತ್ತಿ -ಸ್ವಯಂವೃತ್ತಿಯಲ್ಲಿ ನಾವೇ ಸ್ವಂತ ಉದ್ಯೋಗ ಮಾಡುತ್ತೇವೆ.
 ಪರಾವಲಂಬನೆ ವೃತ್ತಿ- ಪರಾವಲಂಬನೆ ವೃತ್ತಿಯಲ್ಲಿ ಇನ್ನೋಬ್ಬರ ಕೈಕೆಳಗೆ  ಮಾಡುತ್ತಾರೆ. ಸ್ವಯಂವೃತ್ತಿ ಯಲ್ಲಿ ತಾವು ಬೆಳೆಯುತ್ತಾರೆ. ಇತರರನ್ನು ಬೆಳೆಸುತ್ತಾರೆ.

ಇತಿವೃತ್ತ
ಸನಾತನ ಧರ್ಮದಲ್ಲಿ ವೃತ್ತಿಯ ಪ್ರಾಶಸ್ತ್ಯವನ್ನು ಅರಿಯಬಹುದು. ಅಂದಿನ ಜ್ಞಾನಿಗಳು ಅವರವರ ಕುಲಕಸುಬಿಗೆ ತಕ್ಕಂತೆ ಕೆಲಸಗಳನ್ನು ವಿಂಗಡಿಸಿದರು. ವೇದ ಉಪನಿಷತ್ ಕಲಿತು ಕೆಲಸ ಮಾಡುವರನ್ನು ಬ್ರಾಹ್ಮಣರೆಂದರು. ದೇಶ ಕಾಯುವವರು ಮತ್ತು ಪ್ರಜೆಗಳನ್ನು ಕಾಪಾಡುವರನ್ನು ಕ್ಷತ್ರಿಯರೆಂದರು. ವ್ಯಾಪಾರ ವ್ಯವಹರ ಮಾಡುವವರನ್ನು ವೈಶ್ಯರೆಂದರು. ವ್ಯವಸಾಯ ಮಾಡುವವರನ್ನು ಶೂದ್ರರೆಂದರು. ವ್ಯವಸಾಯ ನಮ್ಮ ಜೀವನಕ್ಕೆ ಅತ್ಯಾವಶ್ಯಕ. ವ್ಯವಸಾಯದಿಂದ ವಿಶ್ವದ ಜನರಿಗೆ ಅನ್ನ ನೀಡುತ್ತಾನೆ ರೈತ. ರೈತ ದೇಶದ ಬೆನ್ನೆಲಬು. ರೈತ ದೇಶದ ಅಭಿವೃದ್ದಿಯ ಹರಿಕಾರನೆಂದರೂ ತಪ್ಪಿಲ್ಲ.ನಾಗರೀಕತೆಗಳು ಮಾನವನ ದುಡಿಮೆಯ ಪ್ರತಿಬಿಂಬವಾಗಿದೆ.

ವೈವಿಧ್ಯಮಯ ಕೆಲಸ
 ಜನರು ವೈವಿಧ್ಯಮಯ ಕೆಲಸಗಳನ್ನು ಮಾಡುತ್ತಾರೆ. ಕಾರ್ಮಿಕರು ಕೃಷಿಯಲ್ಲಿ, ಕಾರ್ಖಾನೆಗಳಲ್ಲಿ, ಸಣ್ಣ ಕೈಗಾರಿಕೆಗಳಲ್ಲಿ, ಸಂಸ್ಥೆಗಳು, ಸಂಘಟನೆಗಳು, ಬ್ಯಾಂಕ್ ಗಳು, ಆಸ್ಪತ್ರೆಗಳು ಹಾಗೂ ಇನ್ನಿತರರು ಉದ್ಯೋಗ ಸ್ಥಳಗಳಲ್ಲಿ ದುಡಿಯುತ್ತಾರೆ. ಇವುಗಳಲ್ಲದೆ ಕೆಲವರು ಮನೆಯಲ್ಲಿಯು ದುಡಿಯುತ್ತಾರೆ. ಇವು ಸಾಂಪ್ರಾದಾಯಿಕ ಕೆಲಸಗಳು ಮತ್ತು ಆಧುನಿಕ ಕೆಲಸಗಳಾದ ಕಂಪ್ಯೂಟರ್ ಪ್ರೋಗ್ರಾಮಿಂಗ್, ವೆಬ್ ವಿನ್ಯಾಸ, ಗ್ರಾಫಿಕಲ್ ವಿನ್ಯಾಸ, ಸಂಕಲನ, ಅನುವಾದ, ಇತ್ಯಾದಿ.
 ವೃತ್ತಿ ಪ್ರತಿಯೊಬ್ಬ ಮನುಷ್ಯನು ತನ್ನ ಸ್ವಂತ ಬೆಳವಣಿಗೆಗೆ ಅಂದರೆ ಹಣಕ್ಕಾಗಿ ಮಾಡುವನು. ಮನುಷ್ಯ ದುಡಿಯುವುದರಿಂದ ಆತನ ಜೀವನದ ಶೈಲಿ ಬದಲಾಗುವಂತೆ ಆತನ ಆದಾಯ ದೇಶದ ಆದಾಯಕ್ಕೆ ಸೇರ್ಪಡೆಯಾಗುತ್ತದೆ. ನಮ್ಮ ದೇಶದಲ್ಲಿ ನಿರುದ್ಯೋಗದ ಮಟ್ಟ ತುಂಬಾ ಇರುವುದರಿಂದ ಜನರು ದುಡಿಯಲು ಅಡ್ಡದಾರಿಯನ್ನು ಹಿಡಿದಿದ್ದಾರೆ. ಭಾರತ ಏರಡನೆಯ ಅತಿ ದೊಡ್ದ ಕೃಷೀ ಭೂಮಿಯನ್ನು ಹೂಂದಿದೆ. ಆದರೆ ಅದನ್ನು ಸರಿಯಾಗಿ ಉಪಯೋಗಿಸುತ್ತಿಲ್ಲ. 
 ನಿರುದ್ಯೋಗ ಒಂದು ದೊಡ್ಡ ಸಮಸ್ಯೆ. ನಮ್ಮ ದೇಶದಲ್ಲಿ ನಿರುದ್ಯೋಗವೆಂದರೆ ಒಬ್ಬ ಮನುಷ್ಯ ಕೆಲಸ ಮಾಡಲು ಇಚ್ಚಿಸುತ್ತಾನೆ. ಆದರೆ ಕೆಲಸ ಸಿಗದ ಕಾರಣ ಅವನು ನಿರುದ್ಯೋಗಿಯಾಗಿರುತ್ತಾನೆ. ನಮ್ಮ ದೇಶದಲ್ಲಿ ಯುವಕರು ನಿರುದ್ಯೋಗದ ಸಮಸ್ಯೆ ಯನ್ನು ಹೆಚ್ಚು ಎದುರಿಸುತ್ತಿದ್ದಾರೆ. ಅದಕ್ಕೆ ಕಾರಣ ಅವರಿಗೆ ಒಳ್ಳೆಯ ವಿದ್ಯಾಭ್ಯಾಸವನ್ನು ಅವರ ತಂದೆ ತಾಯಿಯವರು ಕೂಡಿಸಿರುತ್ತಾರೆ. ಆದರೆ ಪ್ರತಿಯೊಂದು ವೃತ್ತಿಯಲ್ಲಿ ಅನುಭವವನ್ನು ಕೇಳುತ್ತಾರೆ. 
 ಇದರಿಂದ ನಮ್ಮ ದೇಶದಲ್ಲಿ ನಿರುದ್ಯೋಗ ಸಮಸ್ಯೆ ಗಗನ ಮಟ್ಟಕ್ಕೆ ಏರಿದೆ. ಜನರು ಯಾವುದಾದರು ಓಂದು ಕೆಲಸದಲ್ಲಿ ತಮ್ಮನ್ನು ತಾವು ತೊಡಗಿಸಕೊಳ್ಳಬೇಕು. ಇಲ್ಲದಿದ್ದರೆ ಅಡ್ಡದಾರಿ ಹಿಡಿದು, ಕೆಟ್ಟ ಕೆಲಸಗಳನ್ನು ಮಾಡಲಾರಂಭಿಸುತ್ತಾರೆ. ಇತ್ತೀಚೆಗೆ ನಮ್ಮ ಸಮಾಜದಲ್ಲಿ ಕಷ್ಡಗಳು ಅಂದರೆ ಕೆಟ್ಟ ಕೆಲಸಗಳು ಹೆಚ್ಚಾಗುತ್ತಿದೆ.
 ಇದಕ್ಕೆ ಒಂದು ಕಾರಣ ನಿರುದ್ಯೋಗ ಎನ್ನಬಹುದು. ಈಗೀನ ತಂತ್ರಜ್ಞಾನವನ್ನು ಉಪಯೋಗಿಸಿ ಕೆಲಸಗಳನ್ನು ಪ್ರಾರಂಭಿಸಬಹುದು. ಅದೇ ರೀತಿ ಬೇರೆಯವರಿಗೂ ಕೆಲಸ ಕೊಡಬಹುದು. ಇದರಿಂದ ಅವರು ಮತ್ತೆ ಅವರ ಕೈಕೆಳಗೆ ಕೆಲಸ ಮಾಡುವವರು ಸಹ ಬೆಳೆಯುತ್ತಾರೆ.

ಉಲ್ಲೇಖಗಳು

ಕಾಯಕ